
Prancūzų rašytojo Sėbastien 
Japrisot (Sebastijano Žaprizo) romanai 
išversti į daugelį pasaulio kalbų ir apdovanoti 
ne viena premija. Jį skaito Europa, Amerika, 
Japonija. 

Sėbastien Japrisot gimė Marselyje, 
italų imigranto šeimoje. Tikroji jo pavardė - 
Jean - Baptiste Rossi (Žanas Batistas Rosi). 
Už pirmąjį savo romaną, kurį parašė 
būdamas septyniolikos metų ir išleido tikrąja 
savo pavarde, jis gavo premiją, paskirtą 
garbingos žiuri - joje buvo ir tokie garsūs 
prancūzų rašytojai: Sartras, Aragonas, 
Meriis. 

Rašo S. Japrisot romanus, de- 
tektyvus, kino apysakas - scenarijus filmams. 
Už detektyvinį romaną '"Pinklės Pelenei" 
(Piėge pour Cendrillon), išverstą ir į lietuvių 
kalbą, jis buvo apdovanotas Didžiąja 
detektyvinės literatūros premija, o kita knyga, 
taip pat išversta į lietuvių kalbą - "Moteris 
automobilyje su akiniais ir šautuvu" (La dame 
dans /'auto avec des lunettes et un fusil) - 
buvo pripažinta geriausiu detektyviniu 
romanu Anglijoje (Best Crime Novel) ir 
apdovanota Garbės premija Prancūzijoje. 
Kurį laiką jis rašo scenarijus filmams - kino 
apysakas.'Sudiev, drauguži" (Adieu 'ami) 
kaip tik ir yra viena iš jų. Filme, sukurtame 
pagal “Sudiev, drauguži'' scenarijų, 
svarbiausius vaidmenis atliko garsūs aktoriai 
- prancūzas Alain Delon (Alenas Delonas) ir 
amerikietis Charles Bronson (Čarlzas 
Bronsonas). 


S. Japrisot romanas "Mirties 
vasara" (L'ete meurtrier) 1978 m. taip pat 
apdovanotas premija. 

Naujausia jo knyga "Ilgas 
sužadėtuvių sekmadienis' (Un long 
dimanche de fiancailles), išėjusi 1992 m., 
kritikos sutikta labai palankiai. Čia 
atsiskleidžia, kaip pabrėžia kritikai, visi trys 
S. Japrisot talento bruožai: tai ir romanas, ir 
Aetektyvas, ir kino apysaka. 


Pora paskutinių šios knygos sakinių buvo 
parašyti mano draugui, 
aktoriui Jean Gaven. 
Ir viso kito nebūčiau be jo parašęs. 


Viskas prasideda tada, kai, išleidusi garą, 
sustaugia laivo sirena - net ausys plyšta. 

Iš karto po to - ant medinių lengvai 
siūbuojančių. grindų - pasirodo stiklinė. Ji 
sklidina viskio, aplink ją primėtyta suglamžytų 
banknotų. 

Virš viskio, kuris tuoj tuoj pasipils per 
kraštus - ranka, vyro ranka, (sprendžiant iš 
-dėmėtos desantininko uniformos rankovės) laiko 
penkių frankų monetą. Ranka atsargiai paneria ją į 
viskį. 

Nukritusi an dugno, moneta atsiduria šalia 
keleto kitų panašių monetų. Viskio paviršius 
neįtikėtinai iškyla, tarsi kokia kepuraitė, bet, 
priešingai negu visi laukia, neišsilieja per kraštus. 

Vyro ranka čiumpa suglamžytus 
banknotus, ir tuo pat metu pasigirsta pergalingas 
šūksnis ryškiu amerikietišku akcentu: 

- Yeahh!.. 

Paskui pasirodo didžiulis revolveris, 45 - 
o kalibro su ištrauktu būgneliu; jį laiko kitas 
vyras, dėvintis chaki spalvos karininko uniformą. 

Aiškiai matyti, kad iš šešių kulkų būgnelyje 
trūksta vienos. 

Staigus judesys: būgnelis grįžta į savo 
vietą, vamzdis grėsmingai nutaikytas. Vėl pasigirsta 
šūksnis: | 

- Yeahh!.. 


Šaižus garsas. Šį sykį automobilio. “D. S.", 
turbūt patekusio į sangrūdą, signalą paspaudžia 
moters ranka. 

Matyti tik ši nekantri ranka, dalelė vairo ir 

dvi kojos, kyšančios iš po sijono - ilgos, įdegusios 
saulėje. 

Paskui dešinė koja paspaudžia ak- 
celeratorių, automobilis čiūžteli, ir trečią kartą 
nuskamba šūktelėjimas su aiškiu amerikietišku 
akcentu: , 

- Yeahh!.. 


Marselis. La Žolietės krantinėje iš laivo 
išsilaipina gausus karinių dalinių transportas. 

Tai įvairiausio amžiaus, įvairiausios kilmės 
ir visokiausiomis uniformomis kareiviai, bet visus 
juos vienijata pati ant veidų sustingusi nuovargio ir 
abejingumo išraiška. 

Visa ši žmonių minia - su ginklais ir 
manta- iš lėto srūva krantine, praeina skirstymo 
užtvaras, lipa į sunkvežimius, kurie vienus 
nugabens į Šv. Martos stovyklą, kitus - | 
Karpjaną arba į Miui kareivines. Šitame žmonių 
sraute visai atsitiktinai vienas šalia kito atsiduria 
du vyrai. 

Vienas jų- Dinas Baranas. Iš pažiūros - 
trisdešimties metų. Gražus, bet jo niauriame 
veide yra kažkas agresyvaus, lyg ir neigiančio jo 
jaunatvę. Jis dėvi karo gydytojo uniformą su 
atitinkamais ženklais ir leitenanto antsiuvais. 

Antras - Francas Propas. Išblukusi de- 
santininko uniforma, Svetimšalių legiono ženklai. 
Jis vyresnis, veidas išraiškingesnis. Sunkią chaki 
spalvos kuprinę persimetęs per dešinį petį, kairėje 
rankoje - stiklinė su viskiu. Žingsniuodamas kartu 
su kitais, jis po truputį gurkšnoja, abejingas viskam 
šioje žemėje. 

Ištuštinęs stiklinę, sviedžia ją į uosto 
vandenis. Užkliudo Barano kuprinę. Ant krantinės 
grindinio nukrinta sunkus daiktas: revolveris 
drobiniame dėkle. 

Propas žiūri į ginklą, nukritusį jam po 
kojomis, paskui pakelia, ištraukia iš dėklo, pavarto 
rankoje. Atiduoda gydytojui. Nei vienas, nei kitas 
neprataria nė žodžio. 

Baranas įkiša revolverį į savo nešulį ir 
žengia toliau. Ir vėl kareivių srautas atskiria jį nuo 
legionieriaus. | 

Žiemos rytas. Alžyre seniai nutilo ginklai.* 


* Karas Alžyre už nepriklausomybę baigėsi 1962 m. 
kovo mėn. 

FRANCAS PROPAS 


1. 


Anapus vielinės tvoros, kuria atskirta 
krantinė ir kur ką tik išsilaipino kareivių transportas, 
prie automobilio “D. S." vairo sėdi jauna moteris ir 
laukia. 

Pro priešakinį automobilio langą ji stebi 
kareivius, kuriuos karinės mokyklos kursantai 
baltais šalmais skirsto ir nukreipia į sunkvežimius. 
Moteris nerimauja, jaudinasi. 

| Tai Izabelė. Jai apie trisdešimt, apsirengusi 
gero siuvėjo siūtu kostiumu, liauna kaip pantera. 

Jos žvilgsnį slepia juodi akiniai, tačiau 
nesunku įspėti, kad ją sudomina tai vienas, tai 
kitas kareivis, žengiantis anapus pynučių. 

Visi tie, kuriuos palydi jos žvilgsnis, 
gydytojai. 

Pirmasis jų - prakaitu apsipylęs storulis, jis 
šluostosi kaktą nosine. Antrasis, vos perėjęs 
skirstymo užtvarą, puola į glėbį Žmonai. Trečiasis - 
Dinas Baranas. 

Jaunoji moteris nusiima akinius ir išlipa iš 
automobilio. Ji bėga šaligatviu, kol, susilyginusi su 
Baranu, ima žingsniuoti greta, nuo jo atskirta tvoros. 
Dėl to jai reikia skverbtis pro žmones, atėjusius 
pasitikti tėvynėn grąžintų kareivių. 

Priartėjusi tiek, jog pasiekia jį, iškiša ranką 
pro pynutes ir, stvėrusi už rankovės, sulaiko. 

Baranas sustojęs žvilgteli iš pradžių į 
įsikibusią ranką, paskui - i ją. 

Moteris skubiai užkalbina jį: 

Izabelė. - Kuo jūs vardu? 

Jis. - Baranas. 

Izabelė. - Jūsų aš ir ieškau. 

Ji taria šiuos žodžius be mažiausios abe- 

jonės balse, akys maldaute maldauja. Jis nepažįsta 
jos ir gūžteli pečiais. 

Baranas. - Na, ir sekasi man! 

Ir žengia sau toliau kitų kareivių būryje. 
Izabelė stengiasi neatsilikti. Ji jam kažką sako, 
balsas neramus, baimingas, ji kalba vis garsiau, 
kad perrėktų minios erzelį. 

Izabelė. - Jūs ten pažinojote vieną mano 
draugą. Jis turėjo grįžti! 

Baranas. - Kas? 

Izabelė. - Jo pavardė Mocartas. Kaip to 
muziko. Jis gydytojas! Kaip jūs! 

Baranas. - Nepažįstu. 

Izabelė. - Kaipgi! Pažįstate! Prisiminkite! 
Mocartas!.. Paklausykite, ką pasakysiu. 

Šią akimirką vielinė tvora baigiasi, ir prieš 
jaunąją moterį išnyra siena, kuri staiga atskiria ją 
nuo Barano. 

Nustebusi, nebegalėdama toliau kalbėtis, 
ji puola tekina įėjimo link, kur tikisi su juo susitikti. 

Ant šaligatvio turi prasibrauti pro Žmones, 
kurių nejleido ant krantinės. 

Jau pribėgusi vartus, gauna staiga atšokti, 
nes prieš ją išdygsta pilnas kareivių sunkvežimis, 
Iėkdamas visu greičiu. 

Sunkvežimis pasuka ir pravažiuoja pro ją. 
Kėbule taisosi sėsti Baranas, įšokęs į jį paskutinę 
minutę. Jis net nežvilgteli į ją. 

Izabelė stovi suakmenėjusi minioje, tarp 
žmonių, su neviltimi veide, sutrikusi. 

2. 


Tos pačios dienos rytas, šiek tiek vėliau. 
Kambarys Šv. Martos kareivinėse. Salėje dviaukštės 
lovos. Kai kurie tranzitu važiuojantys kareiviai lošia 
kortomis, kiti bando užmigti. | 

Kątik į salę įžengęs Baranas dairosi laisvos 
vietos ir numeta mantą ant vienerių neužimtų 
apatinių gultų. Atsisėdęs išsifraukia iš krepšio 
pradėtą degtinės butelį. Kelia gurklį prie burnos, 
bet iš viršaus nusileidusi ranka pačiumpa iš jo 
butelį. 

Ant viršutinių gultų pusiau guli, pusiau sėdi 
Propas, legionierius iš La Žolietės krantinės, jo 
lūpose klaidžioja keista - draugiška ir kartu 
grėsminga - šypsena. 

Baranas nė neknusteli. 

Propas. - Nice gun!* 

Atsikemša butelį ir apsižiojęs gurklį geria. 
Paskui šypsodamasis visu veidu sako: 

Propas. - And nice girl!..** 

Baranas ima kraustyti daiktus iš nešulio. 

Propas. - Klausyk, dakai***... kas gi ten 
buvo? 

Jis kalba su baisiu amerikietišku akcentu. 
Baranas atsakinėja nepakeldamas galvos. 

Baranas. - 'Smitas ir Vesonas", 45-0 
kalibro. 

Propas. - Ne revolveris. Mergina!.. 

Baranas. - Ieškojo kažko. 

Propas. - Visi ko nors ieško, dakai... 


* Šaunus revoNeris!.. (angl.) 
** Ir mergina šauni!.. (angl.) 
*** dakas - daktaras (angl. slengu) 

Baranas. - Aš nieko nepažįstu. 

Propas išsitiesia visu ilgiu ant gultų, 
atsidūsta nusivylęs. 

Propas. - Tokia mergina kaip šita - žinau, 
ko nori! Aš atsakyčiau: “Panelyte, su tuo tipeliu 
aš žaidžiau golfą Djen - Bjen - Phu". Nesvarbu ką! 

Baranas (keldamasis). - Tu amerikietis? 

Propas. - Truputį amerikietis, truputį 
vokietis, visko po truputį. Priklauso nuo to, kas 
moka. Otu? Prančūzas? 

Baranas. - Ne, girtuoklis. Ir, be to, 
šykštuolis. 

Ir gydytojas ryžtingai ištraukia legionieriui 
iš rankų savo butelį. 


3. 

Ankstyvas popietis, stovyklos kanceliarija. 
Uniformuotas sekretorius už stalo antspauduoja 
Barano keliaraštį ir įteikia jam demobilizacijos 
pašalpą - nedidelį naujų banknotų ryšulėlį. 

Už Barano - ilga demobilizuotų kareivių 
vora su keliaraščiais rankose. Ši vora pro 
atviras duris driekiasi per visą saulės nutviekstą 
kiemą. 

Sekretorius. - Linkiu sėkmės, daktare. 

Baranas pasitraukia, užleisdamas vietą 
paskui jį stovinčiam kareiviui. Jį, einantį durų link, 
sustabdo kitas gydytojas. Vienas iš tų, kurie buvo 
uoste - tas prakaitu apsipylęs storulis. Ir dabar jis 
šluostosi kaktą nosine. 

Gydytojas. - Na kaip, Baranai?.. Nebesi- 
samdote? Baigta? 

Baranas neatsako, mėgina praeiti. Anas 

savo putliais pirštais duria į banknotų ryšulėlį Barano 
rankoje. 

Gydytojas. - O vis dėlto esama kariuo- 
menėje ir kai ko gero, ar ne? 

Baranas staiga griežtu mostu, ta ranka, 
kuria laiko banknotų pluoštelį, atstumia storulio 
ranką. Ir nueina. 

Lauke stovykla nutvieksta ryškios šaltos 
saulės. | 

Kai Baranas išeina iš kanceliarijos, nuo 
sienos atsiskiria vyras ir seka jam iš paskos, tiesiog 
lipdamas ant kulnų. 

Tai Propas su savo išblukusia uniforma. 

Eidamas per metrą už Barano kareivių 
prisikimšusiu kiemu, jis mėto ant delno mažą sunkų 
volelį, su kuriuo niekad nesiskiria: tai į fąliją susuktų 
penkių frankų monetų ritinėlis. 

Propas. - Jei nusprendei nebekišti galvos 
į kilpą, tai ką manai veikti, dakai? 

Atsakymo nėra. Baranas net neatsigręžia. 
Tačiau legionierius seka įkandin per kiemą. 

Propas. - Pažįstu frajerių, kuriems reikia 
gydytojo... Galiu tau šį tą pasiūlyti. 

Baranas staiga atsigręžia. Jis ramus, kalba 
ramiai, bet jo žvilgsnyje užsidega nejtikėtinai 
agresyvi liepsnelė. 

Baranas. - Klausyk, tėvai... Aš ne gydy- 
tojas... Visas mano darbas buvo lopyti luošius, kad 
paskui juos vėl būtų galima siųsti į skerdyklą ir ten 
galutinai nugalabyti. O dabar man per gerklę 
eina. Ir luošiai, ir skerdykla, ir tu Su amžinu savo 
painiojimusi man | PB kojų. Aišku, tėvai? Išga- 
ruok!.. 

Propas nesispyrioja. 

Baranas žengia keletą žingsnių pirmyn, 

lyg ir norėdamas pasišalinti, paskui vėl atsigręžia. 

Baranas. - Geriau padėk Žmogui. Kur 
galėčiau šituos iškišti? 

Jis pamojuoja savo naujų banknotų 
pluošteliu. Legionierius, kuris buvo stabtelėjęs, 
šypsodamasis prieina artyn. 

Propas. - Tau ir pinigai eina per gerklę? 

Baranas. - Tarsi čia pinigai. Tai mano 
atlyginimas. 


4. 


Penketas vyrų atlapom krūtinėm, tarp jų 
Baranas, lošia pokerį. Jau seniai. 

Sėdi aplink stalą, pasistatę jį dušų salėje. 
mankštinasi. 

Oras įkaitęs, prirūkytas, jame tvyro 
kažkoks nerimas, aišku, kad tie, kurie čia sėdi, 
pažįsta vienas kitą ne pirmą dieną - tai viena gauja. 
Tik Baranas čia svetimas. 

Jis pralošinėja. 

Priešais jį sėdi nuogalis, juosmenį 
apsijuosęs chaki spalvos rankšluosčiu, užsivožęs 
ant makaulės šlapią desantininko beretę. Atrodo, 
kad tai gaujos vadas. Vienas jo bendras - palai- 
žūnas vėsindamas lėtai pila jam ant galvos šaltą 
vandeni iš ąsočio. 

Vienas žaidėjas. - Pas. 

Baranas. - Statau vieną. 

Pastumia vieną banknotą ant stalo. 
Nuogalis padaro tą pat. 

Kiti meta kortas. 

Nuogalis. - Vieną kortą. 

Tas, kuris dalija, duoda kiekvienam po 
kortą. 

Baranas žiūri į tą, kuri jam atiteko: 
septynakė. Jo rankose dar viena septynakė ir trys 
damos. Jis stumteli ant stalo, tarp kitų banknotų, 
visą atlyginimo likutį. 

Baranas. - Atidengiu. 

Nuogalis, nuo kurio teka vanduo, stebi jį 
pašaipiomis ir atidžiomis akimis, kramtydamas 
sumirkusį ploną cigrą. Pagaliau stumteli tiek pinigų, 
kiek yra banke. 

Nuogalis. » Aš ne toks gražuolis kaip tu, 
leitenante. Jei įsigeidžiu moterų, turiu Mokėti. 

Vyrai aplinkui šaiposi. 

Baranas išdėsto fulį. Nuogalis meta ant 
stalo keturis tūzus, čiumpa banką ir įsmeigia į 
priešininką akis, gręždamas savo sumirkusią 
beretę. 

Baranas atsistoja, susisegioja mundurą, 
pasiima cigaretes. 

Nuogalis (skaičiuodamas išloštus pinigus). 
- Et! Dėl leitenanto galvos man neskauda. Jis bet 
kada ras sraigtasparnį ir parsigaus namo. 

Baranas, jau bežengiąs durų link, staiga 
sustoja, bet į nuogalį nežiūri. Žiūri į stalą. Garų 
pritvinkusioje salėje Ūmai stoja gūdi tyli. 

Nuogalis. - ...O paskui jam užkabins me- 
dalį. 

Baranas puola su netikėtu įsiūčiu, griebia 
desantininką už plaukų ir traukia jį per stalą savęs 
link, kaip pajacą. 

Nuogalis net nebando priešintis. Priplotu 
prie stalo veidu jis tebesišiepia. 

Taip pat ūmai, kaip gydytojas, su- 
reaguoja ir -kiti žaidėjai. Aplink blyksteli treji 

ašmenys: skustuvai, įspūdingesni už peilius. 

Akimirką visi sustingsta. Paskui Baranas 
vienu mostu nusviedžia nuogalį atgal ant kėdės. 

Pats atsitiesia ir pasuka durų link. 

Tarpduryje į sieną atsirėmęs 
nejudėdamas stovi Ptopas su savo apdrizgusia 
dėmėta desantininko uniforma. 

Propas (pusbalsiu). - Dar turi ką pralošti, 
dakai? 

Baranas stabteli, žiūri į jį. Propo lūpose 
ta pati amžina šypsena. 


5. 


Tuščias kareivinių kambarys. Lauke jau 
tamsu. g Ė 

Ant stalo - stiklinė, sklidina viskio. Propas 
sėdi prieš ją, akys lygiai su stiklinės viršum, jis 
paneria į stiklinę keturias penkių frankų monetas, 
vieną po kitos, bet viskis neišsilieja. 

Propas (iįspėdamas).- Paskutinė, dakai!.. 

Penktoji moneta nuslysta ant stiklinės 
dugno, kepurė virš stiklinės kraštų dar išsipučia, 
bet viskis neišsipila. 

Propas. - Yeahh!.. 

Jis atsistoja. Baranas, nenuleisdamas 
nuo jo akių, maunasi kelnes, rengiasi civiliais 
drabužiais, megztiniu, striuke. Nė žodžio ne- 
tardamas, išsiima iš kuprinės revolverį, tą pat, kur 
rytą buvo nukritęs krantinėje ant grindinio, ir 
sviedžia jį su dėklu legionieriui. Paskui baigia 
renatis. Propas patenkintas apžiūrinėja revolverį. 
Pastebi, kad viena tūtelė tuščia, ir išima ją iš 
būgnelio. 

Propas. - Kodėl trūksta vienos kulkos, 
dakai? 

Atsakymo nesulaukia. 

Propas (vartydamas rankose revolverį). - 
Pirmasis revolveris, kurį turėjau gyvenime, buvo dar 
didesnis. Buvau vaikėzas, žinai, vos pakeldavau. 

Baranas dėbteli į legionierių, bet nieko 
nepasako. 

Propas. - ...Tai buvo pirmasis mano 
pralaimėtas karas! Kai pasirenku kurią nors stovyklą, 
gali būti tikras, kad laimės kiti. 

| Baranas vis tyli. | 

Propas (įkiša ginklą į dėklą). - Nesvarbu, 
mano amatas turi ateitį. Mūsų dar laukia daug karų, 
kuriuos reikės pralaimėti. . 

Baranas segasi krepšį, ruošiasi išeiti. Propas 
staiga stoja priešais jį ir jau prabyla kitu tonu. 

Propas. - Žinau, kaip pralįsti į Kongą, dakai. 
Eime su manimi. 

Baranas. - Aš jau atsakiau, tėvai. 

Propas (berdamas žodžius). - Važiuoja 
penkiolika Žmonių, radistas, daktaras ir kiti. Galų 
gale dalinsimės (nusišypso). Pagaliau, kas žino? Gal 
jau nebebus penkiolikos... 

Užuot atsakęs, Baranas smogia legionieriui 
į žandikaulį taip stipriai, kad tam vos nenulekia galva. 

Propas atsiduria ant Žemės, garsiai 
trinktelėjęs į metalinę spintą, iš burnos jam srovena 
kraujas. 
Baranas išeina, nešdamasis kuprinę. Propas 
net nebando keltis. Sėdi ant grindų su revolveriu 
rankoje, žiūri, kaip gydytojas eina, lūpose - įprasta 
pašaipi ir grėsminga šypsena. 

6. 


Du akinantys žibintai perskrodžia nakties 
tamsą. 

Baranas, jėjęs į miestą tuščia La Bel de 
Mė gatvele, apsigręžia apakintas. 

Lėtai traukiasi atbulas, laikydamas kuprinę 
rankoje. Žibintai gaudo jį. Už jo - pilkos sienos, 
tvoros, uždaros durys. Niekur nepabėgsi. 

Baranas staiga neria į šoną, savivarčio, 
stovinčio priešais statybas, link. | 

Prisiplojęs prie sunkvežimio, mato, kaip 
žibintai užgęsta, girdi atsidarant dureles, paskui 
sugirgžda žvyras, pasigirsta kažkieno žingsniai, 
vis arčiau ir arčiau. 

Apėjęs savivartį, jis tyliai grįžta prie 
automobilio, kurio motoras neužgesintas. 

Įkiša laisvąją ranką į vidų pro atdaras 
dureles ir staiga įjungia žibintus. 

Su leopardo kailiniais, pakėlusi ranką ir 
užsidengusi ja akis nuo akinamos šviesos, stovi 
. Izabelė, jaunoji moteris, kuri bandė jį kalbinti La 
Žolietės krantinėje. 

Baranas. - Ko jūs ir vėl iš manęs norite? 

Sustingusi už poros žingsnių nuo jo, 
tarsi paraližuota, Izabelė bando kažką sakyti, 
bet neįstengia. Užuot atsakiusi, ima raudoti. 

Baranas minutėlę žiūri į ją, paskui prieina, 
čiumpa už parankės ir nusiveda prie automobilio. 
Atžariai įstumia į mašiną ir sviedžia kuprinę ant 
užpakalinės sėdynės. 

Baranas. - Pasislinkite. 

Pats sėdasi už vairo, šalia moters, 
įsikniaubusios veidu į rankas. 

Užtrenkia dureles, ir automobilis pajuda 
iš vietos. 

7. 


Šiaurės autostrada, išvažiavus iš Marse- 
lio. 

Izabelės automobilis, nikdamas visu greičiu 
per tamsą, tikra žodžio prasme savo priekiu ryja 
didžiules geltonas raides “EKSAS" ir strėlę, 
nupieštas ant asfalto. 

Truputį toliau, užlėkęs ant kalvos, 
automobilis išsuka iš autostrados ir neria į lauko 
keliuką. 

Staiga sustoja šalikelėje. 

Viduje Baranas išjungia šviesą. Jo ir 
jaunosios moters veidą apšviečia tik šmėkščiojantys 
mašinų žibintai, kai jos autostrada pakyla ant kalvos. 
Automobiliai rieda labai greitai, ūždami, sunkvežimiai 
pravažiuoja ne taip ūmai, burgzdami, kai keičia 
pavaras ir paleidžia motorą visu galingumu. 

Tarp šių šviesos žybtelėjimų - tamsos 
duobės. 

Baranas sėdi neatsigręždamas į jaunąją 
moterį. 

Patylėjęs prabyla ramiai, šiek tiek kon- 
tidencialiai, nežiūrėdamas į ją. 

Baranas. - Na ką gi, jūsų Mocartą... aš iš 
tiesų pažinojau. Žaidžiau su juo golfą Djen - Bjen - 
Phu... 

Izabelės veide dar nenudžiūvusios ašarų 
žymės, tačiau ji staiga nusikvatoja. Nuoširdžiai, 
nenumaldomai. 

Kai prabyla, jos balsas skamba taip pat 
kontidencialiai, kaip Barano. 

Izabelė. - Jis niekad nėra buvęs Djen - Bjen 
- Phu. 

Tada Baranas atsigręžia į ją, pasislenka 

artyn ir ima ramiai atseginėti jos kostiumą, kuriuo 
ji apsivilkusi po leopardo kailiniais. 

Baranas. - Pavardė ir vardas. 

Ji. - Moro... Izabelė Moro. 

Jos mostai, kai ji atsako, prieštarauja 
vienas kitam. Viena ranka ji bando neleisti 
Baranui atsegti kostiumo švarko, kita - ap- 
sikabinusi prisitraukia artyn, pasiruošusi bučiniui. 
Galiausiai rankos nusvyra, bet Baranas jos 
nepabučiuoja. 

Nuo vieno autostradą šluojančio žibintų 
švystelėjimo iki kito, nuo vienos atsegtos sagos 
iki kitos tardymas vyksta toliau. 

Baranas. - Ištekėjusi? 

Ji. - Ne. 

Baranas. - Specialybė? 

Ji. - Fotografė... Didelėje bendrovėje. 

Baranas. - Kokioje bendrovėje? 

Ji. - Naftos produktų, tekstilės ir 
panašiai. 

Po kostiumu ji teturi liemenėlę. 

Baranas. - Marselyje? 

Ji. - Ne. Paryžiuje. | 

Tamsa. Šviesa. Tamsa. Šviesa. 

Baranas. - | šią kelionę jūs leidotės iš 
meilės muzikai? 

Jaunosios moters rankos veltui stengiasi 
atstumti gydytojo rankas. 

Ji. - Aš nesakiau, kad jį myliu. 

Baranas. - Tai kam važiavote jo sutikti? 

Tyla. 

-Dabar jau ji karščiuojančiomis lūpomis 
su įtūžiu ieško Barano burnos. 

8. 


Ryto saulė. Vyniojasi asfalto kaspinas. 
Pakelės ženklai.“ D. S." rieda Valansos link. 

Prie vairo su tamsiais Izabelės akiniais 
sėdi Baranas. Jaunoji moteris, susigūžusi kitame 
sėdynės kampe, teisinasi, tarsi pratęsdama nakties 
pokalbį. 

Izabelė. - ...Man jo reikėjo, štai ir viskas. 

Baranas. - Kam? | 

Izabelė. - O... Vakar man rodėsi, kad atėjo 
pasaulio galas, o dabar manvis tiek. 

Baranas (primygtinai). - Kodėl? 

Izabelė pasikelia, pasitaiso sijoną. Aiškiai 
matyti, kad delsia, apgalvodama atsakymą. 
Pagaliau, nenukreipdama akių nuo kelio, atsako: 

Izabelė. - Aš pasiūliau Mocartą bendrovei, 
kur dirbu, personalo madicinos apžiūrai... Jis man 
pažadėjo... 

Tyla. 

Izabelė prisislenka ir padeda galvą Baranui 
ant peties. Šisai tyli, jo žvilgsnį slepia tamsūs akinių 
stiklai. Mygdamas signalą, jis staiga išlenda iš eilės 
ir lenkia kitą automobilį. 


9. 


Izabelė užsidega cigaretę ir ištiesia ją 
Baranui, kuris vairuoja susikaupęs, mediniu 
veidu. 

Baranas. - Nejau tai medicinos apžiūrai 
neatsirado civilio gydytojo? 

Atsakymo nesulaukia. 

Baranas, sprigtelėjęs pirštu, įsiūbuoja 

didžiulį žiedą raktams, įkištą į degimo spynelę. 

Baranas. - Sukari, paplūdusi ašaromis, ten 
ir atgal 2 000 kilometrų samdytu automobiliu, kad 
pasikviestum kariškį darbui, kurį gali atlikti bet kuris 
gydytojas... Įdomu. 

Atsakymo nesulaukia. 

Baranas staiga nusiplėšia juoduosius 
akinius. 

Baranas. - Ką tu, šaipaisi iš manęs? 

Izabelė žiūri į jį iūdnomis akimis, jos lūpos 
dreba. 

Izabelė (nusisukdama). - Medicinos 
apžiūra vyksta bendrovės požeminėje patalpoje, 
rūsyje, prieš pat Kalėdų atostogas. 

Viskas. Ji išrėžė šiuos žodžius vienu 
atokvėpiu; lyg puldama į vandenį. 

Baranas. - Na, ir kas iš to? 

Izabelė. - Ne kiekvienas gydytojas sutiktų 
ten užsidaryti paskutinį vakarą. 

Baranas nespėja nusistebėti, šią akimirką 
“D. S." įsmunka į vieną iš tunelių, kuriais 
įvažiuojama į Lijoną. 

Jis rieda palyginti greitai tamsoje, kurioje 
šmėkščioja raudonos ir geltonos ugnelės, kėbulų 
atšvaitai. 

Baranas ir Izabelė ištirpę tamsoje. 

Baranas. - Kas yra tame rūsyje? 

Izabelė. - Seifas. 

Tyla. 

Baranas. - Kas tame seife? 

Izabelė. - Nieko. 

Baranas. - Tai kodėl užsinorėjai jį atidaryti? 

Automobilis išneria iš tunelio į ryškią saulės 
šviesą. 

Baranas žiūri į jaunąją moterį. Išsiėmusi iš 

rankinuko storą žalių akcijų pluoštą, laiko ji abiem 
rankom ir sutrikusi rodo jam. 

Izabelė. - Reikia ten įdėti štai ką... Tai 
akcijos, kurias aš nudžioviau... Čia jų už penkis 
milijonus... 


10. 


Ankstyvas popietis. Morvano plokščia- 
kalnis. 

“D. S." stovi atviromis durelėmis prie 
pakelės restorano. Nuošaliau stoviniuoja dar 
keletas automobilių. 

Įsitaisęs ant sėdynės, šalia vairo, pasidėjęs 
prieš save padėklą, Baranas gardžiai valgo 
: hamburgerį ir salotas. 

Izabelė stovi prie automobilio ir baigia 
vedžioti lūpų pieštuku ant išorinės priekinio stiklo 
pusės savotišką planą. 

Baranas kramsnodamas žiūri į tas 
raudonas linijas, kurios šakojasi tarp jo ir jaunosios 
moters veido, palinkusio iš kitos stiklo pusės. 

Izabelė. - Pastatas turi trisdešimt aukštų. 
Rūsys skirtas reklamos skyriui... Tai didžiulė patalpa 
su daugybe koridorių... Žiūrėk, medicinos apžiūra 
vyksta štai čia, paskaitų salėje... Kambarys su seifu 
lygiai šalia... 

Lūpų pieštuku ji braižo kryželius, Žy- 
mėdama vietas, apie kurias pasakoja. 

Baranas. - O kaip ten būtų įėjęs Mocar- 
tas? 

Izabelė. - Durys atsidaro automatiškai. Aš 
turiu elektros grandinių ir jungiklių planą. 

Baranas. - O seifas? 

Izabelė. - Jis atsidaro surinkus septynių 
skaitmenų kombinaciją. Mes sugalvojome gudrybę, 
kaip ją sužinoti. 

Baranas. - Kas "mes"? Mocartas ar tu? 

Izabelė. - Abudu. 

Baranas, baigęs valgyti, nustumia padėklą 
šalin ir įjungia automobilio valytuvus. Iš 
Barano mosto matyti, kad jis suirzęs. Ar pavydi 
to "abudu"? Ar netiki istorija, kuri aiškiai 
neišlaiko kritikos? Nežinia. Niekada nežinia, 
kas slypi už medinio Barano veido. 

O valytuvai teplioja ant stiklo Izabelės 
lūpų pieštuką ir nutrina jos planą. 


11. 


Saulės nutviekstas kelias, iš šalių - pliki 
juodi medžiai. 

Baranas leidžia mašiną visu greičiu, 
koja atsirėmusi į grindis, žvilgsnis įdėmus, judesiai 
tikslūs, o veidas atšiaurus, svetimas. 

Izabelė. - Tutaip skubi atvažiuoti? 

Atsakymo nesulaukia. 

Izabelė apglėbia jį rankomis, padeda 
galvą ant peties, kuris, sprendžiant iš visko, ne per 
daug svetingas. 

Izabelė (maldaudama). - Dar nors vieną 
naktį!.. 

Baranas neatsako, veidas vis toks pat 
suakmenėjęs, bet galiausiai sulėtina greitį. 

| Baranas (staigiai). - O jei Mocartas būtų 
įkliuvęs, besilauždamas į seifą? 

Izabelė. - Šiaip ar taip, tai ne Prancūzijos 
Bankas! Beto, būčiau pasakiusi tiesą: kad jis daręs 

tai dėl manęs, nes reikėję grąžinti pinigus. Galų 
gale, gerai pagalvojus, kas čia blogo? 


12. 


Kaimo kelias, vėlyva naktis. 

Sustojusio “D. S." viduje apšviestas tik 
pultas: Baranas ir Izabelė įsitaisė nakčiai ant 
nuleistų sėdynių. 

Baranas sėdi automobilio gale, rūko 
cigaretę; kai.užsitraukia, viskas nušvinta raudonai. 
Jis sklaido jaunosios moters akcijų pluoštą. 

Izabelė guli nuoga šalia jo išdrikusiais 
plaukais. Prislopusiu balsu baigia pasakoti. 

Izabelė. - ...Prieš pusmetį kanceliarijos 
viršininko kabinete aš pamačiau akcijų pluoštą, 
jos dar buvo. nenuneštos į seifą... Atsirinkau 
smulkiąsias kupiūras, nes jas lengviau paleisti 
apyvarton. Ašir neįsivaizdavau, kad visatai sudarys 
tiek... 

Baranas tyli, ir ji pasislenka artyn, 
bandydama raudonoje cigaretės šviesoje įžiūrėti, 
ką jis galvoja. 

Izabelė. - Supranti, iš pat pradžių maniau, 
kad jas išpirksiu. O paskui - kad Mocartas pagelbės 
man jas padėti į vietą prieš metinį Patikrinimą... 
Pasitikėjau juo... 

Baranas atsigręžia ir žvelgia į ją prie- 
temoje. Paskui keištai, lyg nuvargęs, atsidūsta, 
numeta cigaretę ir apglėbia jaunąją moterį. 

13. 


Ką tik patekėjo saulė. 

Gulėdamas automobilyje, Baranas 
atmerkia akis ir nustemba, pamatęs arklio galvą 
už durelių lango; į jį žiūri tikras, gražus, gyvas 
arklys. 

Dabar matyti, kad “D. S." stovi 
priekalnėje, didelės pievos pakraštyje, tolokai nuo 
kelio, kuriuo jie atvažiavo, ir kad aplink juos - 
koks pustuzinis ramių, nuostabių arklių. 

Automobilyje pabunda ir Izabelė. Naktį ji 
užsimetė ant savęs Barano mundurą. 

Prisispaudę vienas prie kito, meilužiai 
valandėlę žiūri į arklį už stiklo. 

Paskui pasibučiuoja ir persimeta 
žvilgsniu. 

Izabelės veide pamažu blėsta šypsena, 
kai ji prisimena savo rūpesčius. 

Baranas. - Kiek moka už tą medicinos 
apžiūrą? 

Izabelė. - Tris šimtus, keturis šimtus 
tūkstančių, nežinau. 

Baranas linguoja galvą, paguldo ją su 
tuo per dideliu jai munduru. 

Baranas. - Na gerai, dar pamiegok. Aš 
pavaduosiu tau tą Mocartą. 

Pirmą akimirką Izabelei pasirodo, kad ji 
blogai nugirdo, paskui šypsena vėl nušviečia jos 
veidą, ji gyvai prisitraukia Barano ranką, 
pabučiuoja ją. Iš šitų dviejų žmonių nuoširdesnė, 
sprendžiant iš viso, yra ji. 

Izabelė patikliai užsimerkia. 

Baranas atsidaro dureles, išlipa, pasirąžo 
vėsiame ryto ore. Jam pasirodžius, arkliai nurisnoja 


28 


šalin. Tuomet jam nusmelkia širdį, jis suvokia, kad 
už tos nuožulniai besileidžiančios pievos, už tų 
laukų, dar tolimas, bet jau čia pat, prieš jį atsiveria 
Paryžius. 


14. 


Tame atsivėrusiame Paryžiuje, iš arčiau, 
stambesniu planu, matyti Por Rojalio kvartalas i r 
Val de Graso ligoninės kupolas. 

Dar iš arčiau - vieno ligoninės aukšto 
langai. | 

Galiausiai - tik vienas plačiai atvertas 
langas. 

Balsas. - O pirmiausia, sakyk, kam tau tas 
gydytojas? 

Vidus - gailestingųjų sesučių rūbinė 
baltomis sienomis. Prie atviros metalinės 
spintos, kur kabo balti chalatai, stovi jauna 
moteris, kuri ką tik kalbėjo - šviesiaplaukė, 
graži, rimto veido. Ji apsivilkusi karišku, jai per 
dideliu munduru, nuogomis kojomis: lygiai 
kaip Izabelė automobilyję ant nuleistų 
sėdynių. 

Kambaryje, be jos, dar yra vyras, iš pradžių 
tematyti jo kojos, su mokasinais, užkeltos ant 
kėdės atlošo. Jis atsakinėja su aiškiu amerikietišku 
akcentu. 

Propas. - Noriu apmokėti jam ištaigią 
kelionę, lėlyte. 

Jaunoji moteris, nusivylusi, atsigręžia į 
legionierių. 

Propas sėdi - arba, tiksliau, pusiau guli - 
ant kėdės, kojas užkėlęs ant kitos kėdės atlošo. Jis 

apsivilkęs eilute, baltais marškiniais, užsirišęs 
kaklaraištį. Mėto ant delno savo penkiafrankių 
monetų ritinėlį. Kaip visada, šypsosi. 

Jaunoji moteris. - Tuir vėl išvyksi? 

Propas. - Per daug klausinėji... Man 
svarbiausia - rasti daktarą, kuris neklausinėtų. 

Jaunoji moteris, supratusi, kad nieko 
nepeš, nusivelka mundurą ir meta ant stalo, kur jau 
pūpso krūva kitų kariškų drabužių. 

Jaunoji moteris. - Tavo drabužiams rasiu 
pirkėją. 

Ji su kelnaitėm ir liemenėle. Liūdnai atsi- 
dūsta. | 

Jaunoji moteris. - Žinai, tu nepasikeitei.... 

Propas plačiai nusišypso, tarsi“ 
sakydamas: "Iš tikrųjų, ne per daug". 

Ji nusigręžia atviros spintos link, 
nusikabina chalatą, apsivelka. 

Kol ji stovi į jį atsukusi nugarą, Propas 
atsainiai atsilošia, siekteli rankinuko, kurį moteris 
paliko ant stalo. 

Atsidaro, nežiūrėdamas išsitraukia keletą 
sulenktų banknotų, įsikiša į viršutinę švarko 
kišenėlę. 2 

Paskui atsikelia lėtai, kaip laukinis žvėris. 
Visi jo judesiai tokie, kaip laukinio žvėries - liaunūs 
ir tylūs. 

Žingsniuodamas durų link, praeidamas 
jis spusteli jaunosios moters petį, ji baigia segiotis 
chalatą. 

Jaunoji moteris (švelniai). - Ar greitai tave 
pamatysiu? 

Propas. - Kai surasi man gydytoją. 

Pabučiavimu į lūpas jis truputį sušvelnina 
savo sausą atsakymą, paskui išeina. Žengia 


30 


koridoriumi, atsigręžęs palydi akimis kitą kelyje 
sutiktą gailestingąją seserį, nusileidžia laiptais į 
pirmą aukštą. Mėto rankoje savo monetų ritinėlį. 

Laiptų viduryje sustoja. 

Apačioje, prie administracijos langelio, 
stovi Baranas. Kiek legionieriui iš tos vietos, kur jis 
yra, matyti, Baranas registruoja kažkokius popierius. 
Apsirengęs jis gero kirpimo kostiumu, puikiai atrodo. 

Propas minutėlę jį stebi, paskui vėl pakyla 
laiptais pas savo draugužę. 

Pasiekia rūbinės duris tą akimirką, kai 
sesutė pro jas išeina, rišdamasi ant veido baltą 
medžiaginę kaukę. Kai ji sustoja prieš Propą, matyti 
tik jos akys. Šisai ramiai ją apgręžia ir baigia rišti 
kaukę, tyliai sakydamas: 

Propas. - Ten, apačioje, stovi toks tipas... 
Gydytojas leitenantas Baranas. Man reikia jo 
adreso. 

Jaunoji sesutė vėl atsigręžia į jį, įsmeigia 
savo plačiai atvertas akis į jo. 

Propas. - Noriu sužinoti, ko jis Čia atėjo ir 
ką veikė kariuomenėje. 

Netarusi nė žodžio, neparodžiusi žvilgsniu, 
kad sutinka, jaunoji moteris praeina pro jį ir nutolsta 
koridoriumi. 

Propas žvelgia jai įkandin, paskui įeina į 
rubinę, kurios durys liko atviros. 

Sesutės rankinukas tebeguli toje pačioje 
vietoje. Jis išsitraukia iš švarko kišenės ką tik 
paimtus banknotus, įdeda į rankinuką ir jį uždaro. 

15. 


Baranas, vienmarškinis, atveria duris 
atėjusiam svečiui. Kažkas iš visų jėgų smogia jam 
kumščiu į veidą. 

Nusviestas per visą kambarį, jis sudrimba 
sėdomis prie sienos. 

Šypsodamasis jeina Propas, uždaro duris. 
Dešine ranka mėto monetų ritinėlį, kurį buvo 
suspaudęs delne, kai trenkė. 

Na, o dėlto kumščio smūgio, tai abu 
vyrai elgiasi paprastai, tarsi tas, kuris pa- 
siskolino, atėjęs grąžino skolą, tarsi dabar jie būtų 
atsiskaitę. 

Kol Baranas keliasi, legionierius 
apžiūrinėja butą, kuriame atsirado, susižavėjęs 
švilpčioja: minkštas kilimas, šviesios sienos, 
elegantiški baldai. Pro didžiulį langą matomas 
Defansos kvartalas. Jo centre, tarp kitų modernių 
pastatų, Žėri žiemos saulės špindulių nutviekstas 
trisdešimties aukštų namas. 

Propas. - Na žinai, dakai!.. Geroką kelio 
galą nuėjai nuo Marselio laikų! 

Baranas. - Per trumpą, kadangi tu 
čia. 

Jis žiūri į vaikštinėjantį po kambarį 
legionierių, trindamasis veidą toje vietoje, kur anas 
smogė kumščiu. 

Propas (liūdnai). - O aš, žinai, savo kelio 
dar nesuradau. 

Baranas. - Nenoriu piršti tau savo 
nuomonės. bet Kongas, man rodos, priešingoje 
pusėje. 

Propas (dar liūdniau). - Negalėjau važiuoti 
vienas, dakai... O tu nežinai, kokie bjaurūs šiandien 

frajeriai... Nori būti tokie kaip visi... Valdininkai! 
Narvuose!.. 

Kalbėdamas jis atsistoja prieš langą. 
Žiūri į trisdešimties aukštų namą priešais, kitoje 
Senos pusėje, į daugybę jo langų. Sunkiai 
dūsauja. 

Propas. - ...Arba gal slaptomis tvarko 
savo reikaliukus, nė žodžio neprasitardami... 
(Pasišlykštėjęs) Slapukauja!... 

Paskui tiesiog, be jokio perėjimo, pirštu 
parodo Baranui į didįjį stiklo pastatą, į kurį 
žiūri, ir staiga pakeičia toną. 

Propas. - Tai ten vyks medicinos 
apžiūra? 

Tyla. Baranas atlaiko smūgį. Kokiomis 
gudrybėmis šitas knisius sugebėjo sužinoti ne 
tik jo adresą, bet ir planus? 

Baranas. - Kotau čia reikia? 

Nieko neatsakydamas, Propas 
išsitraukia iš švarko kišenės didįjį "Smito ir 
Vesono" revoiverį, kurį išlošė Šv. Martos 
stovykloje. Pakiša jį audekliniame dėkle 
Baranui prieš nosį. 

Baranas. - Kiek? 

Propas (šypsodamasis). - Pats spręsk. 

Baranas ištraukia komodos stalčių ir, 
nusigręžęs nuo Propo, ima iš ten pinigus. 

Propas. - Taip ir nepasakei man, kodėl 
trūksta jame vienos kulkos... 

Baranas grįžta prie jo, skaičiuodamas 
keletą banknotų. 

Propas (su klastinga šypsena). - Bet 
šitą aš taip pat atkasiu. 

Baranas. - Tada jame tnūks dviejų. 

Jie akimirką žiūri vienas į kitą, paskui 

Propas sukrizena ir meta revolverį ant lovos. 
"Baranas ištiesia jam suglamžytus banknotus. 

Baranas. - Kad daugiau tavęs nema- 
tyčiau. ' 

Propas žengia durų link, kišdamasis 
pinigus į kišenę. Prieš išeidamas, atsigręžia, lėtai 
pagraso pirštu. 

Propas. - - Dar pasimatysime, dakai. 

Žengdamas pro duris, jis susiduria su 
Izabele, apsikrovusia maisto paketais, ji pasilenkusi 
deda ryšulius ant slenksčio, prieš atsirakindama 
duris. | 

Žiūri į Propą iš apačios į viršų, o jis į ją - iš 
viršaus į apačią. Abu tyli. Propas praeina, 
nenuleisdamas nuo jos akių, paskui savo atsainia 
ir stamantria eisena nutolsta koridoriumi. 

Izabelė susirenka pirkinius, įeina į butą ir 
uždaro duris. 

Baranas stovi prie praustuvo vonioje. Vilgo 
veidą, naikindamas smūgio žymes. | 

Izabelė. - Kas jis? - 

Baranas (neatsigręždamas). - Tokstipas. 

Izabelė pasideda ryšulius. Pamato ant 
lovos “Smitą ir Vesoną", lėtai prieina-artyn. 

Baranas grįžta į kambarį, šluostydamasis 
veidą frotiniu rankšluosčiu. 

Izabelė (tarsi užburta žiūri į revolverį). - 
Tavo? 

Baranas. - Taip, mano. 

Jis paima ginklą ir įmeta į stalčių. 

Už jo, lango rėmuose, matomas Defansos 
kvartalas ir didysis stiklo pastatas. 

Prieš Baraną - su paltu, baltais marški- 
niais, tamsiu kaklaraiščiu - ir pagyvenusį griežtos, 
orios povyzos vyrą pilka eilute prasiveria sunkios 
Ifto durys. 

Vyras praleidžia Baraną, nenutraukdamas 
pradėto pokalbio, jo balsas šaltas, kaip kiekvieno 
valdininko, turinčio reikalą su statistika. 

Vyras. - ...Dirbu čia personalo viršininku 
jau keturiolika metų. Per tą laiką esu priėmęs 
šešetą jūsų kolegų, daktare Baranai. Jūs 
jauniausias iš jų, ir aš džiaugiuosi... 

Įžengęs paskui Baraną į liftą, paspaudžia 
mygtuką. Durys užsiveria, ir liftas pajuda. Ant 
šviečiančios lentelės, nuo viršaus į apačią, 
mirkčioja apskriti žirneliai, žymintys aukštus. 

Viršininkas (vienu atsikvėpimu). ...Vyras 
produktyviausias tarp trisdešimties ir ke- 
turiasdešimties metų. Visi jūsų kolegos, daktare 
Baranai, buvo per lėti. Mūsų bendrovėje -trys šimtai 
tarnautojų. Vienam Žmogui apžiūrėti reikia penkių 
minučių, šešiems žmonėms - pusvalandžio, dvylikai 
- valandos, devyniasdešimt šešiems - dienos. Taigi 
iš viso - trijų dienų... Mes ir numatėme tris. 

Baranas klausosi šitų tarsi iš kul- 
kosvaidžio byrančių skaitmenų mandagiai, bet 
abejingai. Švarko atlape viršininkas įsisegęs 
raudoną ženklą, ant kurio užrašytas bendrovės 
pavadinimas “SINTEKO"". 

Tuo tarpu liftas galvotrūkčiais slysta 
žemyn per trisdešimt aukštų ir sustoja rūsyje. 

Atsivėrus metalinėms durims, žvilgsnis šį 
Sykį išvysta merginą, skaisčią, dailią, šviesiaplaukę, 
ne vyresnę kaip dvidešimties metų, su paprasto 

kirpimo baltu chalatu, susegiotu iki kaklo. Išėjęs iš 
lifto, viršininkas pristato ją Baranui. 

Viršininkas. - Jūsų asistentė, daktare... 
Panelė Austerlic, mūsų reikalų valdytojo duktė. 
Panelė Austerlic - studentė medikė. 

Jie stovi milžiniškame, prabangiai 
įrengtame “SINTEKO"' reklamos skyriui skirtame 
rūsyje, viename iš jo ilgų koridorių; išdažytas jis 
labai šviesia spalva, beveik baltas. 

Mergina paspaudžia Baranui ranką: Ji tik 
greitomis dirsteli jam į akis ir tuoj pat nukreipia 
žvilgsnį šalin. Jis nesuprato, ar iš antipatijos, ar iš 
drovumo. 

Rentgeno aparato ekrane - Žmogaus 
krūtinės ląsta truputį neaiškiais kontūrais. 

Baranas. - Arčiau. 

Moteris. - Šalta. 

Laąsta išryškėja. 

Aparatas išsijungia, kambaryje užsidega 
šviesa. Už rentgeno aparato ekrano stovi 
"SINTEKO" tarnautoja, kurią tikrina Baranas, 
apsirengęs baltu chalatu. Jai dvidešimt penkeri 
metai, ir ji, kaip ir dera tokiu atveju absoliučiai 
abejinga. 

Baranas (kildamas nuo kėdės). - Galite 
rengtis. Ar seniai jūsų reakcija tuberkuliozei 
teigiama? 

Tarnautoja. - Nuo pernai. 

Eidama iš už ekrano, ji užsitraukia ant 
krūtinės rausvai oranžinę džersio „suknelę, 
savotišką uniformą, viršutinę jos dalį, kurią buvo * 

nuleidusi žemyn. Iš tiesų, darbo metu visi bend- 
rovės tamautojai dėvi tokius pačius drabužius: vyrai 
- pilkos spalvos, moterys - rausvai oranžinės. Ir 
kiekvienas įsisegęs širdies aukštyje raudoną 
"SINTEKO"' ženklą. 

Medicinos apžiūra vyksta paskaitų salėje, 
apšviestoje iš viršaus didžiulės plokštės - šviestuvo. 
Stalas ir kėdės, įprastinė šios salės apystata, 
sustumdyti prie sienos, kad būtų kur pastatyti 
Baranui reikalingus aparatus. 

Kol tarnautoja baigia segiotis suknelę, 
gydytojas pereina į gretimą, mažesnį kambarį. Čia, 
prie metalinio rašomojo stalo, sėdi panelė Austerlic. 
Jai pavesta tvarkyti sveikatą pasitikrinusių 
tarnautojų korteles. 

Nežiūrėdama į Baraną, pratiesia jam 
kortelę. Jis pasilenkia ties stalu, brūkšteli keletą 
žodžių ir pasirašo. 

Panelė Austerlic. - Pakviesti kitą, daktare? 

Baranas. - Kol kas ne. Kai reikės, 
pasakysiu. 

Mergina atsistoja. Praeina pro jį spintelės 
link. Staiga išsitiesęs, Baranas čiumpa ją už 
alkūnės, atgręžia išsigandusią į save. 

Baranas (sausai). - Ar jūs iš viso mokate 
žiūrėti žmonėms į akis? 

Net šią minutę panelė Austerlic nusuka 
akis į šoną, jos lūpos trūkčioja iš susijaudinimo, 
kaip užsispyrusio vaiko. 

Baranas. - Nepatinka mano fizionomija? 

Atsakymo nesulaukia, jos nieko nema- 
tantis žvilgsnis pabrėžtinai įsmeigtas į tolį. 

Baranas staiga suima merginą už pečių, 
šiurkščiai prisitraukia prie savęs ir pabučiuoja į 
lupas. 

Paskui, jai net nesuspėjus mostelėti 
rankomis, žado netekusią atstumia nuo savęs. 

Dabar ji žiūri į jį. Plačiai atvertos akys 
reiškia nuostabą, gėdą ir pyktį, bet šį sykį žvilgsnio 
nenukreipia. 

Baranas ją šitokią ir palieka. Grįžta į 
paskaitų salę ir uždaro paskui save duris. 
Tarnautoja, kurią jis apžiūrėjo, jau išėjo pro kitas 
duris, tiesiai į koridorių, ir Baranas patikrina, ar jos 
taip pat gerai uždarytos. Toliau jis viską atlieka iš 
anksto apskaičiuotais judesiais, negaišdamas nė 
minutės, nedvejodamas. 

Paima nuo stalo kaktos reflektorių su 
baterine lempa, kurį naudoja tikrindamas 
pacientus. Užsideda ant galvos, prieina prie 
didžiulės metalinės spintos, stovinčio“ *anos 
sienos, atitraukia ją į šoną. Lygiai tiek, kad galėtų 
įsprausti už jos kėdę ir ant jos užlipti. 

Sienoje, sulig jo akimis - ventiliacijos anga, 
maždaug penkiolikos centimetrų ilgio ir tiek pat 
pločio, patikimai uždaryta grotelėmis. 

"Anapus šios sienos - betoninės ir, matyt, 
labai storos - tamsu. 

Baranas įjungia reflektorių ant kaktos. 

Pro groteles jis mato nedidelį kambarėlį 
cementinėmis grindimis, kuris atrodo visai tuščias. 

Lempos spindulių pluoštas slysta kairės 
sienos link ir sustoja ties sunkiomis seifo durimis, 
seifas įmontuotas į betoną. Plieninių dunį viduryje - 
septyni skrituliai su skaitmenimis - aplink atidarymo 
smagratį. : 

Baranas išjungia reflektorių, ir viskas 
paskęsta tamsoje. 

Nakties tamsą skrodžia prožektoriai, kaip 
pašėlęs daužosi varpas, klykauja minia, pakinkyti 
arkliai skriete skrieja bėgimo taku ilgais šuoliais, 
mirga įvairiaspalviai vežėjų švarkai: Venseno miške 
baigiasi lenktynės. 

Tą pačią minutę iš stovėjimo aikštelės 
hipodrome išvažiuoja prabangus juodas 'Rols 
Roisas". 

Mašinoje, pro kurios langus lekia Venseno 
miškas, ant vienos užpakalinės lentynėlės stovi 
stiklinė, iki pat briaunų pripilta viskio. Jos dugne 
guli kelios penkių frankų monetos, ir Propas ranka 
atsargiai nardina dar vieną monetą į beveik 
beišsiliejantį skystį. 

Tuo pat metu, kai vyksta ši operacija, 
pasigirsta ramių ramiausias legionieriaus balsas 
su baisiu amerikietišku akcentu. | 

- Francas Propas... Aš vadinuosi Francas 
Propas. 

Penkių frankų moneta nusileidžia šalia kitų 
į stiklinės dugną, bet iš stiklinės nenusilieja nė 
vienas lašas viskio. 

Propas. - Yeahh!.. 

Mašinoje į jo šūksnį atsiliepia juokas. Vyrai 
pratiesia jam banknotus. 

Propas sėdi auto gale, apsitaisęs tamsia 
eilute, šypsosi, atrodo ramus, toks kaip visada. 

Šalia jo sėdi jauna, labai graži ir šiek tiek 
dirbtinai prašmatni moteris, įsisiautusi į juodus 
kailinius. Ji meiliai spaudžia jam alkūnę, džiaug- 
damasi, kad jis laimėjo lažybas. 

Be vairuotojo tamsiai mėlyna livrėja, 
automobilyje dar trys nepažistami vyrai: du priekyje, 


39 


atsigręžę į Propą, ir vienas - užpakalyje, storas 
didžiulis penkiasdešimtmetis, juokingai išdribusiu 
pilvu, kuris kliuksi, kai jis juokiasi - savotiškas 
pabaisa trumpa barzdike, mielas, nors prie širdies 
dėk. Visi šitie vyrai su smokingais. 

Juokui aidint, Propas gurkšteli iš stiklinės 
viskio, pasiima jam ištiestus banknotus, padeda 
ranką moteriai ant kelių. | 

Propas. - Čia mano draugė, Katerina. 
Katerina, pasakyk visiems "labas vakaras". 

Katerina (paklusniai, linktelėdama kiek- 
vienam iš eilės). - Labas vakaras, labas vakaras, 
labas vakaras. 

Storulis (rodydamas į stiklinę). - Jūs niekad 
nepramaunate pro šalį, ponas Propai? 

Katerina (įsiterpdama). - Niekad! 

Storulis (Katerinai). - Ar seniai priklausote 
ponui Propui? 

Katerina. - Nuo šio vakaro. 

Vyrai nusikvatoja. 

Vairuotojas šaltai stebi jaunosios moters 
veidą savo veidrodėlyje. Ji sėdi tarp Propo ir 
storulio. Ilgi šviesūs jos plaukai kukliai sukelti ir 
susegti viršugalvyje. Ji atsidusdama atsilošia į 
sėdynės atkaltę. 

Katerina. - Norėčiau būti lėle. Francas 
traukytų virvutę Mano nugaroje, o aš sakyčiau, 
žinote ką: "Aš jus myliu, aš jus myliu, aš jus 
myliu!" 

Vairuotojas juokiasi garsiau negu kiti. 

Tą minutę storulis nukelia suskambėjusio 
prieš ji telefono ragelį. Jis aiškiai patenkintas vakaru. 
Automobilis rieda per šviesose skendintį Paryžių, 
pasipuošusi Kalėdoms. 

Storulis (kalba telefonu). - Marta?.. Marta, 

šį vakarą mes būsime penkiese... Žinok, man bus 
baisiai apmaudu, jei nerasiu namie lėlės... Taip, 
Marta, lėlės... 

Kalbėdamas telefonu, jis įsmeigia į 
Kateriną sunkų žvilgsnį - baikštų ir drauge 
geidulingą. Jaunosios moters veide nuo šio Žvilgs- 
nio pamažu blėsta šypsena. 

Ryškioje šviesoje matyti Katerinos nugara. 
Nuoga nugara vakarinės trumpos baltos suknelės 
iškirptėje. Katerina lėtai sukasi aplink, burzgiant 
galingam elektriniam motorui. 

Kai atsigręžia veidu, matyti, kad ji 
išsigandusi, bet stengiasi nepasirodyti, kad bijo. 
Nukreipta į ją šviesa rėžia jai akis. 

Visa tai vykstaturtingoje viloje, dideliame 
garaže. Jaunoji moteris nejudėdama stovi be 
batelių ant ratu besisukančio didžiulio disko, skirto 
mašinoms. 

Lygiu atstumu nuo disko stovi trys D. 
S." uždegtais žibintais, nukreiptais į Kateriną. 
Prie kiekvieno jų - vyras su smokingu. Tai tie trys 
vyrai, kurie sėdėjo 'Rols Roise“. Jie geria ir 
Juokiasi. Laikydami rankose banknotus, lošia 
savotišką loteriją, kurioje gali laimėti Kateriną. 

Prie betoninio stulpo Propas manipuliuoja 
skritulio rankena. Jis nusigręžęs nugara, kad viską 
Ilemtų tik atsitiktinumas. | 

Diskas sustoja. 

Katerina nerangiai nusimauna kojinę - ji 
jau tik su viena kojine - ir numeta vyrui, prieš kurį 
atsidūrė. 

Tai vienas tų, sėdėjusių “Rolso" priešakyje. 
Jis pakelia kojinę nuo žemės, pergalingai 
kvatodamas. Visų trijų automobilių radijai paleisti 
visu garsu, iš jų verčiasi roko papliūpos. 

Propas vėl paleidžia suktis diską ratu ir 
renka aplinkui banknotus, kuriuos jam duoda vyrai, 
visiškai juo pačiu nesidomėdami. Visų žvilgsniai 
įsmigę į jaunąją Moterį. 

Antras žaidėjas jau laiko rankose Kateri- 
nos batukus ir kailinius. 

Storulis su trumpa barzdike telaimėjo 
neiloninę kojinę. Jis patogiai įsitaisęs Liudviko XIII 
stiliaus krėsle, šalia vienos “D. S." Negeria. Tyli. 
Ryja akimis kaip užburtas Kateriną. 

Ant kelių laiko didžiulę lėlę, nervingai 
tampydamas neiloninį siūlą, užsibaigiantį žiedu. 
Pro juoką ir muziką keletą kartų nuaidi mechaninis 
bespalvis žaislo, kalbančios lėlės, balsas: 

- Tėtės nėra?.. Tėtės nėra?.. 

Kokių keturiasdešimties metų moteris ilga 
suknele, atšiauri, elegantiška, su briliantų vėriniu, 
kuris sužėri protarpiais kontrastinėje garažo 
šviesoje, eina aplinkui vyrus su padėklu, siūlydama 
išgerti. Tai Marta- ar storulio ekonomė, ar žmona, 
ar sesuo, taip ir liks neaišku. 

Diskas sustoja. Katerina, vis nerangesnė, 
vis labiau išsigandusi, pradeda atsisegioti suk- 
nelę. 

Storulis, prieš kurį diskas sustojo, 
pasimuisto krėsle, meta staiga į ją negerą žvilgsnį. 

Storulis. - Nereikia suknelės! Mes dar 
nelošėme iš suknelės! 

Du kiti Iėbautojai, taip pat kažką šūktelėję, 
mirksi žibintais. Katerina nežino, ką daryti, beviltiškai 
stengiasi, kai šviesa blyksteli, pamatyti Propą. 

Neįmanoma. Pagaliau pakiša ranką po suknele ir 
nuleidžia vienintelį apatinį drabužį, kurį turi. 

Storulio žvilgsnis dar labiau apsunksta. 
Šalia jo, pasidėjusi ranką ant Liudviko XIII krėsio 
atkaltės, į Kateriną įrėmė akis Marta su paši- 
smaginimo ir paniekos išraiška jose. 

Kai storulis pagauna baltą apatinuką, kurį 
jam meta Katerina, diskas vėl ima važiuoti 
aplink. 

Bespalvis lėlės balsas kartoja tuos pačius 
kvailus žodžius: 

- Tėtės nėra?.. Tėtės nėra?.. 

Diskas staiga sustoja. Jaunoji moteris 
dvejoja, paskui atsisega suknelę viršuje, ir ji 
nuslysta žemyn. 

Kai suknelė nukrinta jai prie kojų ir vyrai 
pamato aukštą, liekną, nuogą moterį, staiga stoja 
Mirtina tyla. Radijai nutilo. Vyrai liovėsi juokęsi. 
Šioje tyloje Propas paskelbia: 

- Didysis burtas, brothers!* Statoma de- 
Šimteriopa suma! 

Nuoga moteris ima važiuoti aplink, burzgia 
motoras. 

Propas, nė karto nežvilgtelėjęs į Katerinos 
pusę, eina ratu ir renka ištiestus jam banknotus. 
Ramiai grįžta prie komandinio sverto, skai- 
Čiuodamas išloštus pinigus. 

Katerina staiga sustoja veidu į storulį, 
pūpsantį kaip bjauri rupūžė su lėle ant kelių. Jo 
Iūpose vėl ta pati keista - baikšti ir geidulinga - 
šypsena, kaip truputėlį anksčiau “Rolse". 

Raudonai aprengta lėlė - šviesiaplaukė, 
kaip jaunoji moteris. Putlūs namų šeimininko pirštai 


* broliai (angl) 


staiga nuplėšia plaukų segtuką, ir lėlės plaukai 
išsiskleidžia. | 

Sustingusia širdimi, nukreipusi žvilgsnį, 
Katerina pakelia rankas, atsega savo sunkų šinioną, 
atsargiai kresteli galvą, ir jos plaukai išsiskleidžia 
ant pečių. 


20. 


Marta kursto ugnį židinyje, virš kurio kabo 
didelis veidrodis, paskui išsitiesia ir pasišalina, ant 
jos juodos suknelės žėri briliantų vėrinys. 

Katerina stovi prieš ugnį nuoga, nugara į 
tris vyrus, sėdinčius ant sofos didžiulėje pra- 
bangioje barokinėje svetainėje, kurią puošia Kalėdų 
eglutė. 4 

Stovi nejudėdama, tiesi, nukorusi rankas 
ir vengia susidurti su savo pačios žvilgsniu 
veidrodyje. 

Aplink jos kaklą apvyniota sidabrinė 
girlianda, nuimta nuo eglutės. Stonulis juokiasi, geria 
Mėtų gėrimą su ledais, laiko kitą girliandos galą 
ir nervingai jį tampo, kaip ką tik darė su kalbančios 
lėlės virvute. 

Katerina (monotonišku balsu). - ...Gimiau 
Monpeljė... Man dvidešimt ketveri metai... Aš 
graži. 

Storulis (staiga įsiutęs). - Ne, ne! Netaip!.. 

Katerina. - Aš nebežinau!.. 

Storulis. - Kvailė! 

Ir taip piktai trukteli girliandą, jog jaunoji 
moteris susvyruoja. 

Po kambarį, su taure rankoje, slankioja 
Francas Propas su savo suglamžyta eilute, atrodo 

mirtinai nusigėręs. Lengvai svyrinėdamas, suka 
holo link. Visa tai vyksta atskirame name, 
aplinkui - tyla, begalės krištolinių sietynų ir kolo- 
nadų. 

Storulis. - Na, laukiu! 

Keletą kartų papurto girliandą. 

Katerina (gailiu balseliu sulig kiekvienu 
timptelėjimu). - Tėtės nėra?.. Tėtės nėra?.. Tėtės 
nėra?.. 

Trys vyrai juokiasi. 

Propas tuo tarpu jau atsidūrė hole. Staiga 
jo girtumas dingsta. Jis skuba prie plačių mamurinių 
laiptų, kylančių; į kitus aukštus. Praeidamas pro 
statulą, įdeda jai į ranką savo taurę ir paplekšena 
per skruostą. 

Viršuje, iš pradžių viename, paskui kitame 
kambaryje, jis ramiai ir mikliai, kaip profesionalas, 
naršo stalčius. 

Apačioje nuaidi šūksniai; Katerina šaukia: 
“Ne! Ne!.. Paleiskite mane!'' 

Propas klausosi, nesiryždamas. Tačiau ir 
toliau atidarinėja stalčius ir pagaliau čiumpa radęs 
viename jų banknotų ryšulį. 

Pirmame aukšte - didžiulis triukšmas. Vyrų 
juoko nebegirdėti . Rėkia tik Katerina. 

Propas puola laiptais žemyn. 

Bėgdamas mato, kaip vienas iš vyrų 
apačioje vejasi siaubo apimtą Kateriną, kuri bando 
užsivilkti kailiriius. 

Pamatęs Propą, vyras nustumia šalin 
Moterį ir šoka ant jo. Tą akimirką, kai jis atsiduria 
prie laiptų, Propas spiria jam iš visų jėgų į veidą ir 
partrenkia ant žemės. 

Iš svetainės pasirodo antras vyras, puola į 
pagalbą draugužiui. Propas smogia jam, čiumpa 

už smokingo apykaklės, neleisdamas visai 
susmukti, ir ištraukia iš kišenės piniginę. 

Jis laiku suspėja atsigręžti, kad kitu 
kumščio smūgiu, - rankoje jis turi sugniaužęs savo 
penkių frankų monetų ritinėlį,- parblokštų tą pirmąjį, 
šokusį ant laiptų, o dabar vėl atsikėlusį. 

Pagriebęs dar vieną piniginę, legionierius 
neria į svetainę. Marta lediniu veidu jau pakėlė 
telefono ragelį, ruošiasi iškviesti policiją. Propas 
staiga stabteli, atsigręžia į holą. Jo draugė renkasi 
drabužius, aunasi batukus. 

Storulis suakmenėjusiu, persikreipusiu 
veidu sėdi ant kėdės, už svetainės durų sąvaros. 
Propas iš pradžių apstulbsta, pamatęs jį čia 
pasislėpusį, paskui įkiša ranką į jo švarką, paima 
piniginę. Storulis įsmeigia į jį akis, bet ranka 
nemosteli, jo akyse - jokios išraiškos. 

Katerina tuo tarpu stveria taurę, kurią 
Propas buvo įdėjęs statulai į ranką, ir godžiai ją 
ištuština. 


21. 


Minutei kitai praėjus, garaže, kur ką tik 
buvo žaidžiama loterija, dabar pati Katerina, ant 
nuogo kūno užsimetusi kailinius, manipuliuoja 
disku. 

Vienas iš automobilių atsisuka į garažo 
duris. Prie vairo sėdi Propas. Atlikusi reikiamą 
manevrą, jaunoji moteris skubiai įšoka į automobilį, 
ir Propas paleidžia motorą. 

Prieš juos automatiškai pakyla sunkios 
garažo durys. Mašina visu greičiu įsuka į vieną 
gatvę ir nuvažiuoja. 

Paryžių gaubia šalta ankstyvo ryto tamsa. 

"D. S." sustoja prie išvažiavimo iš Bulonės 
miško, priešais didžiąją Port Majo kryžkelę. 

Katerina, sėdinti šalia Propo, rengiasi. Ji 
jau apsivilko suknele, maunasi kojines. Jisai tuo 
tarpu deda į krūvelę pavogtus banknotus, išmeta 
pro langą pinigines. Jie skuba kiek įmanydami, 
nežiūrėdami vienas į kitą. 

Propas. -Buvo sunku? 

Katerina. - Pakenčiama. 

Kiekvienas išlipa iš savo pusės, užtrenkia 
dureles, palieka automobilį. 

Kitame Port Majo kryžkelės gale Propas 
įsodina jaunąją moterį į taksi. Jis lieka stovėti ant 
plento. 

Katerina (vairuotojui). - | Monparnasą. 

Ji žiūri į Propą, kuris dalija į dvi lygias dalis 
nakties grobį. Vieną dalį ištiesia jai, kitą įsikiša sau 
į kišenę. Trumpas, nerūpestingas bučinys. 

Propas (švelniai). - Sėkmės. 

Jaunoji moteris šiek tiek liūdnai linguoja 
galva. 

Katerina. - Aš net nežinau, kur tave vėl 
rasti. 

Propas. - Manyk, kad tau pasisekė. 

Ir legionierius nueina, susikišęs rankas į 
kišenes, pasistatęs švarko apykaklę. 

Sėdėdama nuvažiuojančiame taksi, 
Katerina žiūri pro užpakalinį stiklą, kaip dingsta iš 
jos gyvenimo šis Žmogus - tiesus, vienišas ir 
valkata, ištirpdamas tuščioj Port Majo kryžkelės 
aušroje. | 

22. 


Tos pačios dienos rytas, penktadienis, 
gruodžio 22- oji. 

Žingsniuojame didžiuliu prabangiu “SIN- 
TEKO" rūsiu. Mus lydi Barano žingsnių aidas, tarsi 
ne jis, o mes įeiname į patalpas. 

Sargybinis juoda uniforma, prie dešinio 
klubo su dėklu, iš kurio išlindusi revolverio rankena, 
atsigręžia į mus veidu prie įėjimo į labirintą, 
tamautojų garažų pusėje. | 

Sargybinis (iš priekio). - Laba diena, dak- 
tare. 

Iš fotostudijos į mėlyną, garsą suge- 
riančia medžiaga išmuštą koridorių pasipila 
būrys jaunų merginų, ekstravagantiškai iš- 
sidažiusių manekenių, margaspalvėmis eks- 
centriškomis suknelėmis. Jos taip pat atsigręžia į 
mus. - 

Viena manekenė (iš priekio). - Laba diena, 
daktare. 

ilgame raudoname koridoriuje du pilkai 
apsirengę vyrai geria kavą iš popierinių stiklinių. 
Praeiname tarp jų. 

Vienas iš vyrų (iš priekio). - Laba diena, 
daktare. 

Prieš mus žalsvai žydru koridoriumi žengia 
trisdešimties metų moteris, apsirengusi begėdiškai 
ją aptempusia “SINTEKO" uniforma, ji neša vitrinos 
maketus. Pasisukdama vienoje kryžkelėje, pamato 
mus ir sustoja. 

Jaunoji moteris (iš priekio). - Laba diena, 
daktare. 

Praeiname. Kažkas subilda. Atsigręžiame 
į jaunąją moterį ir matome, kad jai iš rankų iškrito 

maketai, ji pritūpusi juos renka, ir pakelia į mus 
sutrikusį žvilgsnį. 

Mes klausiame ją Barano balsu: 

- Sakykite, kurioje pusėje baltasis 
kvartalas? 

Jaunoji moteris (susikrimtusia veido 
išraiška). - Dirbu čia tik pusmetį ir dar ne viską 
žinau... (Mosteli ranka) Man rodos, kažkur ten... 

Pagaliau atsiduriame jau mums 
pažįstamame baltame koridoriuje. Prieš medicinos 
apžiūros kabinetą, ant suolų ir kėdžių, sėdi keletas 
tarnautojų ir laukia savo eilės. 

Tarp jų - Izabelė. 

Laukdama ji žingsniuoja pirmyn ir atgal. 
Sustoja veidu į mus, kai einame pro ją, bet jos 
veide - jokios išraiškos. Ji tiesiog seka mus akimis. 

Kambaryje, greta apžiūros kabineto, 
panelė Austerlic taip pat ką tik atėjo. Atsigręžia į 
duris, kai jos atsiveria, ir jos veidas nušvinta šviesia, 
nuoširdžia šypsena.Ji dar nenusivilkusi palto, 
nenusiėmusi raudono šaliko, kurio spalva pritaikyta 
prie beretės. 

Panelė Austerlic. - Laba diena, daktare. 

Dabar mes matome įeinantį Baraną. 
Rankoje jis nešasi juodą lagaminą. 

Pasirodo, kad ir panelė Austerlic laiko 
rankoje lagaminą, prašmatinų turtingų tėvų vaiko 
lagaminėlį. | 
Baranas (šypsodamasis). - Savaitgalis? 
Panelė Austerlic. - Savaitgalis. 

Baranas su savo lagaminu rankoje pereina 
į apžiūros kabinetą. Staiga atsigręžia. 

Panelė Austerlic stovi nejudėdama su 
lagaminėliu rankoje ir žiūri įsmeigusi į jį savo 
didžiules akis. 


—— 

Baranas (niurzgliai, bet geraširdiškai). - 
Neprašiau jūsų visą laiką į mane žiūrėti!... Galite ir 
ką kita veikti. 

Panelė Austerlic sutrikusi nusigręžia. 


23. 


Tas pats rytas, kiek vėliau. 

Izabelė baltu kombinezonu stovi apžiūros 
kabinete pas Baraną. Gydytojas ligi kaklo užsegiotu 
chalatu klausosi priėjęs prie panelės Austerlic 
kambario durų. Užrakto duryse nėra, bet anoje 
pusėje viskas atrodo ramu. 

Jis mosteli draugei, kad prieitų prie jo ten, 
kur stovi juodas lagaminas. 

Baranas. - Kada jie atidaro seifą? 

Izabelė. - Po pietų... penktadieniais jie 
ideda ten apyskaitos knygas. 

Iš juodo lagamino kiekvienas iš eilės 
traukia įdomios fotografinės aparatūros dalis. 
Abu dirba darniai, taupydami kiekvieną judesį, 
kalbasi tyliai, bet ramiai, be jokios ypatingos 
intonacijos. 

Baranas traukia savęs link metalinę spintą, 
stato už jos kėdę. | 

Izabelė lipa ant kėdės ir tvirtina prie 
ventiliacijos angos grotelių juodą fotokamerą, 
nukreipusi objektyvą į saugyklą. Pažiūri į vaizdo 
ieškiklį, nustato pakrypimo kampą. 

Izabelė. - Aparatas darys tris seifo 
nuotraukas per sekundę. Tau lieka tik jį 
ijungti, kai jie įeis į kambarį, ir išjungti, kai 
išeis. | 

Baranas vynioja laidus ir tiesia juos taip, 

kad nebūtų matomi, ligi lagamino, kuriame 
paslėpta baterija. 

Baranas. - Ar nebus nieko girdėti? 

"Izabelė kaip tik lipina izoliacine juosta 

permatomo orgstiklo lapą ant ventiliacijos 
angos, prieš fotoaparato objektyvą, kad 
nebūtų girdėti fotokameros motoro. Pati kamera 
įdėta į izoliacinį grubaus darbo futliarą iš 
plastmasės. 

Izabelė. - Iš anos pusės ne. Čia padariau, 
ką galėjau. | 

Nulipa nuo kėdės. Baranas pastato juodąjį 
lagaminą ant stalo, kad būtų jam po ranka. 

Izabelė. - Keista... Šiandien pirmas 
vakaras, kai mes nebūsime kartu... Tu pasigesi 
manęs? 

Baranas. - Ne. 

Jis uždaro juodąjį lagaminą. 


24. 


Elektrinis laikrodis baltajame koridoriuje 
rodo 15 valandų ir 15 minučių. 

Staiga per garsiakalbius, įtaisytus 
požeminio labirinto kryžkelėse, pasigirsta moters 
balsas, salsvas kaip aerouostuose. 

- Personalo direkcijos įsakymas: ben- 
dradarbiai, dirbantys požeminėse patalpose, 
prašomi pasišalinti iš koridorių... Bendradarbiai, 
dirbantys požeminėse patalpose, prašomi 
pasišalinti iš koridorių... 

Tarnautojai, laukę savo eilės pas gydytoją, 
paklusniai atsistoja. Panelė Austerlic įleidžia juos į 
savo kabinetą ir užveria duris. 

Balsas iš garsiakalbių be perstojo kartoja 
jau be ceremonijų: 

- Neatidėliotinas direkcijos įsakymas: 
pasišalinti iš koridorių. 

Prie jėjimo į rūsį, nuo liftų pusės, raudonais 
koridoriais eina keletas vyrų. Pirmas žengia 
personalo viršininkas. Paskui jį - du juodai 
apsirengę sargybiniai, kiekvienas su išsikišusia 
revolverio rankena ant dešinio klubo. Už jų -. 
pilkai apsirengęs vyras neša dvi sunkias 
metalines skryneles. Pagaliau - dar du ginkluoti 
sargybiniai. 

Pro pravertas medicinos apžiūros 
kabineto duris Baranas su chalatu, ne visai gerai 
suprasdamas “SINTEKO" įpročius, žiūri į baltų 
ištuštėjusių koridorių anfiladą. 

Mato, kaip iš vienos sankryžos pasirodžiusi 
toji grupė sunkiai žengia jo link. 

Jo dėmesį visų pirma patraukia dvi 
metalinės skrynelės, kurias neša žmogus būrio 
viduryje. Jos pritvirtintos prie jo riešų grandinėle. 

Be to, visi tie vyrai su pirštinėmis. 

Eisena sustoja Už poros žingsnių nuo 
Barano, prieš saugyklą. 

Vienas iš sargybinių pastebi, kad gydytojo 
durys praviros. Priėjęs ryžtingai, nė žodžio 
netardamas, užtrenkia. 

Baranas susimąstęs grįžta prie savo darbo 
kabinete. | 

Ant apžiūros stalo sėdi jaunutė pacientė. 
Abejingai ir tyliai laukia, kad jis toliau ją apžiūrinėtų. 
Jos suknelės viršus nugaroje nuleistas, priekį ji 
laiko prispaudusi prie krūtinės. 

Baranas neskubėdamas eina pasiimti 
baltos nosinės nuo stalo, kur stovi juodasis 

lagaminas. Eidamas žiūri į metalinę spintą. Nors 
spinta vėl pristumta prie sienos, kur įtaisyta Izabelės 
kamera, tarp jos ir sienos likęs tuščias tarpas. 
Šitame tarpe staiga blyksteli šviesa: nušvito 
ventiliacijos anga - vadinasi, į gretimą kambarį įėjo 
personalo viršininkas ir sargybiniai. 

Baranas įkiša ranką į lagaminą ir įjungia 
fotokameros bateriją. Tuoj pat pasigirsta - kas 
sekundę tris kartus - spragtelėjimas, kuris dabar 
jau nenutils. 

Sustingusiuose kadruose, nespalvotuose, 
keistai deformuotu kampu matome, ką mato 
kamera: sargybinius saugykloje, personalo 
viršininką, pasilenkusį prie seifo ir pasiruošusį rinkti 
kombinacijos skaitmenis. 

Medicinos apžiūros kabinete Baranas 
uždėjo ant jaunosios tarnautojos nugaros nosinę. 
Pasilenkia prie jos ir klausosi kvėpavimo. 

Baranas. - Kodėl reikia pasišalinti iš 
koridorių? 

Trumpatyla, kurią trikdo silpni, bet klausa 
pagaunami fotokameros trakštelėjimai. 

Tamsiaplaukė mergina, abejingu žvilgsniu, 
kantriai laukianti, kada gydytojas baigs ją apžiūrėti, 
atsako, nepasukusi galvos. 

Tarnautoja. - Jie neša Kalėdų dovanas. 

Baranas. - Kalėdų dovanas? 


Tarnautoja. - Taip, atlyginimus, 
naujametinius apdovanojimus... Per šventes bankai 
juk uždaryti. 


Jos suknelės viršus kliudo Baranui, ir jis 
paprasčiausiai jį nuleidžia, apnuogindamas 
merginos krūtinę. Mergina sukryžiuoja rankas, 
prisidengdama, bet jos veidas visiškai abejin- 
gas. 

Baranas. - Kosėkite. (Ji kosti...) Jie laiko 
tuos pinigus seife visą savaitgalį? 

Tarnautoja. - Turbūt. 

Baranas. - Didelę sumą? 

Tarnautoja. - Turbūt. 

Kai ji nutyla, fotokameros traškėjimas 
virsta tikrai grėsmingu. 

Mergina, iki šiol marmuriniu veidu, staiga 
netikėtai susijuokia, nepakreipusi akių. 

Tarnautoja. - Gal vis dėlto tai ne mano 
širdis šitaip klapsi? 

Baranas (pasilenkia ties ja). - - Ne... Sugedo 
rentgeno aparatas. ' 


25. 


"SINTEKO" liftas. Baranas ir Izabelė vienu 
du slystančioje kabinoje. Jis baltu gydytojo chalatu, 
ji - rausva suknele, bendrovės uniforma. Už jaunos 
moters ant apšviestos lentelės mirkčioja 
trisdešimties aukštų numeriai. 

Baranas - atšiaurus, sarkastiškas. Izabelė 
vos neverkia, kaip Marselyje. 

Baranas. - Kodėl man nepasakei? 

Izabelė. - Nežinojau! 

Baranas. - Kiek ten yra? 

Izabelė dvejoja, nenoriai, slopiu balsu 
atsako. 

Izabelė. - Sako, du šimtai milijonų. 

Baranas (įvertinęs). - Daugokatrim šim- 
tam tarnautojų! | 

Izabelė. - Ten ir fabrikų atlyginimas... Aš 
tau paaiškinsiu. 

Kai ji prisislenka prie jo, Baranas nepiktai, 

bet smarkiai stumteli ją delnu kabinos sienelės 
link. 

Baranas. - Ką tu man paaiškinsi? Kad šitai 
verta pasiglemžti? Kad nuo pat pradžių šito ir 
siekei? 

Izabelė pasibaisėjusi purto galvą, bet 
neranda žodžių savo pasipiktinimui išsakyti. 

Šią akimirką liftas pakyla iki paskutinio 
aukšto. Durys prasiveria, ir į kabiną įeina 
maketuotojas pilku kostiumu, su didžiuliu 
reklaminio skelbimo piešiniu rankose. 

Kabina vėl leidžiasi žemyn. 

 Meilužiai, priversti tylėti, net nepažiūri 
vienas į kitą. Maketuotojas permeta juos 
akimis. 

Nusileidusi tris aukštus, kabina vėl sustoja. 
Maketuotojas išeina. 

Baranas paspaudžia rūsio mygtuką, ir 
apšviestoje !'entelėje ima blykčioti aukštų nu- 
meriai. 

Izabelė (staiga pagyvėjusi , su ašaromis 
akyse). - Tuiš proto išėjai!.. Aš noriu, kad atidarytum 
seifą ir padėtum mano pinigus! Mano! Nieko 
daugiau tavęs neprašau!... Mano nusistatymas 
nepasikeitė! 

Baranas (su nepatiklia šypsena). - Otie du 
šimtai milijonų? Jų neliesti? 

Izabelė. - Jokiu būdu ne! Tu iš proto išėjai! 

Atsakymas nuaidėjo taip aiškiai, spon- 
taniškai, taip energingai, jog moters nuoširdumu 
abejoti negalima. 

Liftas sustoja rūsyje. Durys prasiveria. 
Baranas susimąstęs žiūri savo draugei į akis. 

Pamatęs tada vyrus su pinigais, Žžen- 
giančius į saugyklą, jis elgėsi taip, tarsi nė kiek 

nenustebo, tarsi nuo pat pradžių tikėjosi, kad visa 
ši istorija baigsis paprasčių paprasčiausiu 
apiplėšimu. Nustemba jis dabar. Jei Izabelė ir slepia 
kažkokį kėslą, tai čia kažkas kita. Bet kas? 

Galų gale, išeidamas iš lifto, jis išsitraukia 
iš švarko kišenės kameros filmo rulonėlį. 

Baranas. - Kiek tau reikia laiko šitam 
išryškinti? 

Izabelė. - Šeštą valandą bus padaryta. 

Baranas pritariamai linkteli galva, meta 
jai filmą. 

Liftto durys susistumdamos atskiria 
meilužius. 


26. 


Baltajame koridoriuje elektrinis laikrodis 
rodo 6 valandą. 

Baranas, įleidęs į kabinetą paskutinį dar 
neapžiūrėtą tarnautoją, neramiai žvilgteli į 
laikrodžio rodykles. 

Po trijų minučių ant panelės Austerlic 
rašomojo stalo jis pasirašo paciento kortelę. 

Ji tvarkosi popierius. Taip pat ruošiasi 
išeiti. | 

Pastebi, kad Baranas skuba: viena ranka 
pasirašinėdamas, kita atsisegioja chalatą. 

Jų akys susiduria, gydytojas stengiasi 
atrodyti natūraliai. 

Baranas. - Štai ir baigėme. Dėkoju už 
bendradarbiavimą šitas tris dienas. 

Ištiesia jai ranką. 

Baranas. - Linksmų Kalėdų, panele Aus- 
terlic. 

Nelaukdamas atsakymo, grįžta į kabinetą, 
nusivelka chalatą, nusikabina apsiaustą iš spintos 
ir išeina. 

Leidžiasi tekinas raudonojo kvartalo 
koridoriumi prie išėjimo iš požemio, garažo pu- 
sėje. 

Prie durų, prieš stiklinę būdelę, stovi 
ginkluotas sargybinis juoda uniforma, prispaudęs 
prie ausies cigarečių pakelio dydžio mažytį 
tranzistorių. 

Sargybinis žiūri į praeinantį Baraną. 
Gydytojas, vėl žengdamas normaliu žingsniu, 
rankas susikišęs į kišenes, linkteli jam 
galva. 

Sargybinis. - Linksmų Kalėdų, daktare. 

Baranas. - Ačiū. Jums taip pat. 

Sargybinis. - O, aš, aš pasiliksiu čia... 
(Išdidžiai) Savo dovaną aš jau gavau. | 

Jis nori parodyti gydytojui savo mažąjį 
tranzistorių, bet šisai jau nutolo. 

Sargybinis nusivylęs nuseka jį akimis. Ant 
juodų marškinių jo registro numeris: 555. 


27. 


Kavinė 'šc'skoruota raudonai ir auksu, 
blizga sienų paneliai, veidrodžiuose žiba atsi- 
spindinčios lempos. 

Baranas eina per salę, ieškodamas akimis 
Izabelės. Ji sėdi nuošaliau nuo kitų lankytojų, prieš 
ją- viskio taurelė. 

Laukia jo nekantriai ir prabyla, kai tik jis 
atsisėda prieš ją. 

Izabelė. - Visko reikia atsisakyti. 


Baranas žiūri į ją, netekęs iš nuostabos 
žado. 

Izabelė (su neviltim). - Turiu tik tris 
skaitmenis iš septynių. 

Ji deda prieš gydytoją vieną po kitos tris 
didelės nespalvotas nuotraukas, ištraukusi jas iš 
praviro rankinuko. 

Nuotraukos rodo nepaprastai padidintus, 
grūdo deformuotus seifo skritulius tą minutę, kai 
personalo viršininkas surinko reikalingą kombi- 
naciją. 

Izabelė (iš eilės rodydama fotografijas). - 
Trečiasis... ketvirtasis... ir paskutinysis. 

Baranas mato skaitmenis: 6, 1 ir 5. 

Izabelė. - Tai ir viskas. Visos kitos 
netikusios. . 

Ji pažeria ant stalo kitą fotografijų 
pluoštą, kurį sutrikęs Baranas ima sklaidyti. 
Skaitmenis užstoja tai viršininko ranka, tai vieno iš 
sargybinių petys. 

Gydytojas trumpai susimąsto, ištiesia 
sugniaužtą ranką draugei prieš akis, atlenkia vieną 
po kito keturis pirštus. 

Baranas. - 10 - 100 - 1000 - 10 000... 

„Mums trūksta keturių skaitmenų. Tai dešimt 
tūkstančių galimų kombinacijų... Turiu tris dienas 
ir tris naktis visoms joms išbandyti. 

Izabelė. - Ne! 

Baranas. - Taip, taip! O gal pati pirmoji bus 
ta, kurios reikia!.. 

Izabelė. - Ne, nenoriu! Paaiškinsiu jiems, 
grąžinsiu pinigus (dvejodama). Jei pinigus grąžinsiu, 
jie man nieko blogo nedarys! 

Ne visai aišku, ar ji teigia, ar klausia. 

Baranas. - Suteik kam nors vieną 


vienintelę progą tau pakenkti ir gali būti tikra: jis 
tau pakenks! 

Išsiima iš kišenės parkerį ir, atsiplėšęs 
popierinės staltiesės kampą, skubiai užsirašo: 
2761775. 

Izabelė (kol jis rašo). - Juk turėsi valgyti, 
gerti! 

Baranas. - O! Ten pilna automatų. 

vilgteli į savo rankinį laikrodėlį. 

Baranas. - Šį popietį jie visi buvo su 
pirštinėmis. 

Izabelė. - Aš pagalvojau apie tai. 

Ji numeta ant stalo pirštines. 

Izabelė (paaiškindama). - Saugykloje nėra 
nė vieno piršto atspaudo. Tai tabernakulis. 

Baranas paima pirštines, įsikiša į kišenę, 
išgeria ant stalo stovinčio viskio taurelę. Pakyla. 
Izabelės žvilgsnyje atsispindi nepasitikėjimas. Taip 
pat noras jį sulaikyti. | 

Baranas. - Jei neišsikrapštysiu iš ten 
anksčiau, susitiksime pas mane antradienio rytą. 

Paspaudžia savo draugei ranką ir jau nori 
eiti. Ji dar kartą, paskutinįsyK, sulaiko jį už 
rankovės. 

Izabelė (liūdnai). - Štai mes jau dvi 
savaites draugaujame, o aš ligi šiolei nežinau tavo 
vardo. 

Baranas (kiek patylėjęs). - Dinas. 

Ji dar jo nepaleidžia. Jaunosios moters 
veide keistai atsispindi liūdesys, nerimas - bet ir 
abejonė. Baranas skuba (iš tikrųjų ligi '"*'SINTEKO" 
uždarymo teliko kelios minutės), ir dabar iš jųdviejų 
jis atrodo labiau pasiryžęs leistis į šį nuotykį. Izabelės 
akyse galima aiškiai įskaityti: “Nejaugi jis ketina 
pasiglemžti sau personalo atlyginimą?" 

Izabelė. - Tu tikrai nieko neliesi tame 
seife? 

Baranas neatsako. Ištraukia ranką ir 
nueina. 

Laikrodis rodo 18.25. 


DINAS BARANAS 

28. 


Sutemose, pribarstytose įvairiaspalvių 
švieselių, įdėmus it roplio žvilgsnis. Franco Propo 
žvilgsnis. 

Legionierius stovi priešais didelį stiklo 
pastatą. Seka akimis Baraną, kuris, atsisveikinęs 
su Izabele, plačiais žingsniais grįžta “SINTEKO" 
link, susikišęs rankas į apsiausto kišenes. 

Ramiai sekdamas įkandin gydytojo, 
susidurdamas, kaip ir jis, su pirmomis išeinančių 
tarnautojų bangomis, Propas įeina į milžinišką 
bendrovės garažą. 

Per visą pastatą aidi skambutis, 
skelbiantis darbo pabaigą. 

Kyla sumaištis, kaip paprastai penk- 
tadienio vakarais, prieš ilgą savaitgalį, pažįstama 
visoms įstaigoms. 

Propas žengia pirmyn garažu tarp vyrų 
ir moterų, kurie tekini puola prie savo 
automobilių, kad pirmieji išsprūstų iš šitos 
maišalynės. 

Aplinkui kurtinantis triukšmas: burzgia 
starteriai, girdėti skubomis metamas linkėjimas: 
"Linksmų Kalėdų, ligi antradienio!", pokši durelės, 
skardi nervingi mašinų pypsėjimai. O visa tai 
nustelbia atkaklus skambutis per visus trisdešimt 
aukštų. 

Legionierius prasilenkia su jam nepa- 
žįstamais, mūsų jau matytais tarnautojais, 
kurie laukė savo eilės pas gydytoją, paskui ir 
su panele Austerlic, kuri bėga nešina savo 
prašmatniu lagaminėliu ir vos neužlekia ant jo. 
Ji žvilgteli į Propą. Niekas čia niekuo nesidomi. 
Laisvėn ištrūko atostogų išalkę žmonės. 

Stiklinė būdelė prie įėjimo į rūsį, bet 
sargybinio Nr. 555 nėra. 

Atvėręs duris, ant kurių užrašyta: "Įėjimas 
darbuotojams", Propas niekieno nekliudomas 
įsmunka į raudonąjį labirintą. Čia jau prieš keletą 
minučių viskas ištuštėjo. 

Jis žengia atsainiai, nesidairydamas į šalis, 
rudu kostiumu, su savo amžina pusiaušypsena 
Iupose, vienas. Kai pasiekia baltuosius koridorius, 

"skambutis, skelbiantis darbo pabaigą, nutyla. 
Požemis dėl to atrodo dar tuštesnis, dar slo- 
pesnis. 

Propas ramiai žengia toliau, atidarinėja 
ištuštėjusių kabinetų duris, ieškodamas Barano. Ir 

„staiga šisai išdygsta jam iš paskos. Pasislėpęs savo 

tamsiame kabinete, gydytojas laukė, kad paskui jį 
užsidarytų rūsys. Pamatęs legionierių, nustėrsta ir 
perpyksta. 

Baranas. - Kątu čia veiki? 

Propas (šypsodamasis). - O tu, dakai? 

Išsiaiškinti nespėja. | 

Jie stovi po garsiakalbiu, ir tą pačią 
akimirką iš jo pasigirsta salsvas moters balsas, 
kurį jau girdėjome, pasigirsta taip arti, kad jie 
sustingsta it statulos. | 

Balsas. - Dėmesio!... Bendradarbiai, 
neišėję iš požemio, prašomi tuoj pat pasišalinti!.. 
Dėmesio!.. Bendradarbiai, neišėję iš požemio, 
prašomi tuoj pat pasišalinti! | 

Šitas balsas aidi tuščiais koridoriais, 
atrodo, kad jis kreipiasi asmeniškai į Baraną ir 
Propą. | 

Baranas. - Eime. Tu turi išeiti. | 

„Jis nusitempia Propą antrojo išėjimo link, 
liftų pusėje. 

Bet tuoj pat gauna sustoti. 

Jų link artėja sunkūs žingsniai. 

Tai keturi sargybiniai juodom unifor- 
mom, su kyšančiomis iš dėklų revolverių 
rankenomis ant klubų; jie išsivaikšto po 
labirinto koridorius, tikrindami, ar neužtruko 
kuris nors iš tarnautojų. Žengia lėtai, tiesiai 
laikydami galvas, akmeniniais veidais, su me- 
taliniais numeriais ant krūtinių, visi augaloti, 
keistai panašūs vienas į kitą. Sakytum, robo- 
tai. 

Baranas instinktyviai įstumia legionierių į 
tamsų kabinetą, prisispaudžia kartu su juo prie 
uždarytų durų. 

Sargybinių žingsniai nutolo. Balsas garsia- 
kalbiuose nutilo. 

Kai pavojus, kad juos gali pastebėti, atrodo 
praėjęs, Baranas ir Propas išlenda iš savo slėptuvės 
ir eina toliau, išėjimo link. 

Kai jie jau beveik pasiekia vieną liftą, jo - 
durys staiga ima gausdamos slysti ir užsiveria jiems 
prieš nosis. 

Abu vyrai tuoj pat puola į baltojo 
kvartalo koridorių, nutįsusį išilgai vienos labirin- 
to pusės, kuriame išsirikiavęs koks dešimtis 
kitų slankiojančių durų. Liftai vienas po kito 
užsidaro, vyrai lenktyniauja su jais, bet šito 
beprotiško bėgimo baigmėje, koridoriaus gale, 
pralaimi. Visi liftai užsidarė. 

Kito išėjimo iš požemio pusėje tas 
pats metalinių durų gausmas, aidintis tuščiais 
kvartalais. 

Tą pat akimirką visur ima blėsti ir užgęsta 
šviesos. Tik vienur kitur lubose lieka spingsėti 
geltonos naktinės Iempelės. 

Vyrai žiūri vienas į kitą, uždusę, su- 
akmenėję, patekę į spąstus kaip Žiurkės. 

Baranas. - Po velnių! Ko tu visą laiką tąsaisi 
paskui mane? 

Propas baksi sau smiliumi į nosies galą. 

Propas. - Kai kur nors kas nors pinkiojama, 
man čia niežti. 

| Junti, kad Baranas mielai pasmaugtų 
legionierių. | 

Propas. - Galėtume šūktelėti! 

Baranas. -Ne. 

Propas nuolankiai gręžiasi, ketindamas eiti 
atgal. Gydytojas piktai stveria jį už alkūnės. Rodo 
jam už pusės metro nuo grindų, ant abiejų 
koridoriaus sienų, kiaurymes, Ktrios įsižiebė kartu 
su naktinėmis Iempelėmis: tai fotoelektrinės 
signalizacijos akys. 

Baranas. - Tokios įtaisytos visose 
sankryžose. ii 

Paleidęs legionierių, gulasi kniūpsčias ir 
šliaužia po šviečiančiomis akutėmis. Paskui 
atsistoja. 

Propas neklausinėdamas padaro tą pat. 

Jie grįžta į kabinetą, kur vyko medicinos 
apžiūra. 

Baranas. - Sargybiniai apeina patalpas kas 
dvylika valandų: 12 valandą dienos ir 12 valandą 
nakties. Sugalvok, kaip iš čia išeisi. 

Propas. - O tu, dakai? 

Baranas. - Eik velniop. 


29. 


Laikrodis prieš gydytojo kabineto duris 
rodo 19.00. 

Baranas ir Propas stovi truputį toliau 
koridoriuje, nepriėję sankryžos, kur prasideda 
raudonasis kvartalas. 

Visur rūsyje ant sienų iškabinėti didžiuliai 
reklamos plakatų pavyzdžiai - tikriausiai geriausi 
“"SINTEKO" darbai. 

Vienas jų - jį mes jau pastebėjome per 
gydytojo apžiūrą - reklamuoja akinius nuo saulės. 
Tai nespaNotafotografija, vaizduojanti tirštą žmonių 
minią, iš priekio, rimtais, beveik tragiškais veidais - 
ir visi su tamsiais akiniais. Per visą didžiulio plakato 
plotį išrašytos stambios auksinės raidės: 

“VISI KARTU". 

Sulenkta viela Baranas atrakina mažą 
spynelę, įtaisytą šitame fotopano. Kairioji jo pusė 
nuslysta į šoną, kaip durys, ir pasirodo į sieną 
įtvirtintas elektros skydas su daugybe kaištukų, 
saugiklių, jungiklių. 

Legionierius tylėdamas žiūri, kaip dirba 
gydytojas. 

Baranas pasikloja ant grindų elektros 
grandinių schemą. Suskaičiuoja pirštu ant skydo 
keletą rankenėlių, stabteli ties viena ir nuleidžia 
ją. 

Už penkiolikos žingsnių koridoriuje pa- 
sigirsta spragtelėjimas. Šarvuotosios saugyklos 
durys tyliai atsiveria, Propas atsigręžęs stebi jas 
kobros žvilgsniu. 

Baranas, toliau žvelgdamas į schemą, 
ieško skyde saugiklio su užrašu “Seifo aliarmas" ir 
ištraukia ji. Pagaliau vėl suveria reklaminį pano 

“Visi kartu". Maudamasis pirštines, gautas iš 
Izabelės, eina saugyklos link. Propas seka įkandin 
jo, susikišęs rankas į kišenes, su įdėmia ir pašaipia 
šypsena lūpose. 

Vis taip pat tylėdamas gydytojas stumteli 
šarvuotąsias duris, jose srovė jau išjungta. Tada 
pasirodo tuščia, nedidelė patalpa betoninėmis 
sienomis, apšviesta tik tos geltonos šviesos, kuri 
sklinda iš koridoriaus. 

Šitoje šviesoje seifas, įmūrytas į sieną 
priešais duris, žvilga plienu. Kadangi čia nėra į ką 
daugiau žiūrėti, Propas taip pat pastebi šį Žvilgesį. 

Nuo šios akimirkos legionierius, nors 
nesiskirs su savo šypsena, elgsis jau ne taip at- 
sainiai. | 

Propas. - Štai mes ir Čia. 

Baranas šiurkščiai išstumia jį į koridorių. 

Baranas. - Būk čia, o tai išlėksi į orbitą! 

Legionierius nereaguoja, net neišsitraukia 
rankų iš kišenių. Akmeniniu veidu laukia, kas bus 
toliau. 

Baranas iš pradžių grįžta į savo buvusį 
kabinetą, išeina iš ten su refiektorium ant kaktos ir 
kažkokiu tamsiu mediniu daiktu nešinas - kiniškais 
skaitytuvais. Paskui įžengia į saugyklą. 

Prisitaikęs ant galvos reflektorių ir jjungęs 
jį, atsitupia prieš seifą ir apžiūri septynis didelius 
skritulius. 

Ant kiekvieno - skaitmenys nuo O iki 9. 

Baranas išsitraukia iš kišenės popierinės 
staltiesės skiautelę, ant kurios užsirašė nufo- 
tografuotus skaitmenis. Lengvais spragtelėjimais 
pasuka trečią, ketvirtą ir paskutinį skritulius: 
0061005. 

Paskui pabando ant nuomonės pajudinti 

vieną iš skritulių. Nepavyksta. Viską reikia nustatyti 
ant žymės 0" ir kiekvieną sykį kombinaciją pradėti 
nuo pirmo skritulio. 

Baranas nusivylęs atsidūsta. 

Atsirėmęs į koridoriaus sieną, priešais 
saugyklą, legionierius nenuleidžia nuo jo akių. 

Propas. - Kiek tame seife pinigų, dakai? 

Baranas. - Nė sudilusio sū. 

Užgesinęs lempą, gydytojas atsistoja ir 
išeina iš saugyklos. Propas seka jam iš paskos į 
medicinos apžiūros kabinetą, kur dar stovi rentgeno 
aparatas ir guli medicinos instrumentai, kuriais 
Baranas naudojosi tas tris dienas. 

Propas. - Tai kam nori jį atidaryti? 

Baranas (nežiūrėdamas į jį). - Turiu įdėti 
pinigus. 

Propas nepatikliai ir pasibjaurėjęs 
sukikena. Gydytojas, vilkdamasis švarką, dėbteli į 
jį. Staiga iš juodojo lagamino, stovinčio ant stalo, 
jis ištraukia Izabelės akcijas - penkis milijonus. Tai 
dideli lakštai, suvynioti į ritinį ir suveržti gumele. 

Kad labiau įtikintų Igionierių, gydytojas 
pamojuoja ryšulėliu ore. | 

Baranas. - Matei? 

Propas supranta - ar mano, kad supranta. 
Jis kaip stovėjo prie sienos, taip ir nuslysta sėdomis 
ant grindų, purtydamas galvą, tarsi norėtų įsitikinti, 
kad jis nemiega, nesapnuoja: prieš jį nejti- 
kėtiniausias sentimentalus. mulkis, kokį kada nors 
yra matęs gyvenime. Jam šleikštu. 

Po kelių valandų. 

Saugykloje, kurios durys atviros į koridorių, 
prieš seifą, su reflektorium ant kaktos, su 
pirštinėmis, vienmarškinis tupi Baranas. Dešine 
ranka sukinėja skritulius, o kairiąja po kiekvieno 
bandymo perkelia ant žemės padėtų skaitytuvų 
rutuliukus, taip pasižymėdamas jau išmėgintų 
kombinacijų serijas. 

| Laikrodis koridoriuje rodo beveik vidur- 
naktį. 

Propas stovi prieš gėrimų ir sumuštinių 
automatą baltajame kvartale. Pasikišęs švarką po“ 
pažastim, iš skardinės geria alų ir žiūri į pano "Visi 
kartu". 

Į koridorių išeina Baranas, atidaro elektros 
skydą ir pakelia seifo kambario rankenėlę. 
Šarvuotosios durys vėl užsiveria. Jis rūpestingai 
užstumia fotopano. 

Baranas. - Eime. Tuoj pasirodys sargybi- 
niai. 

Legionierius numeta tuščią skardinę į 
šiukšlių dėžę ir nė žodžio netardamas nuseka 
paskui jį į gydytojo kabinetą. Tvarka. 

Lygiai 12 valandą koridoriuose užsidega 
šviesa, kitame rūsio gale suūžia durys. 

Labirinte pasirodo keturi sargybiniai 
juodom uniformom ir išsiskirsto po koridorius. 

Vienas jų, sargybinis Nr. 112, atidarinė- 
damas vieną po kito darbo kabinetus, užmesdamas 
į vidų akį, prieina prie medicinos apžiūros kabi- 
neto. | 

Įžengia į vidų, - ant klubo aiškiai matyti 
revolverio rankena, - apžiūri patalpą, apšviestą iš 

koridoriaus krintančios šviesos. Buvo jau beišeinąs, 
kai į kabinetą pas jį užsuko sargybinis Nr. 708. 

Nr. 708 (abejingu balsu). - Sargybinio Nr. 
555 nėra garažo būdelėje. Manau, kad pa- 
prasčiausiai neatėjo, jo ten nevakarieniauta. 

Nr. 112 (tokiu pat balsu). - Jei direkcija 
sužinos, mes visi galime išlėkti. Argi galima 
pasišalinti iš posto, kai seife yra du šimtai trylika 
milijonų? 

Nr. 708. - Paprašysiu 315- ojo, kad pabūtų 
jo vietoje. 

Virš jų galvų - didelė spalvoto stiklo plokštė, 
dviejų metrų ilgio, tiek pat pločio, kabanti ant 
metalinių strypų, lyg ir kokios antros lubos, 
slepiančios lempas. Nežvilgtelėję aukštyn, abudu 
sargybiniai išeina ir nutolsta. 


31. 


Sargybinių žingsniai nutilo. 

Medicinos apžiūros kabineto prietemoje, 
ant šitos stiklo plokštės - šviestuvo, vienas šalia 
kito kniupsti guli Propas ir Baranas. 

Pirmasisi pajuda ir prabyla legionierius. 
Po to, ką išgirdo iš sargybinio lūpų, dabar širsta 
jis. 

Propas. - Sakei, ten nė sudilusio sū nėra, 
tiesa?.. 

Baranas. - Nekviečiau tavęs čia. 

Propas. - Bet aš čia, dakai! Ir noriu savo 
dalies. 

Jie guli kniūpsčiomis, laukdami, kada 
baigsis apžiūra. Kalba prislopintais, įtūžusiais 
balsais. 

Baranas. - Įsikalk į makaulę! Šitų pinigų 
negalima liesti. 

Propas. - Tu, tu jų neliesi? Liaukis niekus 
tauškęs! 

Baranas. - Galvok, ką nori! 

Šviesos koridoriuose staiga užgęsta, lieka 
tik naktinės lempelės. Girdėti, kaip užsiveria durys 
kitame rūsio gale. Apžiūra baigta. Gydytojas ir 
legionierius nušoka ant grindų kiekvienas iš 
savo plokštės pusės. Baranas grįžta prie pano 
"Visi kartu". 

Kol jis knibinėja užraktą savo sulenkta 
viela, Propas stovi už poros metrų nuo jo, prie storų 
stiklinių durų, dalijančių baltąjį koridorių. Iš abiejų 
sąvarų atlapotatik viena. 

Propas. - Ar tu nori, ar nenori, o leisti man 
atidaryti šį seifą, dakai, turėsi, reikės juk tau 
pamiegoti. 

Baranas. - Aš turiu tris kombinacijos 
skaitmenis, o tu- nieko. Tau prireiktų šešių mėne- 
sių. 

Užuot atsakęs, Propas kojos spyriu atkelia 
į sieną atremtą stiklinių durų sąvarą. 

Baranas jau buvo benuleidžiąs elektros 
srovės rankenėlę. Pastebėjęs Iegionieriaus judesį, 
vienu šuoliu prišoka prie stiklinių durų, kad neleistų 
joms užsitrenkti. Bet Propas jau nuleido metalinę 
velkę, uždarančią abi sąvaras. Žinoma, Baranas 
galėtų išmušti stiklą, bet tada liktų aiškus jo buvimo 
rūsyje pėdsakas, ir Propas žino, kad jis to 
nepadarys. Jis šaiposi. Pro stiklines duris Barano 
ausį pasiekia jo duslus juokas. 

Atskirtas nuo tos koridoriaus dalies, kur 
yra seifo kambarys, gydytojas stengiasi tvardyti 
savo įtūžį. Rankenėlė, atverianti šarvuotąsias duris, 

yrajo pusėje: Propas prie seifo prieiti negali. Tarsi 
daugiau nesidomėdamas legionieriumi, jis sėdasi 
prie stiklinių durų, nugara atsiremia į sieną, akis 
įsmeigęs tiesiai prieš save, ištiesęs kojas. Laukia. 
Laikas dabar bėga dykai. 


32. 


Kiek vėliau. 

Už stiklinių durų Propas geria alų, valgo 
sumuštinį, nes automatas jo pusėje. 

Baranas nepajudėjo iš vietos. 

Propas barškina į stiklą, kad atkreiptų savo 
priešininko dėmesį, ir rodo jam, kaip gardu valgyti 
ir gerti. | 

Baranas abejingai išsiima iš kelnių kišenės 
pakelį cigarečių. Jis tuščias. Gydytojas suglamžo 
ji, bet nerodo savo susierzinimo. 

O Propas išsitraukia tiesiai iš viršutinės 
švarko kišenės cigaretę. Siūlo ją gydytojui, tarsi 
norėdamas duoti. Baranas instinktyviai ištiesia 
ranką. | 

Propas šypsodamasis suploja cigaretę į 

„stiklą. 

Baranas gūžteli pečiais. Paskui staiga 
išsitraukia iš kišenės popierinės staltiesės skiautę, 
ant kurios buvo užsirašęs žinomus kombinacijos 
numerius, ir prispaudžia prie stiklo. 

Propas skaito, stengdamasis įsiminti. 

Abu kartu atsistoja. Propas pakelia durų 
velkę ir atidaro sąvarą. 

Tą pat akimirką Baranas atsivėdėjęs 
trenkia jam kumštim iš dešinės su tokia jėga, kad 
jautį iš kojų išverstų. Laimė, legionierius tikėjosi 

šios reakcijos ir, atšokęs atgal, išvengė smūgio. Jis 
susvyruoja, bet Baranas nori nenori turi liautis: 
Propo rankoje blykstelėjo ašmenys. Skustuvas. 

Baranas (sunkiai alsuodamas). - Sutinku. 
Atidaryti bandysime pakaitomis. Bet kai atidary- 
sime, jokių dalybų. Arba tu viską paimsi, arba aš 
tau neleidžiu! Tu arba aš!.. Supratai? 

Propas neskubėdamas užlenkia skustuvą. 

Propas (su bloga šypsena lūpose). - 
Supratau. 

Baranas nusimauna nuo kairės rankos 
pirštinę ir meta Iegionieriui. Propas grąžina ją Bara- 
nui. 

Propas. - Aš ne kairys, dakai. 

Gydytojas vėl ją meta. 

Baranas. - Priprasi. 

Dabar juos užvaldė tokia neapykanta, kad 
vienas kitą gyvą suėstų, užtenka tik į juos pažiūrėti. 


33. 


Propas su refiektoriumi ant kaktos darbuo- 
jasi seifo kambaryje. Baigia vieną iš kombinacijų. 
Tuščias darbas. Pažymi ant skaitytuvų išbandytą 
seriją. , 
Jis vienmarškinis, išvargęs. Darbuejasi tik 
kaire ranka. 

Baranas sėdi už jo, atsirėmęs į sieną. 
Kniostelėjęs pramerkia vokus. Akys jam limpa, bet 
jis iš paskutiniųjų kovoja su miegu. 

Baranas. - Kiek ten dabar? 

Propas. - Maždaug du tūkstančiai... Buvai 
užmigęs, dakai? 

Baranas (rąžydamasis), - - Baisu!.. 

Propas. - Melagis! 

Baranas atsistoja ir prieina prie legionie- 
riaus. Propas pakelia akis. 

Propas. - Šitaip nieko nebus... O jei tikroji 
bus pati paskutinė? | 

Baranas. - Nebūtinai paskutinė (suka durų 
link). Aš žinau, esu bandęs. 

Išeina į koridorių. 

Priėjęs prie automato, išsitraukia iš kišenės 
monetų. Mato neaiškų savo atvaizdą aparato stikle. 
Nejučiomis įsižiūri sau į akis. 

Staiga į galvą jam šauna mintis. Paskubom 
kiša vieną monetą po kitos į automatą, kiekvieną 
Sykį ištraukdamas čia skardinėlę, čia sumuštinį, 
kol visai jį ištuština. 


34. 

Baranas - pustamsiame medicinos apžiū- 
ros kabinete. 

Greitosiomis, bet tyliai kiša alų, koka kolą, 
sumuštinius į metalinės spintelės stalčius. Už- 
dengia produktus aplankais. 

Paskui, gurkšnodamas iš skardinės, grįžta 
pas Propą, į seifo kambarį. 

"Legionierius baigia vieną iš kombinacijų 
serijų, vis tuščiomis. Nustato visus skritulius ant 
"O" ir narsiai, susitaikęs su likimu, pradeda naują 
kombinaciją. | 

Baranas. - Nenori gerti? 

Patylėjęs Propas nusisega reflektorių nuo 
kaktos, nustebęs, nepatikliai pakelia į gydytoją akis. 
Netardamas nė žodžio, Baranas įdeda jam į dešinę 
ranką savo tuščią alaus skardinę. 

Legionierius trenkia ją į žemę, pašoka ir 
puola į baltą koridorių. Bėga tiesiai prie automato. 
Tuoj pat įsitikina, kad jis tuščias. 

Įsiutęs grįžta prie seifo kambario durų. 

Baranas, užsidėjęs reflektorių ant kaktos, 
jau užėmė vietą prieš seifą. 

Propas. - Šitaip elgtis neturi teisės, dakai! 

Baranas. - Sakiau: tu arbaaš! 

Propas aprimsta, gūžteli pečiais. Eina į 
medicinos apžiūros kabinetą, apsidairo, žvilgteli į 
viršų, į dvigubas lubas. Baranas negalėjo suspėti 
produktus paslėpti kur nors toli. 

Jis prisitraukia po didžiąja stiklo plokšte 
medicinos apžiūros stalą ant ratukų ir užsikaria ant 
jo. 

Kai jis, pasistiebęs sulig lubų šviestuvu, 
pasižiūri ir supranta, kad ne čia produktų slėptuvė, 
staiga koridorių nutvieskia ryški šviesa. 

Tą pat akimirką išgirsta, kaip suūžia 
atsidarydamios požemio durys. 

Saugykloje esantis Baranas nustemba ne 
mažiau kaip Propas. 

Jis iššoka į koridorių, apšviestą kaip dieną, 
ir pirmiausia žvilgteli į laikrodį: dar tik dvidešimt 
minučių po vienuoliktos, tai ne patrulis, kadangi 
patalpos apeinamos lygiai vidurdienį ir lygiai 
vidurnaktį. Ką tai reiškia? 

Baranas galvotrūkčiais puola prie elektros 
skydo, kilsteli saugyklos rankenėlę, užsklendžia 
pano "Visi kartu". Jau pasigirsta dviejų sargybinių 
žingsniai, artėjantys prie baltojo kvartalo. 

Tylomis bėgdamas, gydytojas sprunka į 
medicinos apžiūros kabinetą. 

Propas jau guli ant didžiosios stiklo 
plokštės ir ištiesia ranką, padėdamas Baranui 

užsikarti. Baranas įsikimba į plokštę ir į Šitą 
ranką, drimba paslikas, nematomas, šalia 
legionieriaus. 

Koridoriumi sunkiais žingsniais artėja 
sargybiniai Nr. 708 ir Nr. 112, robotų veidais ir su 
revolveriais ant dešinių klubų. 

Jie žengia tiesiai į medicinos apžiūros 
kabinetą, apšviesti lempų iš koridoriaus. Nesidairo, 
netaria nė žodžio. Paprasčiausiai dviese paima 
metalinę spintelę, kur Baranas paslėpė maistą, ir 
išsineša. | " 

Dar minutėlė, ir suūžia užsidarydamos 
durys rūsio gale. Spingsi tik naktinės Ilempelės 
koridoriuose. 

Propas ir Baranas nuslysta ant grindų 
kiekvienas iš savo pusės. 

Gydytojas įsmeigia akis į tuščią vietą, kur 
stovėjo spintelė. Jis niekaip negali suvokti, kas 
čia atsitiko. Tai, kas įvyko, atrodo kažkas 
antgamtiško, tarsi ten, aukštai, iš jų tyčiotųsi 
kažkieno valia. 

Baranas (tarytum pats save įtikinėdamas). 
- Ši spintelė turbūt buvo atnešta medicinos 
apžiūrai... Tikriausiai! 

Tik pažiūrėjęs į jo fizionomiją, Propas viską 
supranta. 

Propas (įtūžęs) - Tu viską ten buvai 
sukišęs?.. Ten? 

Baranas. - Iš kur aš galėjau žinoti? 

Jie sunkiai atitoksta po šio likimo smūgio. 
Išeina į baltąjį koridorių, akimirką dvejodami 
stabteli tarpduryje. 

Propas. - O gal yra automatų ir kituose 
koridoriuose?... 

Baranas neatsako. 

Jie žiūri vienas į kitą. Abipusis nepasi- 
tikėjimas vėl išlenda į paviršių. Jie leidžiasi vienas 
šalia kito koridoriaus galo link. Pro pano "Visi 
kartu" praeina nesustodami. Vis labiau spartina 
žingsnį. 

Vienoje sankryžoje Propas staiga pra- 
lenkia gydytoją, krinta ant grindų ir mitriai 
pravinguriuoja po fotoelektrinės signalizacijos 
akutėmis. Atsikėlęs tekinas pasuka į koridorių, 
tiesiai prieš save. 

Nepraėjus nė dešimtai sekundės daliai, 
Baranas taip pat neria pojjomis. Atsikelia ir bėga- į 
priešingą koridoriaus pusę. 

Dabar kiekvienas sau. 


35. 


Popierinė stiklinė veikiančiame automate. 
Nulaša du trys kavos lašai, ir viskas. Aparatas 
tuščias, ir jo burzgimas nutyla. | 

Jį raudonajame kvartale surado Baranas. 

Gydytojas nedelsia. Eina, ropoja po 
signalizacija, vėl eina, ieško labirinte kitų automa- 
tų. 

Propas dingo žaliajame kvartale. Jis taip 
pat eina, ropoja, vėl eina iš koridoriaus į korido- 
rių. 

Beieškodamas automato, legionierius 
nepastebi elektrinio laikrodžio ant sienos. 

Jis rodo lygiai 12 valandą dienos, ir tuoj 
pat visur užsidega šviesos, suūžia durys: šį sykį iš 
tikrųjų sargybiniai! 

Propas, pavirtęs statula, atsigręžia į 
laikrodį. 

Jis girdi, kaip išsivaikščioja po koridorius 
sargybiniai, Oo jų sunkūs žingsniai aidi per 
patalpas. 

Leidžiasi bėgti. Supranta, kad kelia per 
didelį triukšmą. Nusiauna batus. Bėga kur pakliuvo 
nuo besiartinančių žingsnių. 

Baranas geltonajame kvartale toks pat 
paklaikęs. Jis nusiavė batus, kuriuos, surišęs 
raišteliais, užsikabina ant kaklo. Jis taip pat 
medžiojamasis žvėris šitoje medžioklėje. 

Sargybiniai nepermaldaujamu žingsniu 
žengia per koridorius, atidarinėja duris, žvalgosi po 
kabinetus. 

Kiekvienas turi rankoje T formos raktą, 
kuriuo kiekvienoje sankryžoje užblokuoja foto- 
elektrinę signalizaciją, paskui, ją praėjęs, vėl įjungia. 

"Propas, kaip ir Baranas, turi pulti ant 
žemės, ropoti, pertraukdamas bėgimo ritmą. 

Vienu metu legionierius nori smukti į 
geltonąjį koridorių. Bet čia pat atšoka atgal, nes 
koridoriaus gale išdygsta sargybinis. 

Šliaužia priešinga kryptimi, atsikelia ir 
bėga į kitą požemio arteriją. 

Baranas stabteli koridoriuje - šį sykį 
žaliame - ir, dvasią gaudydamas, klausosi. Jam 
rodosi, kad sargybinių žingsniai iš visų pusių 
artėja jo link. 

Jis vėl leidžiasi tekinas, pasuka į dešinę, 
paskui į kairę, staiga sustoja it įbestas už kelių 
centimetrų nuo fotoelektrinės signalizacijos, puola 
ant grindų. 

Šitoje sankryžoje, kai jis šliaužia, kaip šito 
mokoma kariuomenėje, jam visiškai apmiršta širdis. 
Jis girdi, kaip iš kairės, visai čia pat, Žengia 
sargybiniai. Sustingsta kniūpsčias, įsitikinęs, kad 

dabar jį tikrai sučiups. Ne, tai legionierius, kuris, 
kaip ir jis, šliaužia šnopuodamas! 

Propas (gaudydamas kvapą). - Ar tai 
neprimena tau senų gerų laikų, dakai? 

Jie keliasi - pirma gydytojas, paskui 
legionierius - ir žengia vienas greta kito, klausy- 
damiesi, kaip artėja gaudynės. Vėl sustoja. 

Koridoriaus gale netikėtai pasirodo du 
sargybiniai. 

Propas neria į koridorių kairėje, Baranas - 
į koridorių dešinėje. 

Pabėgėję porą metrų, atsiskyrę, jie atsi- 
grįžta. Susitikti jie jau nebegali. 

Jų žvilgsnyje - lyg ir gailesys, lyg ir 
solidarumo išraiška, kuri, matyt, abu nustebina. 

Paskui girdėti vis sunkesni, vis įsakmesni 
sargybinių žingsniai, juodu galutinai išsiskiria, bėga 
tyliai, tiesiai kur akys veda. 


36. 


Koridoriuje gęsta apšvietimas, lieka 
naktinės Iempelės. Suūžia išėjimo iš rūsio durys. 


Tyla. 

Propas, nusigalavęs, išlenda iš kažkokio 
kabineto, kur buvo pasislėpęs. Pasileidžia per 
geltonąjį labirinto kvartalą, ieškodamas kelio. 

Tyliai švilpteli, šaukdamas Baraną. 

Niekas neatsiliepia. . 

Ten, kur susiduria raudonasis ir baltasis 
kvartalai, Propas pagaliau randa koridorių, kur yra 
saugykla. 

Baranas jau ten. Jis stovi, laukia ramus, 
Šypsosi kitoje pusėje uždarytų stiklo durų. Šįsyk 

priėjimą prie seifo kambario Iegionieriui užtveria 
jis, Propas - jo belaisvis. 

Jie keletą akimirkų žiūri vienas į kitą pro 
stiklą; tas bendrumo jausmas, kuris švystelėjo 
pavojaus akivaizdoje, išgaravo. 

Propas slepia kiek įstengdamas jį apėmusį 
apmaudą. Žino, kad partiją pralaimėjo jis. 

Baranas kitoje pusėje rodo į laikrodį, pirštu 
piešia ore ratą: dabar Propui teks laukti, kol 
rodyklės apsuks jį visą. Iki kito sargybinių 
pasirodymo. 

Gydytojas nutolsta saugyklos link. 

Propas žiūri į jį pro stiklą ir supranta, kad 
jis pats vienas bandys kombinacijas. 

Šoka prie fotoreklamos "Visi kartu". Bet 
nieko negali padaryti. Skydas užsklęstas, nepa- 
siekiamas, be to, Baranas viską numatė: savo juodu 
lagaminu užstatė atviras saugyklos duris. 

Gydytojas peržengia per jį, atsigrįžęs į 
Propą. Dabar jis gali pasišaipyti ir dėtis atsainus. 

Vos tik įėjęs į kambarį betoninėmis 
sienomis, ima veikti kiek įmanydamas greičiau, 
jo judesiai skubrūs: jis nori žūtbūt atidaryti seifą 
prieš kitą sargybinių pasirodymą, kai reikės 
išlaisvinti legionierių. 


37. 


Baranas darbuojasi prie seifo. Pažymi 
vieną iš kombinacijų serijų ant skaitytuvų. 

Jis mirtinai nusikamavęs. Jį pjauna mie- 
gas. Kankina troškulys ir alkis. O seifas vis dar 
neatidarytas, tikriausiai. niekad ir nepavyks to 
padaryti. 

Neramiai žvilgteli į rankinį laikrodėlį. Jau 
septynios - vakaro ar ryto, jis nebežino. 

Jis išsitiesia ant grindų, norėdamas 
minutėlę kitą pasilsėti. Užsimerkia. 

Baltajame koridoriuje, kitoje stiklinių durų 
pusėje, atsirėmęs į sieną, užmigo ir Propas su savo 
į foliją suvyniotų Monetų ritiniu dešinėje rankoje. 

Per miegus paleidžia volelį = rankos, ir šis 
nurieda sienos link. 


38. 


Elektrinis laikrodis koridoriuje rodo 23.48: 
dvylika minučių iki sargybinių pasirodymo. 

Seifo kambaryje, išsitiesęs visu ilgiu, 
tebemiega Baranas. Koridoriuje, kitoje stiklinių durų 
pusėje, miega Propas. 23 valandos 58 minutės. 
Spragtelėjimas: 8 virsta 9. 

Staiga Propas krūpteli. Pirmiausia 'jis 
Žvilgteli į rankinį laikrodėlį. Užblokuotas jis negali 
nei pašaukti, nei ką nors daryti, viskas žuvo. Vis 
dėlto, pakėlęs galvą, jis rikteli: 

- Baranai! 

O Baranas stovi kitoje stiklo pusėje, 
šypsosi. 

Gydytojas pakelia durų velkę, atlapoja 
durų savarą. 

Propas atsistoja. Atsainiai peržengia 
slenkstį, bet staiga, praeidamas pro Baraną, įžūliai 
įbeda jam į krūtinę pirštą. 

Propas. - Na, palauk!.. Užmokėsi man 
savo kailiu!. | 

Ir pasuka medicinos apžiūros kabineto 
link. 


81 


O Baranas, per daug jo žodžių į širdi 
nesidėdamas, sustoja prieš saugyklą ir pakelia 
lagaminą nuo grindų. Sunkios elektrinės durys, 
atleistos, tyliai užsiveria. 

Po minutės kitos sargybinis Nr. 112 Žengia 
it robotas baltuoju koridoriumi. Šviesos dega. Tai 
naktinė rūsio apžiūra. Propas ir Baranas jau 
beveik trisdešimt valandų uždaryti požeminiame 
labirinte. 

Sargybinis Nr. 112 atidaro patalpą, kur 
buvo panelės Austerlic kabinetas, ir, įžengęs į vidų, 
apsidairo. | 

Krintančioje iš koridoriaus šviesoje matyti, 
kaip pro duris, skiriančias šias patalpas, jis įeina į 
medicinos apžiūros kabinetą. 

Tą pačią akimirką pro kitas duris iš 
koridoriaus išdygsta sargybinis Nr. 315. 

Nr. 315. - Man įkyrėjo vienam riogsoti 
garaže. Reikėtų paskambinti tam 555 ir sužinoti, 
kur jis prapuolė. 

Nr. 112. - Klausyk, juo mažiau istorijų, juo 
geriau. 

Prie įėjimo į požemį liftų pusėje sargybinis 
Nr. 708 paspaudžia vieną po kito keletą elektrinio 
skydo jungiklių, tikrindamas, ar gerai veikia. Ir 
medicinos apžiūros kabinete staiga užsidega lubų 
šviestuvas. Virš Nr. 112 ir Nr. 315 galvų visiškai 
aiškiai matyti kniūpsčiomis gulintys ant didžiosios 
stiklinės plokštės Baranas ir Propas, prisiploję 
veidais, beginkliai. Tereikėtų sargybiniams kilstelėti 
akis, ir jie būtų surasti. Laimė, sargybiniai pirmiausia 
atsigręžia į kitą lempą, kuri užsidegė ant stalo. 

Nr. 112. - Kas čia? 

Mes matome abu sargybinius Propo ir 
Barano akimis, juos deformuoja šviečianti plokštė, 

tarsi koks didinamasis stiklas; sargybiniai panėši į 
du didžiulius vabzdžius, visai Čia pat jų. 

Nr. 315. - Nežinau. 

Staiga lubų šviestuvas užgęsta. 

Nr. 112 pakelia galvąj stiklo plokštę, dabar 
jau nepermatomą. Gūžteli pečiais ir išeina su 
draugu iš kambario. 


39. 


Saugykloje, žymiai vėliau. 

Atviros durys priremtos Barano lagaminu. 

Propas darbuojasi, visiškai nuo koto 
nusivaręs. 

Nusiima nuo kaktos beblėstantį reflektorių 
ir paduoda gydytojui, kuris stoja į jo vietą. 

Propas. - Penktasis skritulys pradeda 
užsikirsti. Atsargiai. 

Jis pasitraukia šalin ir atsiremia į sieną 
šalia seifo. Remiasi jis kaire pirštinėta ranka, kad 
neliktų atspaudų. 

Baranas, klūpėdamas ant grindų, kori- 
doriaus naktinių lempelių prieblandoje keičia 
kaktos reflektoriaus baterijas. 

Baranas. - Kiek jau išbandėme kombi- 
nacijų? 

Propas. - 3650. 

Reflektorius vėl ryškiai nušvinta. 

Baranas, sukdamas vieną po kito seifo 
skritulius, surenka numerį: 1861805. 

Propas (svajingai). - Jie ten valgo žąsies 
paštetą, austres, kalakutą... Šiykštu!.. O aš turėjau 
susitikti su viena mergina... Mergina su palaidinuke, 
ant kurios išsiuvinėtas pingvinas!.. 

Jis baksteli pirštu į krūtinę toje vietoje, kur 
širdis, ir ima stypinti per kambarį, pamėgdžiodamas 
juokingą pingvino eiseną. Bet Baranas nežiūri. 

Kai jis pasuko priešpaskutinį skritulį - O -, 
labai aiškiai pasigirdo spragtelėjimas, kažkas 
užkibo. Tačiau seifo smagratis nepajuda. 

Baranas karštligiškai vėl nustato viską 
ant "0". Legionierius, taip pat išgirdęs sprag- 
telėjimą, susidomėjęs prieina artyn. 

Baranas suka skritulį po skritulio: 1861815. 

Šį sykį - jokios abejonės, seifo spyna 
atsisklendžia. Gydytojas gali pasukti smagratį ir 
atidaryti seifą. 

Abu vyrai, išbandę tokią begalę kom- 
binacijų, negali įsivaizduoti, kad jie pataikė, kad tai 
tikroji kombinacija. Baranas pritūpęs atsigręžia į 
legionierių. Jie apmirę žiūri vienas į kitą. 

Propas (dusliu balsu). - Na, ko lauki, 
pirmyn! 

Baranas vienu atsivėdėjimu trukteli į save 
sunkias duris. 

Jos atsidaro. Abu vyrai palinksta. Ir tada - 
nors stauk, - viskas praranda prasmę: seifas 
tuščias! 

Iš pradžių gydytojas nenori tikėti savo 
akimis nei savo reflektoriaus šviesa. Jis įkiša ranką 
į vidų, apčiupinėja tuščias lentynėles. 

k Tuščia! 

Nei aplanko, nei metalinės skrynutės, nei 
vieno su - nieko! 

Propas, nustūmęs šalin bendrą, savo 
ruožtu įsitikina, kad jam nesisapnuoja. 

Baranas nusiima nuo kaktos reflektorių, 
peržengia lagaminą, laikantį saugyklos duris, ir 
puola į koridorių. Legionierius neria paskui, paveja 

jį, kai tas jau kraunasi daiktus medicinos apžiūros 
kabinete. 

Propas (įtūžęs). - Ką darai? 

Baranas. - Po poros minučių pasirodys 
sargybiniai. Kai tik atsidarys durys, reikia sprukti. 

Propas. - Kol nepasakysi, kas pasigvelbė 
pinigus, nepajudėsi iš vietos. 

Nusivylimas įvarė juos į pasiutimą. 

Per visą kabinetą dėbčioja vienas į kitą 
įtūžusiomis akimis. Legionierius stovi prieš duris, 
apšviestas gelsvos, iš koridoriaus krintančios 
šviesos. Ir štai Baranas ramiai nusiima rankinį 
laikrodėlį, padeda ant stalo. 

Propas daro tą pat. 

Vienų vieni šiame požemyje, kur jiems 
nebėra daugiau ką laimėti, kur jie absurdiškai 
pateko į nelaisvę, dabar jie apvainikuoja šį absurdą: 
ima muštis. 

Pirmas tvoja Baranas. Smūgiu į žandi- 
kaulį nubloškia Propą į koridorių. 

Kai legionierius bando atsikelti, Baranas 
jau užšokęs ant jo. 

Jėgos lygios, abu įgudę muštis. Talžo 
vienas kitą, smūgis už smūgį, abiejų veidai apsipylę 
kraujais. 

Ir staiga, kai Baranas, nusviestas, lekia į 
atvirą saugyklą, o Propas neria paskui jį, persivertęs 
per lagaminą, koridoriuje nušvinta visos lempos, 
abiejuose rūsio išėjimuose suūžia durys: sar- 
gybiniai! Iš pradžių abu vyrai, talžydami vienas kitą, 
net nepastebi, kas vyksta aplinkui. 

Baltojo koridoriaus gale jau pasirodė du 
sargybiniai, jie artėja atidarinėdami kabinetų duris, 
išjungdami ir vėl įjungdami fotoelektrinę sig- 
nalizaciją. 

Legionierius pirmasis pastebi, kad šviesos 
dega. | 

Propas. - Ziūrėk! 

Baranas, jau užsimojęs, nebesusitvardo ir 
išverčia jį iš kojų. Atsigrįžta į atviras duris, jo veidas 
sužalotas, perkreiptas, jis uždusęs. Vos spėja 
sugriebti lagaminą ir prisitraukti prie savęs. 
| Sunkios šarvuotos durys tyliai užsiveria. 

Koridoriuje sargybiniai Nr. 112 ir Nr. 708 
praeina pro pano "Visi kartu". Nieko įtartino 
nepastebi. Nutolsta raudono kvartalo link sunkia, 
ramia robotų eisena. 

Po ketvirčio valandos, baigę apžiūrą, abu 
sargybiniai susitinka su vienu iš savo draugų, Nr. 
627, kuris laukia jų prie išėjimo, liftų pusėje. 

Netarę nė žodžio, jie visi išeina iš rūsio. 

Durys paskui juos ūždamos užsiveria. 
Lieka tušti ir šalti labirinto kvartalai. Dabar čia 
vyrauja tyla. 

Baltajame koridoriuje masyvesnė, tra- 
giškenė tapo beakė sustingusi minia, ant pano 
"Visi kartu". 

O už sunkių saugyklos durų tamsoje 
įkalinti liko du vyrai. 

Rūsyje gęsta lempos, įsijungia naktinės 
Ilempelės. 

Tada iš už šarvuotų durų pasigirsta 
prislopęs, vos ne vos ausim pagaunamas trumpas 
duslus bildesys. 


40. 


Saugyklos viduje. 
Baisiam trenksmui aidint, Baranas įjungia 


reflektorių, gulintį ant žemės, nuo jo ant lubų 
atsispindi didelis laužytas ratas. 

O tą trenksmą kelia Propas, abiem 
kumščiais kaip beprotis daužydamas plienines 
duris. 

Baranas. - Ei, klausyk, nesivargink! 

Propas liaujasi daužęs ir apsidairo, dar 
negalėdamas patikėti tuo, kas juos ištiko. Dabar 
jie uždaryti betoninėje dėžėje - keturi žingsniai ilgio, 
keturi pločio, visa paguoda - tuščias seifas. Be 
vandens, be duonos, be laikrodžio ir - netrukus, kai 
išsieikvos reflektoriaus baterijos - be šviesos. 

Ant abiejų vyrų - nebaigtų muštynių žymės: 
pabrinkę veidai, sudraskyti marškiniai, kruvinos 
rankos. 

Propas prapliumpa bepročio juoku. 
Baranas negali šito pakęsti. Užsimojęs trenkia iš 
visų jėgų jam į žandikaulį, nusviesdamas jį ant 
žemės, prie sienos. 

Baranas (šaukdamas). - Jei būtum manęs 
paklausęs, būtume jau lauke! 

Propas atsistojo, o dabar iš lėto - nes jie 
abu pavargę - prisitaiko ir atsilygina Baranui už jo 
smūgį. Gydytojas savo ruožtu lekia ir atsitrenkia į 
betoninės dėžės sieną. 

Propas (rėkdamas). - Ojei tu būtum manęs 
klausęs, mes niekad nebūtume čia atsidūrę! 

Baranas atsistoja, dar garsiau rėkdamas, 
pasiutęs iš pykčio. 

Baranas. - O kur būtume? Tire, kur tdi- 
koma į negrus? Tu man šlykštus! Visi tokie sukčiai 
kaip tu man šlykštūs! Tu dvoki. 

Ir jis vėl puola legionierių. 

„Propas dar nevisiškai išsisėmęs. Betoninė 
dėžė, apšviesta kaktos reflektoriaus spindulių, virto 

uždaru lauku, bokso ringu, kur du vyrai daužosi ir 
drimba - tai vienas, tai kitas, - ir tęsia savo be- 
prasmiškas muštynes. 


41. 


Kiek vėliau. 

Reflektoriaus šviesa dar labiau priblėso. 

Baranas, įsikibęs abiem rankom į gro- 
tuotos ventiliacijos angos kraštą, užlipęs ant savo 
juodojo lagamino, žiūri, ar neįmanoma būtų kaip 
nors per Čia išlįsti iš spąstų. 

Bet anga siaura, betono siena stora, 
grotelės stiprios. 

Gydytojas sunkiai nušoka ant grindų. 

Tuo tarpu Propas, pastebėjęs betono 
sienoje, šalia durų, siaurą tinkuotą juostą, skustuvu 
gremžia joje griovelį. 

Baranas. - Kątuten sugalvojai? 

Propas (darbuodamasis). - Viena žinau 
apie elektrą - turi būti laidų! 

Abu atsilapoję, kruvini, bet ramūs. Daro 
kiek galima mažiau judesių, visų pirma, aišku, 
taupydami jėgas, bet taip pat dėl to, kad žino, 
jog galų gale šitoje uždaroje patalpoje pritrūks 
Oro. 

Propas (burba sau po nosim,kandžiai). -... 
Nei spynos, nėi rakto, nei lango, nei pinigų seife, 
užtat laidų - gyvas velnias... 

Tą akimirksnį jo skustuvo ašmenys iš 
tikrųjų paliečia į sieną įmūrytus laidus. 

Įvyksta trumpas sujungimas. Pažėręs 
kibirkščių puokštę, skustuvas šokteli iki lubų, o 
Propas pritrenktas griūva ant grindų. 

Baranas puola prie jo, pasodina atrėmęs į 
sieną, masažuoja pečius ir pakaušį. 

Legionierius pagaliau atsimerkia ir vos 
girdimu balsu ištaria. 

Propas. - Tai buvo durys? 

Baranas. - Ne. | 

Gydytojas palieka savo bendrą ir nuėjęs 
atsisėda prie sienos priešingoje pusėje. 

Abu nejuda. Tyli. 


42. 


Daug vėliau. 

Saugykloje nepakenčiamai karšta. Re- 
flektorius teapšviečia sienas iki pusės aukščio, oras 
išretėjęs. 

Abu vyrai nepajudėjo iš vietos, tik Baranas 
nusivilko sudraskytus marškinius. 

Legionierius taip pat nusimeta savuosius. 
Jis laiko prispaudęs prie krūtinės ranką, į kurią trenkė 
elektra. Žiūri į lubas, paskui apveda akimis sienas. 

Propas. - Matyt, nutraukiau oro kon- 
dicionierių. 

Baranas (be pykčio). - Progos kiaulystei 
iškrėsti tu nepraleidi. 

Keletą akimirkų jie tyli, jų veidais ir krū- 
tinėmis žliaugia prakaitas. 

Propas (kalbėdamas tarsi pats su savim). - 
Kartą Indokinijoje aš aštuoniolika valandų išlindėjau 
duobėje... (patyli) pilnoje vandens! (Vėl patyli) Buvau 
vienas... 

Baranas klausosi nejudėdamas, jo veidas 
kruvinas. - 

Baranas. - Refiektoriaus baterija silpsta. 

43. 


Praėjo keletas valandų. 

Betono dėžėje šviesa dar blausesnė, 
karštis pragariškas. 

Sėdėdami vienas prieš kitą, vyrai tyli. 
Baranas prisitraukia juodą lagaminą, atvožia, 
ištraukia iš ten Izabelės akcijų pluoštą. 

Apžiūri vieną jų gulinčio ant grindų 
reflektoriaus šviesoje. 

Propas. - Jos netikros? 

Baranas. - Ne, tikros. 

Propas. - Tada jos padvisusios. Numeriai 
užrašyti banke ar panašiai. 

Baranas. - Neketinau jų pasisavinti. 

Gydytojas staigiu mostu sviedžia pluoštą 
per kambarį į orą. Didžiuliai lakštai išsisklaido ir 
lekioja tarsi paukščiai tarp keturių sienų. 

Propas. - Tu taikeisi į tuos du šimtus 
milijonų, dakai? 

Baranaąs. - Tikrai ne. 

Propas atsistoja, įsižiūri į gydytoją, 
stengiasi suprasti. Izabelės akcijos išsibarstė po 
visą kambarį ir nuklojo grindis aplink abu 
vyrus. 

Propas. - Tai ko tau čia reikėjo? | 

Baranas (sėdi kaip sėdėjęs). - Ištisa istorija, 
tėvai. Manęs čia nėra! Jai reikėjo mulkio šitame 
požemyje, ir aš sulygau būti tuo mulkiu... Esu 
dubleris, vaiduoklis. 

Propas. - Bet kodėl? 

Baranas (patylėjęs).- Todėl, kad yra dalykų, 
kuriuos Žmogus privalai atlikti. 

Propas vis tiek nesupranta. 

Šią akimirką po saugyklos durimis 


blyksteli ryškus šviesos ruožas: labirinto ko- 
ridorius užliejo šviesa. 

Baranas, pašokęs ant kojų, puola prie 
lempos ir išjungia. 

Baranas. - Sargybiniai! 

Tamsoje, kurią kerta šviesos spindulys ir 
kurioje nuspėji esant du žmones, trumpam stoja 
tyla. Paskui vėl nuaidi Propo balsas, ne ką 
tylesnis, tarsi jam visai vis tiek, kad sargybiniai taip 
arti jų. 

Propas. - Ar dabar vidurdienis ar vidur- 
naktis, dakai? 

Baranas. - Nebežinau. 

Dar minutė kita, ir šviesos spindulys 
dingsta. Baranas vėl įjungia kaktos reflektorių. Jie 
sėdi iš vienos ir kitos šarvuotų durų pusės, atsirėmę 
į betono sieną, nejuda. 

Propas. - Jei tenvidumaktis, jie valgo Kūčių 
vakarienę. 

Baranas. - Kaip tu ten sakei? Paštetas, 
austrės, kalakutas... Ir mergina su palaidinuke? 

Propas (šypsodamasis). - ...Su išsiuvinėtu 
pingvinu ant palaidinukės... Ir nieko po palaidi- 
nuke. 

Jie nutyla. Abu svajoja apie tą merginą su 
pingvinu, kurios gydytojas nepažįsta. 

Baranas (švelniai). - Linksmų Kalėdų, 
mesjė Propai. 

Propas. - Merry Christmas, mister Baranai. 


44, 


Reflektorius gęsta, tarpais mirkčioja; 
karšta kaip pirtyje, kankina troškulys. 

Propas sėdi ant žemės, apsipylęs prakaitu, 
mėto vieną po kitos į atdarą seifą sugniaužytas 
Izabelės akcijas. 

Propas (nuvargęs, su kiekvienu metimu). - 
Aš turtingas... Aš turtingas... Dedu pinigus į ban- 
ką... 

| Baranas, pilvu prisiplojęs prie sienos, buma 
prilipęs prie betono, išskėstom rankom, tarsi 
įsikibęs į kažką gyvą, laižo susikondensavusius 
lašus. 

Propas. - Klausyk, dakai... Kaip mes iš čia 
išeisim antradienio rytą? 

Baranas. - Kojom pirmyn. 

Propas. - Kiek laiko žmogus gali išgyventi 
negėręs? 

Baranas. - Tik ne iki antradienio ryto. 

Reflektoriaus šviesa ilgai tirta. Abu žiūri į 
ją įdėmiai, bet pasidavę likimo valiai. Paskui ji 
užgęsta. 

Tamsoje: 

Propas. - Dabar, kai visa tai nebeturi 
prasmės, dakai... Kodėl tavo revolveryje trūko 
vienos kulkos? 

Saugyklą staiga nutvieskia plevenanti 
šviesa. Tai Baranas uždegė vieną Izabelės akciją. 

Gydytojas ištiesia šį savotišką deglą 
Propui, o pats ima ruošti kitus, kruopščiai 
lankstydamas didelius lakštus. 

Valandėlę patylėjęs, atsiklaupęs ant 
grindų, jis pradeda kalbėti ramiu, nerūpestingu 
- balsu, tarsi iš tikrųjų jo būsimas prisipažinimas 
nebeturi prasmės. 

Baranas. - ... Jis vadinosi Mocartas, kaip 
tas muzikas. Buvo, kaip ir aš, gydytojas... Viską 
darėme kartu: laikėme egzaminus, mMmylėjome 


92 . 


merginas, girtuokliaudavome, mušėmės... Buvo 
gabus viskam, tau net įsivaizduoti sunku... Ypač 
visokioms kiaulystėms... Man rodos, kiti laikė jį 
šunsnukiu. Bet užtat koks vyrukas... O man jis 
buvo... žodžiu, brolis... Daugiau negu brolis... 

Kai Baranas kalba apie Mocartą, net jo 
balsas pasikeičia. Junti, kaip jis pasineria į 
prisiminimus, kurie jį kankina, ir kad daro tai visiškai 
nuoširdžiai ir niūriai. 

Propas klausosi, degdamas deglą po 
deglo. Jis meta ant žemės baigiančius degti skutus, 
kai nebegali jų išlaikyti. 

Abiejų vyrų veidai apšviesti mirgančios 
Šviesos. . 

Baranas. - ...Kartą naktį Alžyre, netoli 
Setifo, buvo užpultas mūsų pirmosios pagalbos 
postas... Aš palaikiau Mocartą vienu iš užpuolikų ir 
šoviau... 

Gydytojas duria pirštu sau į kaktos vidu- 


Baranas. - Štai čia! 

Staiga jis atsikelia, išsitiesia šitoje 
betoninėje dėžėje, visas apsipylęs prakaitu. 

Baranas. - Po valandos nugabenau jo 
lavoną į bazę, sraigtasparniu... Juokingiausia, kad 
už šitą naktį jie mane apdovanojo medaliu!.. 
(Suglemba) Iš tiesų buvo taip, kaip sakau. 

Jis grįžta prie sienos, kur formuojasi lašai. 
Braukia jos paviršių dešine ranka, ieškodamas bent 
trupučio drėgmės. 

Propas (pasidavęs likimo valiai). - Ne visada 
atskirsi, kur draugas, kur priešas, dakai... O gal iš 
esmės didelio skirtumo ir nėra? 

Jis taip pat pakyla su deglu rankoje. Jam 
žengiant per kambarį, tarp keturių jo sienų banguoja 

dūmų debesis. Legionierius sušvytruoja liepsna per 
dūmus ir rodo Baranui. 

Propas. - Žiūrėk, visai kaip čia: ji ir šviečia, 
ir žudo. 

Stoja ten, kur stovėjo gydytojas, ir bando 
surasti ant sienos nusėdusių lašų. 

Propas (pakeitęs toną). - Vadinasi, tas, 
kurio laukė mergina Marselyje, buvo Mocartas? 

Baranas. - Taip. Man nesinorėjo apie ji 
kalbėti. 

Propas. - O jis tau apie ją sakė? 

Kol Propas rangydamasis, kad pasiektų 
drėgnąsias vietas, laižo sieną, gydytojas uždega 
ant grindų kitą sulankstytą akciją. 

Baranas. - Jis užsiminė apie kažkoki keistą 
pažadą, kurį buvo davęs... Savotišką Kalėdų 
dovaną. 

Nutyla. 

Propas. - O paskui? 

Baranas. - Paskui nieko. 

Propas (nepatikliai). - Tu nori pasakyti, 
kad... Tai dėl jo tu įsivėlei į šitą sumautą 
kombinaciją! 

Vyrai stovi kaktomuša, apšviesti mirgan- 
čios degančių lakštų šviesos, ir jų balsai vėl skamba 
agresyviai. 

Baranas. - Aš ne koks šunkara! 

Propas. - Koks skirtumas, jeigu jo nebėra. 

Baranas (pakelia balsą, kad jį perrėktų). - 
Jis niekad nebūtų manęs išsižadėjęs - nei gyvas, 
nei miręs! Aš taip pat niekada!.. O dabar užsičiaupk, 
tu eikvoji deguonį! 

„Gydytojas, įtūžęs, apsisuka ir eina kitos 
sienos link, atsiremia į ją, nežiūrėdamas į 
legionierių. | 

Propas nuslysta ir susmunka ant grindų 
nusigalavęs, bet su šypsena lūpose. Jis žiūri į 
keturias Barano apšviestas sienas - su pašaipiu 
abejingumu. 

Propas. - Prakeiktas Mocartas!... Jeigu jau 
buvo toks nepaprastas, sakyk, ką jis darytų dabar, 
kaip išsikapanotų iš čia? Ei, sakyk,-dakai!. 

Baranas atsigręžia, ketindamas vėl įį 
pasiųsti velniop. Sulig Iegionieriaus klausimu 
žodžiai jam tartum įstringa gerklėje. 

Keletą akimirkų betoninėje dėžėje tarsi 
atsiranda trečias asmuo - Mocartas. 

Propas žino, kad gydytojas negali atsakyti, 
bet jo žvilgsnis staiga įsminga į sieną, kur jis laiko 
prispaudęs dešinę ranką. Legionierius žvilgteli į 
delną. Jis sausas. 

Tą pat minutę jis pakelia kairę ranką, 
prispaustą prie statmenos sienos: ji drėgna nuo 
nusėdusio garo. 

Propas nužvelgia kitas sienas ir paskubom 
atsistoja. 

Propas. - Pašviesk! | 

, Jis stovi prieš tą sienos dalį, kurią Baranas 
ir jis laižė kaip Žvėrys. 

Baranas uždega dar vieną lakštą. Propas 
apčiupinėja sieną nuo viršaus iki apačios. 

Drėgmės lašai - tai labai aiškiai matyti, 
nes jie blizga šviesoje - nusėdę tik vieno metro 
juostą, einančią nuo grindų iki lubų. 

Baranas. - Kas yra? 

Propas. - Ten šalta! 

Gydytojas kumštimi pabeldžia į betoną 
vienoje kitoje vietoje. Jokios abejonės: drėgnoji ir 
šaltoji juosta skamba kaip tuščiavidurė ertmė. 

Baranas. - Čia, už šios sienos - šachta! 

T Jis puola prie seifo. Kol Propas uždega 
ant grindų keletą lakštų, jis išima vieną iš 
sunkių plieno lentynėlių. Grįžta prie tuščiavidurės 
sienos juostos ir daužo ją, kiek dar leidžia 
likusios jėgos. Bildesys toks, kad gali sprogti ausų 
būgneliai. 

Propas (šaukdamas). - You crazy!* 

Baranas (nesiliaudamas toliau tvatinti). - 
Ar mus nutvers dabar, ar antradienį, vis tas pats!.. 
Skirtumas tik toks, kad šiandien mes dar gyvi!.. Na, 
imkis, tavo eilė! 

Plevenančioje šviesoje, sklindančioje nuo 
grindų, Baranas, visai uždusęs, pasitraukia šalin ir 
perduoda plieninę lentynėlę Iegionieriui. Šisai tvirtai 
įsispiria kojomis ir sunkiai kerta į tą pačią sienos 
vietą, kur daužė jo bendras. 


45. 


Praėjo kiek laiko. 

Baranas kerta ir kerta, bet jau daug lėčiau. 

Jį pakeičia Propas. Jis taip pat EBU 
ir netveria troškuliu. 

Dabar kiekvienas jų turi rankoje po 
lentynėlę, tarsi kokį kirvį. Nelyginant du įniršę 
medkirčiai, sukritusiais veidais - apžėlusiais barzda 
ir apsinešusiais betono dulkėmis. 

Jie nusivylę pasiektu rezultatu: sienoje 
atsiradęs lyg ir koks įskilimas, matyti smūgių žymės, 
bet atrodo neįtikėtina, kad tie du vyrai galėtų ją 
pramušti. 

Baranas, kurio krūtine ir nugara žliaugia 


* Tuiš proto išėjai! (angl.) 

prakaitas, ranka gainioja patalpoje tvyrantį dūmų 
debesį. 

Baranas. - Geriau daužyti tamsoje! Arap 
galą gausimį 

Jis savo ruožtu ima laužti sieną, o Propas 
koja užspaudžia deglus, dar baigiančius 
kibirkščiuoti ant grindų. 


46. 


Kiek jau valandų jie čia? 

Tamsą perskrodžia ryškus šviesos 
spindulys po saugyklos durimis. Paskui šviesa 
užgęsta. 

Baranas (tamsoje). - Apžiūra baigėsi. Eime. 

Gydytojas uždega susuktą į deglą akciją. 
Jis sėdi prie sienos, kurią stengiasi pramušti. Plyšys 
dabar žvaigžės formos. 

Propas užmigo, išsitiesęs ant grindų. 

Baranas pasiima savo lentynėlę ir svir- 
dinėdamas atsistoja. ' 

Jis tvoja smūgį po smūgio, Ietai telkdamas 
paskutinius jėgų likučius prieš kiekvieną naują kirtį. 

Legionierius praveria akis, nušliaužia prie 
savo lentynėlės, kyla, remdamasis į sieną. 

Prieina prie Barano, ir jie ima daužyti 
paeiliui tą pačią vietą. 

Deglas ant grindų užgęsta. 

Ir tą akimirką betonas neišlaiko, griūdama 
subilda siena. 

Baranas uždega dar vieną lakštą. 

Sienoje žiojėja skylė, už jos - turbūt 
kanalas orui kondicioRuoti. Abu vyrai plečia išlaužą, 
su įniršiu skaldydami betoną gabalais. 

Kanalas - į jį galėtų įlįsti žmogus - kyla 
statmenai aukštyn. Baranas įlenda iki juosmens 
ir apšviečia jį deglu. Lubų aukštyje matyti 
alkūnė. , | 

Nė vienas neprataria nė žodžio, Propas 
žiūri, kaip jo bendras spraudžiasi į vamzdį, paskui 
pats šiaip ne taip įlenda iki pusės, padeda Baranui . 
ropštis į viršų. 

Nusviedęs deglą per kanalo alkūnę, 
Baranas kabinasi rankomis. Galų gale įsitvirtina . 
horizontalioje kanalo dalyje. 

. Šliaužia dusdamas, o jo tankus alsavimas 
aidi siaurame praėjime tarsi kalvės dumplės. 

Už kelių metrų, ant vienos kanalo sienelės, 
jis pastebi grotuotą plokštelę. Išspiria ją kojomis. 

Atsivėrusi anga išeina į vieną požemio 
patalpą lubų aukštyje. 

Tai savotiškas raštinės reikmenų sandėlis 
su lentynų eilėmis, dalijančiomis jį į keletą takų. Jis 
apšviestas tokia pat geltona naktine lempele, kaip 
ir koridoriai. 

Vos tik Baranas meta pirmą žvilgsnį, jam 
užima amą: tarp dviejų lentynų, tiesiai po juo, ant 
žemės guli žmogus, kniūpsčias, KEEO! susirietęs - 
negyvas. 

Jis apsirengęs juoda “SINTEKO"' sargy- 
binių uniforma. Jo nugaroje - kelios kruvinos, 
didžiulės, baisios skylės. 

Pusnuogis Baranas nušoka ant grindų, 
šalia lavono. Pakelia jo galvą, suėmęs už plaukų. 

Vyras pastiręs, sustingęs. Tikriausiai miręs 
prieš daug valandų. Šalia jo - cigarečių pakelio 
dydžio tranzistorius. Baranas nesąmoningai įjungia 
ji ir Čia pat išjungia. 

Gydytojo žvilgsnis nejučiomis užkliūva už 

nugerto viskio butelio, stovinčio ant lentynos tarp 
rašomojo popieriaus šūsnių. 

Griebia jį, atkemšaiir godžiai geria tiesiog 
iš gurklio, neatplėšdamas akių, - nieko nesu- 
prasdamas, tarsi kokiame košmare, - nuo gulinčio 
prie jo kojų sargybinio. 


47. 


Koridoriuje Baranas nuspaudžia rankenėlę, 
kuri išjungia elektros srovę saugykloje. 

Neužsklęsdamas pano “Visi kartu", jis 
žengia saugyklos link, nešdamasis rankoje pustuštį 
viskio butelį. 

Stumteli duris į baisiai prirūkusį seifo 
kambarį. 

Propas, juokdamasis ir plodamas ranko- 
mis, sėdi tarp betono lūženų ir sudegusių akcijų, 
pusiau pakvaišęs iš džiaugsmo. 

Baranas paduoda jam viskio butelį. 
Godžiai nurijęs keletą gurkšnių, Propas atgauna 
aiškią nuovoką - to, kas atsitiko. 

Baranas. - Ar tai tau tebeprimena gerus 
laikus? 

Propas. - Dar geriau negu gerus, dakai! 

Baranas (grįždamas prie durų). - Na, tai ne 
viskas - tu dar pažvengsi. Eikš, parodysiu patį 
geriausią numerį. 

Svirduliuodamas iš nuovargio, apžiojęs 
butelį, Propas velkasi paskui gydytoją koridoriumi. 
Jie įeina, pusnuogiai, apsipylę prakaitu, dulkini, į 
rašymo reikmenų sandėlį. 

Pamatęs sargybinio lavoną, Propas 
netenka žado. 

Baranas pasilenkia ties negyvėliu, atverčia 
jį. Tai sargybinis Nr. 555, tas, kuris stovėjo prie 
stiklinės garažo būdelės, kai Baranas ėjo iš 
“SINTEKO" į pasimatymą su Izabele kavinėje. 

Gydytojas apžiūri žaizdas ir krūtinėje, ir 
nugaroje. 

Baranas. - Nužudytas daugiau negu prieš 
dvi dienas. Keturios kulkos 45 - o kalibro. (Pamąstęs) 
Šauti galėjo tik penktadienį vakare, žmonėms 
einant iš darbo, per patį šurmulį... 

Gydytojas atsitiesia. Propas pakėlė nuo 
žemės mažąjį sargybinio tranzistorių. 

Baranas. - Kai žmonės ėjo iš darbo, aš 
palikau Izabelę kavinėje. Tai ne jos darbas. 

Propas. - Tai kieno? 

Baranas (gavos maktelėjimu Sei 
lavoną). - Paklausk jo. 

Gydytojas išeina į baltą koridorių ir arižtai į 
medicinos apžiūros kabinetą. 

Propas eina įkandin, rankoje tebelaikyda- 
mas viskio butelį ir sargybinio Nr. 555 mini- 
tranzistorių, kurį jis įjungė ir, prisikišęs prie 
ausies, klausosi. Baranas, sustojęs prieš elektrinį 
laikrodį, ištraukia jam iš rankų butelį. Laikrodis rodo 
4.40. 

Baranas (nurijęs porą gurkšnių). - Jei 
šiandien antradienis, jie atidarys duris 8 valandą. 

Propas. - Antradienis. 

Baranas. - Iš kur žinai? 

Užuot atsakęs, legionierius paleidžia 
tranzistorių visu garsu. Girdėti pranešėjo balsas, 
pasakojantis klausytojams, kaip praėjo Kalėdos. 
Klausytojai sužino, kad prancūzai sumušė savo 
pačių rekordą - jie išpirko 2 584 000 lėlių. 

Baranas grįžtaį seifo kambarį. 

Baranas. - Turime tris valandas, per tą laiką 
reikia nutrinti pirštų atspaudus. 


48. 


Baranas sėdi ant savo lagamino, prie 
išėjimo iš rūsio, garažų pusėje. 

Ant sudraskytų marškinių jis užsivilko 
švarką, pasirišo kaklaraištį. Nors tris dienas 
nesiskutęs, pasistengė kiek galima padoriau 
atrodyti. Pastiręs ir tylus, jis laukia, pasidėjęs 
apsiaustą ant kelių. 

Kitame labirinto gale, prieš vieną iš liftų, 
Propas taip pat laukia, kada bus atidarytos durys. 
Jis vargais negalais grando skruostus savo 
skustuvu, be vandens ir veidrodžio. 

Išgirsta, kaip toli, kažkur koridoriuose, 
švilpteli Baranas. 

Pasižiūri į laikrodėlį: 8 valandos. 

Tą akimirką, kai jis sudeda lūpas ir 
atsakydamas nori švilpteli, visame pastate, tarsi 
išsiveržęs jam iš burnos, nuaidi kurtinantis skam- 
butis, jau girdėtas penktadienio vakare. 

Beveik čia pat ūždamos atsiveria visų 
įėjimų į rūsį durys. 

Baranas apsivilko apsiaustu. Su juodu 
lagaminu rankoje jis neria į garažą ir sustoja kaip 
įbestas: stiklinėje būdelėje, nusigręžęs | | nugara, 
stovi sargybinis Nr. 315. 

Gydytojas dvilinkas prasėlina už aikštelėje 
paliktų automobilių. Neišleisdamas iš akių sargy- 
binio Nr. 315, jis nepastebėtas prasmunka pro jį ir 
pasiekia įėjimą į garažą. 

Čia jis pamato ilgą statų šlaitą, kylantį 

gatvės link, o visai viršuje - didelę saulės nutviekstą 
angą. 

Baranas su lagaminu rankoje pradeda 
kopti aukštyn. 

Kai buvo įveikęs trečdalį šlaito, staiga 
išeinančioje į gatvę angoje sušvinta du akinantys 
žibintai - jo link visu greičiu lekia žemyn mašina. 

Suvokęs, kad šita riedanti masė įį 
sutraiškys, Baranas krinta ant žemės ir nusirita iki 
sienos. 

Mašina praneria per porą centimetrų nuo 
jo, nesulėtinusi greičio, ir įvažiuoja į garažą. 

Pastate tebeaidi skambutis, skelbiąs 


įstaigos darbo pradžią. 
Neatsisukdamas atgal, Baranas griebia 
savo lagaminą ir toliau kopia dienos šv'+ > link. 


Kai išeina į gatvę, jam rėžia akis šviesa. Tą 
dieną, gruodžio 25 - ją, virš Paryžiaus spindi tikra 
vasaros saulė. | 

Baranas tolsta dideliais žingsniais, skin- 
damasis kelią tarp tarnautojų, kurie skuba į 
"SINTEKO" iratsigręžę palydi akimis gydytoją. 


49. 


Beveik tuo pat metu prie rūsio liftų Propas 
neramiai laukia, kada nusileis kuri nors kabina ir 
jis galės sprukti. 

Pagaliau ūždamos prasiveria vienerios 
durys. 

“Jo vos neištinka širdies smūgis: jis akis į 
akį susiduria su sargybiniu Nr. 112. 

Šisai abejingai žvilgteli į jį, nepaste- 

bėdamas susijaudinimo. Paprasčiausiai palaiko jį 

tarnautoju, kuris atvyko į darbą per garažą. Propas 
įžengia į kabiną, bando elgtis kuo natūraliausiai. 
Kol liftas kyla, sargybinis nenuleidžia nuo 
jo akių. 
Staiga sargybinio veide įsižiebia kažkas 
panašaus į jausmą. 
Sargybinis. - Gerai praleidote savaitgalį? 
Propas vos neužspringsta, rydamas seilę. 
Propas. - Nuostabiai. 


50. 


Policijos sirenos skrodžia šaltą ir saulėtą 
to ryto orą. 

Nuo vienos Barano buto palangės staiga 
purpteli balandis. 

š Prie pastato, apačioje, šaligatvio pakraš- 
tyje, sustoja furgonas ir dvi lengvosios kriminalinės 
policijos mašinos. Iš jų iššoka keli policininkai 
civiliais drabužiais, įbėga į pastato vidų. Kiti 
policininkai, uniformuoti, sudaro kordoną - 
nepraleisdami iš visų pusių jau besirenkančių 
žioplių. 

Visa tai vyksta labai greitai. Kitoje 
gatvės pusėje stovi Francas Propas, kuris ką tik 
Čia pasirodė, bejėgis ką nors suveikti, su nerimu 
sekantis akimis, kas čia vyksta. Jis vėl pakelia 
akis į Barano langą. Paskui, traukdamasis atbulas, 
lėtąi pasišalina. 

Už poros žingsnių, gatvės posūkyje, 
kažkas už jo pakrebždena lango stiklą. 

Legionierius atsigręžia: tai Baranas, 
kramtydamas sumuštinį, moja jam iš kavinės. 

Įsitikinęs, kad Propas jį atpažino, gydytojas 

žengia bufeto link, į salės gilumą. Franco Propo 
veide dar lauke vėl atsirado įprasta šypsena. 

Propas. - Yeahh!.. 

Klūpėdama ant kelių, kavinės grindis. 
skuduru mazgoja patarnautoja. Ji kilsteli akis, 
2vilgteli į legionierių, kuris įeina, susikišęs rankas į 
sulamdyto švarko kišenes, ir prieina prie Barano, 
stovinčio prie bufeto. 

Paskui vėl mazgoja toliau. Viename salės 
kampe stovi papuošta Kalėdų eglutė. 

Abu vyrai - vieninteliai klientai. Jie kalbasi 
tyliai, stengdamiesi elgtis kuo natūraliausiai. 

Propas. - Blogos naujienos greitai sklinda, 
dakai. 

Baranas (rodydamas į sumuštinį). - Jei ne 
šitas, būtų mane ten, aukštai, sučiupę. 

Tai sakydamas, gydytojas perlaužia savo 
sumuštinį su kumpiu bei garstyčiomis ir ištiesia 
pusę jo legionieriui. 

Priešais stovi stiklinė ir pusbutelis vyno. 
Jis persilenkia per bufetą ir paima dar vieną stiklinę 
Propui. 

Legionierius godžiai ryja savo sumuštinį. 

Pronas. - Ką tu dabar darysi? 

Baranas. - Pasistengsiu surasti Izabelę. 

Propas papurto galvą, kad nepritaria. Jie 
žiūri pro kavinės langą: staugdama pravažiuoja 
policijos mašina. 

Propas. - Po valandos bus užblokuotos 
. stotys, aerouostai. Mauk su manim, dakai. 

Nesulaukęs atsakymo, legionierius pasi- 
rausia vidinėje švarko kišenėje, išsitraukia 
pluoštelį banknotų ir neskaičiuodamas padalija juos 
pusiau. | | 

Propas. - Turiu pinigų kaip šieno, pardaviau 

vieną lėlytę... Jei tau ko reikia, eik į Val de Grasą, 
18 postas... Ten aš gerbiamas. . 

Jis įkiša pusę pluoštelio į Barano apsiausto 
kišenę. | 

Gydytojas ilgai žiūri į jį, įsmeigęs akis, 
paskui ryžtasi. 

Baranas. - Klausyk. Tu išskrendi į Marselį 
vienu lėktuvu, aš kitu. Susitinkame kavinukėje, 
prieš Šv. Martos stovyklą. 

Propas linksi pritardamas, įsideda į kišenę 
likusius pinigus. 

Baranas. - Ir atsimink: tu niekad nebuvai 
tame rūsyje ir manęs nepažįsti. | 

Propas. - Dėl manęs gali nesijaudinti, 
dakai. 

Baranas. - Ne tik dėl tavęs. Jeigu jie 
sužinos, kad buvome dviese, užkeps po dešimt 
metų... Moki laikyti žodį? 

Propas. - Ne. 

Baranas. - Tai duok jį man. 

Propas, rodydamas, kad duoda, mirkteli 
akimis. Paskui, paėmęs nuo bufeto stiklinę ir 
pakėlęs ją prie gydytojo stiklinės, susidaužia su 
juo. 

Kurį laiką žiūri vienas kitam į akis, netar- 
dami nė žodžio. Pagaliau Iegionieriaus Iūpose 
pasirodo įprastinė šypsena. Palanki, raminanti. 

Propas. - Sudiev, drauguži. 


51. 
Po valandos, tą pat saulėtą rytą. 
Baranas su savo juodu lagaminu įžengia į 
didžiąją Orli aerouosto salę. 

Štai ką jis pamato pirmiausia, vos tik metęs 
akį, minioje tarp atskridusių ir į lėktuvus skubančių 
žmonių - Propas jau čia. 

Legionierius stovi prie cigarečių automato. 

Imdamas iškritusį cigarečių pakelį, jis stebi 
Baraną automato veidrodėlyje. 

Gydytojas eina "Er Enter" aviakompanijos 
užtvaros link. 

Propas tuoj pat pastebi veidrodėlyje, kad 
keletas civilių vyrukų, pamažu supdami ratu, žengia 
jo draugužio link. 

Jis Ūmai atsigręžia. Prie išėjimo durų jau 
sustoję keletas policininkų. 

Legionierius nedvejoja. Kad atkreiptų į 
save dėmesį, kumščiais ima trankyti automatą ir 
garsiai šaukti. 

Baranas čia pat reaguoja. Neatsigręž- 
damas, nežiūrėdamas, kas dedasi už jo, jis liuokteli 
per “Er Enter" užtvarą, nukrinta prie dviejų 
išsigandusių stiuardesių kojų ir pakilęs dumia per 
bagažo saugyklą. 

Tuo tarpu Propas bėga per salę, 
prabėgdamas sugriebia į glėbį stiuardesę, abiem 
rankom kilsteli jos sijoną, bloškia ją ant policininkų, 
užtvėrusių jam kelią. Siaubo apimtą rėkiančią 
merginą ištinka nervų priepuolis, kuris sukelia ant 
kojų visą aerouostą. Iš visų pusių pasigirsta šaižūs 
švilpukai. - 

„Policininkai civiliais drabužiais, praradę 
keletą sekundžių dėl Propo sukelto sąmyšio, vejasi 
gydytoją. Jis pribėga prie atvirų į saulės šviesą durų, 
kur jį bando sustabdyti du aerouosto tarnautojai. 
Prasiskina kelią kumščiais - vienam trenkia kairiu, 
kitam dešiniu - ir iššoka laukan. 

Tą pat akimirką Propas kairiu ir dešiniu 

kumščiu parmuša du vyrus, kurie pastoja jam kelią 
kitame aerouosto gale. 

Legionierius bėga, kiek kojos neša, 
vingiuodamas kaip slalome, tarp aikštelėje 
sustatytų automobilių. Staiga prieš ji sušvytruoja 
didžiulis kumštis, kuris trenkia jam tiesiai į tarpuakį, 
šlykščiai subraškėdamas. 

Viskas staiga apsiblausia prieš Propą, 
pargriuvusį ant žemės. Jis mato, kaip kažkokiame 
absoliučiai tyliame nerealiame pasaulyje ties juo 
palinksta didžiulio juodplaukio, lietpalčiu apsi- 
rengusio žaliūko veidas, ir staiga jis išgirsta šiurkštų, 
nieko gero nežadantį balsą. 

Vyras. - Vyresnysis inspektonus Melutisas... 
Antuanai, Pjerai, Emili... mesk savo skustuvą! 

O kai Propas, apkvaišęs, bet atkakliai 
pasiryžęs gelbėtis, pakyla ant kelių, pamato, kaip į 
ji vėl taiko didžiulis kumštis. 

Šį syki viskas paskęsta tamsoje. 

Kitame aikštelės gale Baranas, atsi- 
plėšęs nuo jį besivejančių vyrų, brinkteli be kvapo į 
dengtą džipą. | | 

Vairuotojas, kuris buvo beužvedąs motorą, 
atsigręžia apstulbęs. k 

Baranas (gaudydamas orą). - Važiuok, 
šunsnuki! 

Vyrui antrą sykį kartoti nereikia. 

Sėdėdamas nuvažiuojančios mašinos 
gale, Baranas mato slegiantį vaizdą, kuris pamažu 
tolsta: Francas Propas guli susmukęs stovėjimo 
aikštelėje ant žemės, tarp apstojusių jį policininkų. 

ANTUANAS MELUTISAS 


52. 


Didžiulio dienraščio rotacinės mašinos. 

Spausdinamas numeris, kurio drėgni 
egzemplioriai kaupiasi stebinančiu greičiu, skelbia 
per visą pirmo puslapio plotį: 

“Kruvinas apiplėšimas Kūčių vakarą". 

Po antrašte įdėta didžiulė Barano foto- 
grafija, daryta Alžyre. 

Krinta vis nauji laikraščių egzemplioriai, 
dusliai ir nepermaldaujamai trinksi mašinos, o 
fotografijos gula viena ant kitos. 


53. 


Mes policijos mašinoje su dviem poli- 
cininkais. Mašina rieda pro aukštus naujus pastatus. 
Vyras, sėdintis šalia vairuotojo, dudena į mikrofoną 
mediniu balsu: | 

Policininkas. - Kartoju: "Dinas Baranas... 
Amžius - 32 metai. Ūgis - metras aštuoniasdešimt. 
Akys mėlynos. Plaukai tamsūs... Turi ginklą. Šauti 
po pirmo įspėjimo... Kartoju: “Šauti po pirmo 
įspėjimo..." Baigiau! 


54. 


Elektrine juosta, skelbiančia naujienas ant 
Sen Lazaro stoties stogo, bėga žodžiai: “...dingo 
du šimtai trylika milijonų... dėklas ginklo, kuriuo 
nušautas sargybinis, rastas pas Baraną..." 

Apačioje, kitoje aikštės pusėje, iš vidur- 
dienio minios išsiskyrę smalsuoliai, sustoję ant 

šaligatvio, skaito naujienas. Visi šio tiršto būrio į 
viršų pakelti susidomėję veidai - su akiniais nuo 
saulės, kaip vidurvasaryje. 

Tik vieno jų akių neslepia akiniai: Dino 
Barano. Jis su nuostaba skaito, kas parašyta. Jis 
pavargęs, purvinas, nesiskutęs. Jaučiasi kaip 
medžiojamas žvėris, svetimas likusiam pasauliui. 
O labiausiai jį ėda įsiūtis. 


55. 


Kiek vėliau, telefono būdelėje. 

Baranas renka numerį. Dabar jis su juodais 
akiniais, kaip visi. 

Skambutis, moters balsas ragelyje. 

Balsas. - "SINTEKO"'. Klausau. 

Baranas. - Norėčiau pakalbėti su Izabele 
Moro, fotografijos skynus. 

Balsas. - Prašom minutėlę palaukti. 

Baranas žiūri pro būdelės stiklus į abejingą 
minią, plaukiančią pirmyn ir atgal viena Sen Lazaro 
kvartalo gatve. 

Balsas. - Jūs sakėte Izabele Moro? 

Baranas. - Taip. 

Balsas. - Deja. Šios pavardės bendrovės 
personalo sąraše nėra. 

Baranas. - Kaip sakote? 

Balsas. - Sakau, kad šis asmuo pas mus 
nedirba. 

Ir tuoj padeda ragelį. Gydytojo ausyje pypsi 
atkaklus, juokingas signalas. Barano nuostaba 
tetrunka akimirką. O paskui jam pasirodo taip aišku, 
kad Izabelė nuo pradžios iki galo melavo, jog iš jo 
lūpų išsiveržia kažkas panašaus į juoką. 

Akimirką susimąsto, žiūrėdamas į minią 
anapus stiklinių durų. , 

Sakytum, skruzdėlės, skubiai bėgiojančios 
į visas puses, kiekviena su akiniais ant nosies ir 
savo smulkiais rūpestėliais gaMoje. 

Baranas atskleidžia telefonų knygą. 

Jo pirštas slenka pavardžių kolona žemyn 
ir sustojaties pavarde 'Austerlic". 


56. 


Plati ir brutali vyro ranka įnirtingai daužo 
stalą. Girdime įpykusį balsą, gaižų ir pašaipų. 

Melutisas. - ..Vienas!.. Vienas!.. Visi mes 
vieni!.. Aš taip pat vienas!.. 

Vyresnysis inspektorius stovi už stalo, švie- 
siame kabinete, ultramoderniame ir beveidžiame. 

Didžiulio lango rėmuose, už jo, telpa, tik 
kitu karnpu, tas pats kvartalas, kuris matyti pro 
Barano langą: nauji Defansos kvartalo pastatai iki 
Neji tilto. 

Antuanas Melutisas, nors ir dėvi gerai 
kirptą kostiumą, atrodo truputį ne to lizdo paukštis. 

Tai trisdešimt penkerių - keturiasdešimties 
metų vyras, uosto kroviko povyzos, primityvaus 
charakterio. Jis kilęs iš labai kuklios šeimos. Nėra 
ėjęs Mokslų. Nors gabus savo amatui, jam visą 
gyvenimą skirta likti tik smulkiu žmogeliu, darbo 
jaučiu. Neturi nei žmonos, nei draugo. Įširdęs ant 
viso pasaulio. Dažniau rėkia negu kalba. 

Melutisas (rėkdamas). - ...Na štai! Tame 
rūsyje jūs buvote dviese! 

Propas. - Savaitgalius aš praleidžiu kaime, 
o nerusiuose. 

Vyresnysis inspektorius, įtūžęs, apeina 
"aplink stalą. Legionierius sėdi- arba, tiksliau, pusiau 
parvirtęs guli kėdėje su cigarete burnoje, be 
antrankių, apsnūdęs, leisgyvis iš nuovargio, bet 
visiškai atsipalaidavęs. Kabinete stovi du civiliai 
apsirengę policininkai. Melutiso pavaldiniai. 

Melutisas (skaičiuodamas ant pirštų). - 
„„Jūs buvote kartu Alžyre. Jūs buvote kartu 
repatrijuoti! Jūs buvote kartu Šv. Martos stovykloje!... 
Ir tujo nepažįsti?.. 

Propas. - Sutapimai. 

Melutisas. - Kuo tu mane laikai? / 

Propas. - Faraonu. 

Inspektorius rankos mostu sustabdo vieną 
iš savo pavaldinių, pavarde Gorikas, kuris buvo 
grėsmingai bešokąs ant Iegionieriaus. 

Melutisas. - Gerai. Tu nepažįsti to Barano, 
o aš esu faraonas, man aptemę smegenys, niekaip 
neįtelpa, ką tu sakai. (Su apsimestiniu entuziazmu) 
Bet aš galiu įsiterpti! Paaiškink! 

| Propas (nuvargusiu balsu). - ...Paaiškinti 
ką? 

Melutisas. - Pavyzdžiui, kodėl dar šįryt, tuo 
pačiu metu, jūs abu buvote Orli... kartu! 

| Propas. - Sutapimas. 

Melutisas. - Man rodos, kažkas sutaps su 
tavo fizionomija! Matai? 

Jis išskečia Iegionieriui prieš akis savo 
didelę, tvirtą, plokščią kaip kultuvė ranką; 
legionierius nė nekrusteli. 

Propas. - Graži gyvenimo linija! į 

Melutisas (staugte staugdamas). - 
Sargybinio ranka taip pat buvo nieko sau! Bet 
tą /mpoka!.. 

„Inspektorius sugriebia Propą abiem 

rankom už švarko atlapų ir pastato ant kojų. 

Propas (nesuglumęs). - Nesu niekad nieko 
nužudęs, nebent kare. O kare mane septynis kartus 
apdovanojo medaliais meilūs apsiseilėję generolai. 
Man iki gyvo kaulo įgriso tie bučiavimai. Atsikabink, 
faraone. 

Melutisas šiurkščiai stumteli jį savo vyrų 
link. 
| Melutisas. - Išveskite iš čia ir pradėkite 
viską iš pradžių. Kai nuvargs, įspėkite mane. 

Kol abu policininkai vedasi Propą iš 
kabineto, Melutisas grįžta prie stalo. Susikišęs 
nykščius už kelnių diržo, jis atsikvepia, išleisdamas 
savo įsiūtį. Jei ne tai, jis sprogtų. 


57. 


Erdvi laiptų aikštelė turtingų buržua name. 
Ta pati diena, po pietų. 

Panelė Austerlic baltu apsiaustu skubiai 
lipa laiptais aukštyn, ieškodama raktų rankinuke. 
Eina prie savo buto durų. 

Jai besukant raktą, iš už jos nugaros 
išlindusi ranka užčiaupia jai burną, neleisdama 
riktelėti. Vyras stveria ją per liemenį ir šiurkščiai 
įstumia į vidų. Uždaro duris. 
| Tai Baranas - purvinas, nesiskutęs, pasi- 
baisėtinas. 

Baranas. - Nebijokite! 

Dejuodama prislopusiu balsu, mergina 
purto galvą, vaduodamasi iš kietos gydytojo rankos, 
ir akyse jai sublizga ašaros. 

Baranas. - Nusiraminkite!.. Paleisiu, kai 
tik nurimsite... 

Panelė Austerlic liaujasi blaškiusius, bet 
jos žvilgsnis, įbestas į Baraną, dar pilnas siaubo. 

Gydytojas atsargiai ją paleidžia. Ji lėtai 
traukiasi atbula, neįstengdama pratarti nė žodžio, 
ir sustoja tik tada, kai atsiremia nugara į kitas 
uždarytas duris. Jie dideliame prieškambaryje, kurio 
sienos apkabinėtos veidrodžiais ir senoviniais 
paveikslais. 

Baranas. - Tik jūs galite man padėti... Dėl 
to ašir atėjau. 

Ji tebežiūri į jį plačiai atvertomis išgąsdinto 
vaiko akimis. Slopinama rauda neleidžia jai kalbėti: 
ji tik ranka rodo į vakarinius laikraščius, nukritusius 
ant kilimo. Pirmame puslapyje - gydytojo fotografija, 
daryta Alžyre. 

Baranas. - Tai netiesa! Viskas netiesa!.. 

Jis žengia artyn, ir mergina bando atsi- 
traukti, bet nėra kur. 

Baranas. - Turiu tik vieną šansą įrodyti, ir 
tas šansas - jūs. 

Šią akimirką, purtydama šviesius plaukus, 
mergina užsikemša ausis ir šaukia visa gerkle. 

Baranas skelia jai smagų antausį. 

Staiga stoja tyla. 

Ūmai nurimusi, mergina susvirduliuoja. Jis 
apsidairo. 

Baranas. - Jūs čia viena? 

Ji linkteli, kad taip, o paskui pamažu tyliai, 
pravirksta, neužsidengusi veido rankomis. 

58. 


Pikta ranka pakelia už plaukų Franco 
Propo galvą, kai jis užsnūsta, atsirėmęs kakta į 
stalo kampą. 

Jis sėdi didelėje salėje, kurioje eilėmis 
stovi keli metaliniai rašomieji stalai. Įsmeigę akis, į 
jį Žiūri policininkai. Tai Kriminalinės brigados 
inspektorių kabinetas. Pro langus be užuolaidų 
matyti, kad lauke sutemo ir dega tūkstančiai 
Defansos kvartalo pastatų žiburiai. 

Propui miegoti neduoda Melutisas, jis be 
švarko. 

Propas (monotonišku balsu). - ... Aš nepa- 
žįstuto Barano. Nebuvau tame rūsyje. Buvau kaime. 
Velniop jus visus. 

Melutisas. - Kur kaime? 

Propas (šimtąjį kartą). - Normandijoje, 
viešbutyje. Valgiau austres, paštetą, kalakutą! 

Melutisas. - Su kuo buvai?.. Su merga? 

Legionierius užsimerkęs išskečia du 
kairės rankos pirštus, lyg sakydamas: “Su dviem". 

Propas. - ..Niena šviesiaplaukė, kita 
tamsiaplaukė (netverdamas miegu). Negalėjau 
sumerkti akių nė minutėlę... 

Jo galva vėl krinta ant stalo, bet Melutisas 
ir vėl pakelia ją už plaukų. 

Kitoje rankoje vyresnysis inspektorius laiko 
tuščią audeklinį chaki spalvos Barano revolverio 
dėklą. Piktai pakiša jam po nosim. 

Melutisas. - Atpažįsti šitą? 

Legionierius, vangiai atplėšęs vokus, žiūri 
į dėklą. 

Propas. - O jūs leisite man pamiegoti, jei 
atpažinsiu? 

Melutisas. - Duodu žodį! 

Propas. - Tai revolverio dėklas, šerife. 
Labanakt. 

Ir legionieriaus galva trečią kartą nukrinta 
ant.stalo. Visi čia esantys vyrai žiūri į jį nejudėdami. 
Melutisas atsidūsta, prieina prie lango. Žiūri į lauke 
spindinčių žiburių jūrą. 

Melutisas. - Pažadinkite jį. 

Propą tuoj pat priverčia atsitiesti, ji apakina 
stipri Igmpos šviesa. 

Melutisas (nusigręžęs). - Kas šovė į 
sargybinį? Jis ar tu? 

Propas. - Nepažįstu to tipo. 

Melutisas. - Kas žinojo seifo kombinaciją? 
Jis ar tu? 

Propas pasitrina akis ir pasiima iš 
peleninės degančią policininko Goriko cigaretę. 
Melutisas, stebintis šią sceną lango atšvaite, 
staigiu mostu sulaiko Goriką, pasišovusį re- 
aguoti. 

Propas (užsitraukdamas). - Klausyk, 
faraone. Tai ne mano reikalas, bet tas Baranas - 
gydytojas, jis mokytas vyras... 

Melutisas atsigręžia, įsmeigia į jį akis, 
kurios - įdomu - visai nepiktos. Jis klausosi. 

Propas. - ...Jeigu sargybinį būtų nušovęs 
jis, būtų kaip reikiant pasiruošęs. Kažin ar tu taip 
lengvai susidorotum. 

Melutisas. - Jis ir pasiruošė. 

Vyresniajam inspektoriui davus ženklą, - 
matyti, kad vyrai be kalbų paklūsta jo autoritetui, 
įsigytam per daugelį metų, - vienas iš čia esančių 
policininkų, Miuratis, atneša juodąjį Barano 
lagaminą. Atidaro jį Melutiso akivaizdoje. Šisai 
ištraukia Izabelės fotoaparatūrą. 

Melutisas. - Matai, šitas atsidūrė pas mus 
riedančiu taku! 

Propas (klastingai). - O pinigai? 

Melutisas. - Tikriausiai su savim pasiėmė. 

Propas. - Du šimtus plytų? Tai bent glėbys! 

Melutis. - Jis galėjo turėti bendrą, kuriam 
juos perdavė. 

Legionierius susikryžiuoja rankas ant 
krūtinės ir atvirsta kėdėje, vėl ruošdamasis už- 


migti. 

Propas. - Jei radote tik tokį bendrą kaip, 
aš, pats laikas išsijudinti. 

Tyla. Policininkai nė nekrustelėjo. Ir staiga 
Propas pats atsitiesia ir užsipuola Melutisą, visiškai 
išsibudinęs. 

Propas (kreipiasi į Melutisą). - Tu matei to 
Barano karo tarnybos lapą? Tai puikus šaulys! Tai 
oficialiai pripažinta! | 

Melutisas. - Nair kas? 

Propas. - Kur tu matei, kad toks šaulys 
kaip jis suvarytų keturias kulkas iš 45 - o kalibro į 
tavo sargybinį? Jam ir pusės kulkos būtų 
užtekę! 

Melutisas (ir įtariai, ir susižavėjęs). - O tu, 
pasirodo, šį tą Žinai! 

Legionierius, staiga atsigręžęs ant kėdės, 
ištiesia ranką ir pirštu rodo į vieną iš čia esančių 
inspektorių - Goriką. 

Propas. - Aš visa tai skaičiau laikraštyje, 
klausk jo! 

Melutisas įsmeigia akis į Goriką, kuris 
sutrikęs patvirtina. 

Tebelaikydamas rankoje Barano dėklą, 
vyresnysis inspektorius staiga pasisuka, jeina į savo 
kabinetą ir užtrenkia paskui save duris. 

59. 


Dideliame kambaryje sunkiomis drapi- 
ruotėmis, apstatytame senoviniais baldais, sėdi 
Baranas, nugara atsirėmęs į dvivėres duris, kad 
panelė Austerlic negalėtų pabėgti. Prieš jį stovi 
mažas žemas stalelis, apkrautas valgiais, kuriuos 
mergina paklusniai neša jam iš virtuvės: šaltas 
viščiukas, kumpis, salotos. 

Jis valgo ir geria, baigdamas pasakoti. 

Baranas. - ...Aš išėjau per garažą... Ir ten, 
pačiame šlaito viduryje, tiesiai ant manęs užlėkė 
mašina!.. 

Panelė Austerlic. - Tos Izabelės mašina, ta 
pati kaip Marselyje? 

Baranas. - Nemačiau. Bet nemanau. Ta 
mašina Marselyje buvo išsinuomota... Garstyčių... 

Panelė Austerlic stovi prieš jį, apsirengusi 
kuklia suknele - turtingų kvartalų merginos suk- 
nele; šviesiaplaukės, švelnios ir susižavėjusios 
pasakojimu merginos žvilgsnyje blyksteli nuo- 
staba. | 

Panelė Austerlic. - Jūs man sakėte, kad ji 
buvo balta. 

Baranas (nervingai). - Aš ne apie auto- 
mobilio spalvą. Aš sakau: “Garstyčių!"' Duokite 
man garstyčių! 

Mergina, skubėdama į virtuvę, vis dar 
truputį baimindamasi, atsigręžia į jį du kartus. 

Gydytojas, likęs vienas, pakelia balsą, kad 
ji išgirstų. 

Baranas. - Jūs netikite nė vienu mano 
žodžiu? | 

Tyla. Paskui iš virtuvės pasigirsta merginos 
balsas. Bet tai ne atsakymas į jo klausimą. 


118 


Panelė Austerlic. - O tas amerikietis, kurį 
jie suėmė, buvo su jumis rūsyje? 

Baranas (padvejojęs). - Ne. Aš buvau 
vienas. "1 

Mergina grįžta su garstyčiomis. Ji stabteli 
susirūpinusi - kambario viduryje. 

Panelė Austerlic. - Bet jei taip, kas paėmė 
pinigus? 

Baranas. - Kažkas, kas puikiai žinojo seifo 
kombinaciją. Penktadienį vakare, kai pasilikau ten 
ir mane uždarė, seifas jau buvo tuščias. 

Jis atsistoja ir prieina prie merginos paiimti 
indelio su garstyčiomis, kurio ji taip ir nepadavė. 
Akimirką stabteli prieš ją - ji mažesnė už jį, žiūri į jį 
neramiomis akimis, iš visų išgalių stengiasi suprasti. 

Baranas. - ...Mane įstūmė ten dėl akių - 
kad atrodytų, jog tai įspūdingas apiplėšimas, bet 
tiesa daug paprastesnė... Reikėjo tik paimti ir 
išeiti... 

Tai sakydamas, jis paima iš merginos 
rankų indelį su garstyčiomis ir grįžta prie žemojo 
stalelio. 
Panelė Austerlic. - Negalimas dalykas! 
Kada? | 

Baranas. - Kai tarnautojai ėjo iš darbo ir 
koridoriai buvo tušti. (Patylėjęs) Nelaimei, pasi- 
painiojo tas sargybinis... 

Jaunosios merginos, matyt, tai neįtikino. 
Ji netgi Ūmai pagyvėja, pakelia balsą. 

Panelė Austerlic. - Bet vis dėlto jis buvo 
nušautas jūsų revolveriu! 

Gydytojas pakelia galvą. Ji prisilytėjo jo 
skaudamos vietos. 

Baranas (šiurkščiai). - Ir. šitą tereikėjo 
„paimti. 

60. 


Kitas didelis Austerlic buto kambarys, kiek 
vėliau. Tai svetainė su prabangiais, bet sena- 
madiškais baldais ir kilimais. Stovas pypkėms 
sudėti, įrėminta fotografija, šachmatų stalelis, golfo 
lazdos, sukištos į įmovą, liudija, kad paprastai čia 
gyvenavyras. 

Baranas sėdi ant sofos, prieš jį didinantis 
apšviestas veidrodis. Jis skutasi elektrine skutimosi 
mašinėle. Mergina - pusiau kalinė, pusiau Gel- 
bėjimo armijos sesuo, lėtai vaikštinėja po kambarį, 
žvilgčiodama į gydytoją. 

Baranas. - Paprastai jūs gyvenate su 
tėvu? 

Panelė Austerlic. - Taip. Jis jau du mėnesiai 
serga ir gydosi Šveicarijoje. 

Baranas. - Kas jam yra? ; 

Panelė Austerlic. - Infarktas. 

Baranas. - Kelinti metai studijuojate? 

Panelė Austeriic. - Treti... Žodžiu, treti metai 
pirmame kurse. 

Baranas. - Jūs vardą turite? 

Panelė Austerlic. - Aš vadinuosi Dominika. 
Bet visi vadina mane Vaterlo. k 

Baranas (pakėlęs akis). - Kodėl? 

Vaterlo. - Todėl, kad mano pavardė 
Austerlic. 

"Na, žinoma!" - matyt, galvoja Baranas. 
Jis stebi merginą, pakėlęs akis virš didinančio 
veidrodžio, kuris deformuoja jo paties veidą. Ji, 
atrodo, taip pat truputį atsipalaidavo. Jos veide - 
gaivi, žavi šypsena. 

Vaterlo. - Viskas dėl tų egzaminų... Aš 
turbūt bukagalvė... O, beto, visada išsigąstu... 

Šypsena vėl dingsta nuo jos veido. 

Baranas išjungia elektrinę skutimosi 
mašinėlę, užgesina šviesą prie veidrodžio, ištiesia 
merginai ranką. 

Baranas. - Eikšekit, Vaterlo. 

Ji prieina, su baikščia išraiška veide, 
įrėmintame ilgų šviesių plaukų, ir stovi prieš jį, 
nuleidusi rankas. Jis ją pasodina, švelniai prabyla. 

Baranas. - Jūs man padėsite? 

Vaterlo tyli. 

Baranas (paaiškina). - Ta pavardė - Izabelė 
Moro, jos darbas “SINTEKO" bendrovėje, adresas, 
kurį ji man davė... viskas buvo akių dūmimas! Ji 
viską apgalvojo, kad negalėčiau aptikti jos 
pėdsakų. Tik užmiršo vieną dalyką! Kad praėjo 
medicinos apžiūrą! Turėjo uniformą ir kortelę, kaip 
ir kiti tarnautojai!... Ir aš turiu liudytoją - jus! 

Vaterlo lėtai purto galvą. Jos akyse šmės- 
teli baimė. 

Vaterlo. - Kaip aš galiu, jūsų manymu, 
atsiminti tą moterį? Juk praėjo dešimtys tokių! 

Baranas. - Jos kortelė - štai kas jums 
primins! Įtraukėte j2 į kartoteką, vadinasi, žinote, 
kur jos ieškoti. Na štai, man jos reikia! 

Jaunoji mergina vėl atsistoja. 

Vaterlo. - Ne... Šito aš nedarysiu!.. Ne!.. 

Ji staiga pasisuka ir šoka prie svetainės 
durų. Bet iki durų per didelis atstumas. Bararias 
pripuola prie durų anksčiau už ją, užstoja 
kelią. 

Vaterlo. - Tai jūs nužudėte jį!.. Jūs!.. Esu 
tikra!.. 

Ji rėkia traukdamasi atbulom, sugniaužusi 
trapius kumštelius, paskui vėl staiga apsisuka ir 
bėga prie kitų durų. 

Baranas, pasileidęs įkandin, parverčia ją, 

kaip regbio žaidėjas, kniūpsčiom ant kilimo. 

"Užgulęs dūstančią merginą, laiko jos 
riešus ir kojas, veidu prisispaudęs prie jos veido. Ji 
užsimerkia, kad jo nematytų. 

Baranas. - Rytoj jūs nueisite į “SINTEKO" 
ir parnešite tą kortelę. 

Vaterlo, užmerkusi akis, gulėdama ant 
grindų, purto galvą, kad ne. 

Tada Baranas suima ją į glėbį, atsikelia ir 
nusineša. k | 

Ji nesipriešina. Įsikniaubusi veidu Baranui 
į petį, kai jis žengia pro duris ir eina vestibiuliu, ji 
tyliai inkščia, tai ir viskas. 

Vaterlo. - Paleiskite mane!.. Prašau jus... 
Paleiskite!.. 

Baranas paspiria koja pravertas duris į 
vieną iš kambarių, žvilgteli vidun, eina toliau 
vestibiuliu. 

Kitas kambarys, kurio duris jis taip pat 
atlapoja paspyręs koja, aiškiai yra Vaterlo mie- 
gamasis. Čia matyti lova su baldakimu, žaisliukai, 
pergyvenusios merginos pasaulis. 

Vaterio, prisispaudusi prie Barano, užmer- 
kia akis. Dabar ji tyli. 

Jis eina su ja ant rankų prie lovos su 
baldakimu, kuri apšviesta šviesos, krintančios iš 
vestibiulio. 

Praeidamas nuspiria koja į šalį didelį 
pliušinį meškiną, ir šisai atsitrenkia į spintą, gailiai 
žaisliuko balsu suaikčiojęs. 

61. 


Vėlyva tos pačios nakties valanda. 

Neji Kriminalinės brigados patalpose 
inspektorius Melutisas vienmarškinis sėdi prie stalo. 
Jis rūpestingai dėlioja tuščias degtukų dėžutes. 
Tuščios degtukų dėžutės - jo aistra. 

Niaurnus ir susimąstęs, jis vienas kabinete, 
kuriame degatik viena lempa; už jo, anapus lango, 
Žėri miesto žiburiai. 

Jis neatsigręžia, kai atsiveria durys. Tarp- 
duryje trypčioja Miuratis ir Godaras - baikščiai, 
žinodami, ką reiškia, kai šefas blogai nusiteikęs. 
Ilgai dvejojęs, Miuratis pirmas drįsta sutrikdyti tylą. 

Miuratis. - Tai aš, šefe. 

Melutisas (nepakėlęs akių). - Žinau, kad 
tu. 
Miuratis. - Atnešu žinių. Visų pirma, 
Baranas buvo pasamdytas patikrinti personalo 
sveikatos pagal tarnybinę pažymą, pasirašytą 
generalinio direktoriaus. Paskaityti? 

Melutisas (vis taip pat nepakeldamas akių). 
- Kam? Juk tas popierius padirbtas. 

Miuratis. - Teisingai!.. Iš kur žinote? 

Melutisas. - Toliau! 

Jis vis dar dėsto savo degtukų dėžučių 
kolekciją, piktas, niūrus. 

Miuratis. - Apžiūrėjome visą kiek ilga 
sugriautą ventiliacijos angą. Radome tik vieno 
Žmogaus žymes. 

Melutisas. - O atspaudai saugykloje? 

Balsas. - Nerasta jokių atspaudų. Jis viską 
nutrynė. 

Vyresnysis inspektorius staiga kilsteli 
galvą, tarsi musės įkąstas. 

Melutisas (pataiso). - Jie viską nutrynė!.. 
(Šiurkščiai). Viskas? 

Abu pavaldiniai patvirtindami linkteli gal- 
vomis. 

Melutisas staiga apsigręžia su savo 
sukamąja kėde ir įsižiūri į žiburius pastatuose už 
lango. Miuratis ir Godaras išeina ir uždaro kabineto 
duris. Jis lieka vienas, nebylus. | 

Propas leidžia naktį koridoriuje, ant suolo. 
Dešinysis jo riešas prirakintas prie suolo ant- 
rankiais, šalia, jį saugodamas, sėdi vienas iš 
inspektorių. 

Iš kabineto išeina lietpalčiu apsirengęs 
Melutisas ir pasuka jų link. Mosteli savo pavaldiniui, 
kad gali eiti, o pats sustoja prieš legionierių. Kai jie 
lieka dviese, Propas lėtai pakelia akis, nu- 
žvelgdamas vyresnįjį inspektorių nuo kojų iki 
galvos. 

Propas. - Anksti keliesi, faraone. 

Melutisas. - Ne, vėlai einu gulti. 

Kalba jie tyliai, kaip kalbama trečią valandą 
ryto, kai visi aplinkui miega. 

Vyresnysis inspektorius išsitraukia iš 
kišenės raktų ryšelį ir atrakina legionieriaus 
antrankius. 

Melutisas. - Eime. 

Trindamasis riešą, Propas eina paskui jį 
koridoriumi. Jis apsnūdęs, vos velka iš nuovargio 
kojas, bet lūpose tebeklaidžioja jo nerūpestinga 
pusiaušypsenėlė. 

Jie įeina į inspektorių kambarį. 

Dideliame kambaryje - nė gyvos dvasios. 
Rašomosios mašinėlės uždengtos, lempos užge- 
sintos. 

Inspektorius prieina prie kavos automato. 
Išsitraukia iš kišenės kelis žetonus ir įkiša į 
automatą. Du kartus. Paskui. lėtu žingsniu, 
neskubėdamas grįžta prie Propo. Ištiesia jam 
popierinę stiklinę su karšta kava, žiūri, kaip tas 
nuryja gurkšnį. | 

Melutisas. - Pasakysiu tau vieną dalyką. 
(Baksnodamas sau smilium į širdį) Kažką, kas eina 
tiesiai iš širdies!.. Man patinka, kad tu neišduodi 
draugo... Labai patinka. 

Propas. - Koks jis man draugas, šerife. Aš 
jo niekad nemačiau. 

Legionierius ištiesia kairę ranką į ins- 
pektoriaus krūtinę, toje vietoje, kur šisai baksnojo 
pirštu. 

Propas. - ...Beje, kas čia? 

Kai jis paspaudžia lietpaltį, ten išryškėja 
pistoletas, gulintis vidinėje kišenėje. 

Melutisas trukteli pečiais ir su stikline 
rankoje pasuka prie durų, vedančių į jo kabinetą. 
Uždega ant stalo lempą. Propas seka paskui jį. 

Melutisas. - Sėskis. 

Jis pats apeina aplink stalą ir atsisėda. 
Pastato stiklinę su kava, išsitraukia cigarečių 
pakelį. Propas paima vieną cigaretę, laukia 
tylėdamas. 

Melutisas (atsidusęs). - Mėgstu šią va- 
landą... Kurtu gimęs? 

Propas. - Medyje. 

Nė kiek nesupykęs Melutisas persilenkia 
per stalą ir uždega Iegionieriui cigaretę, paskui - 
sau. 

Melutisas. - O aš Aveirone... Aš nepažįstu 
Amerikos, tu nepažįsti Aveirono. 

Su kažkokia nostalgija išpučia dūmus po 
lempos gaubtu, bet šito neužtenka, kad išnyktų 
pašaipi legionieriaus šypsena. 

Propas. - Drožk, kąturi pasakyti, faraone. 

Dar vienas atodūsis: Melutisas išsiima iš 
vidinės kišenės pistoletą, ištraukia stalo stalčių ir 
įmeta ten ginklą. Paskui vėl baksteli į krūtinę 
smiliumi. 

Melutisas. - Taigi kažką, kas eina tiesiai iš 
širdies! Iš tikrųjų!.. Man skaudu pagalvoti, kad tu 
baigsi gyvenimą cypėje. Iki gyvos galvos! Ir už 
nieką! | 

Propas. - Tuoj imsiu raudoti. 

Atsidrėbęs kėdėje, jis pučia ir aušina savo 
kavą. Inspektorius staiga pakyla ir ima žingsniuoti 
po kambarį, sukdamas ratą aplink legionierių. 

Melutisas. - Klausyk, Francai. Žinia, kad 
seifą atidarė Baranas. Žinia, kad revolveris yra jo. 
Tai kam neigti?.. O tavo byloje būtų įrašyta, kad 
pasistengei! Juodu ant balto, mano suredaguota!.. 
Otu žinai, kad ašturiu gerą vardą, manęs klauso... 
Palauk, padarysime dar geriau, šnektelsiu su 
teisėju! Turi tiek medalių, atsipirksi darbu fabrike!.. 
Duodu galvą nukirsti, kad būsi nubaustas są- 
lyginai! 

Propas klausosi šios tirados neatsi- 
gręždamas, nežiūrėdamas į inspektorių. Kai tas 
baigia, pastato kavos stiklinę prieš save ant 
stalo. 

Propas. - Apgailestauju, liurbi. Manęs tame 
rūsyje nebuvo. Bet aš tau pasakysiu kažką, kas 
einatiesiai iš čia (smiliumi jis taip pat baksteli, bet 
ne krūtinę, o sau į kaktą); jei tas Baranas buvo ten, 

tai seifo jis neišlaužė, o atidarė jį. Vadinasi, turėjo 
kombinaciją. Kas jam davė ją? 

Melutisas, žvelgdamas į jį, sėdasi už stalo. 

Melutisas. - Turėjo tris dienas ir tris naktis, 
galėjo išbandyti visas galimas kombinacijas. 

Propas. - Pabandyk suskaičiuoti. Jam būtų 
prireikę šešių mėnesių! 

Melutisas mąsto, nenuleisdamas nuo jo 

„akių. Matyt, ir jis galvoja, kad tai neįmanoma.. 

Propas tuo tarpu ruošiasi kažkokiam 
keistam žaidimui. Paėmęs inspektoriaus popierinę 
stiklinę, įpila iš jos į savąją kavos, kad stiklinė būtų 
sklidina. Plačiai nusišypso vyresniajam inspektoriui. 

Propas. - Ziūrėk, faraone. Jei įdėsiu į ją 
penkias dideles monetas ir kava neišsilies, tu 
pagalvosi, kas pakišo tavo Baranui kombinaciją? 

Melutisas, nerodydamas nuostabos, pa- 
silenkia ir žiūri, ar stiklinė pripilta iki kraštų. Kilsteli 
akis ir meta klastingą žvilgsnį į Propą. 

Melutisas. - O jei pralaimėsi? 

Atsakymo nesulaukia. Inspektorius atsi- 
tiesia susimąstęs, įdūręs akis į legionierių. 

Melutisas. - Klausyk, jei pralaimėsi, suteiksi 
man informaciją... tikrą informaciją! Pasakysi, kodėl 
tu šokai bėgti Orli aerouoste, kai tavęs niekas nė 
nemanė gaudyti. 

Propas (linksmai). - Jei pralaimėsiu? 

Jis ištiesia per stalą plačiai išskėstą 
plaštaką. 

Melutisas pasirausia savo stalo stalčiuje, 
išsitraukia penkių frankų monetų ritinėlį, atimtą iš 
legionieriaus, ir įdeda jam jį į saują. 

Propas išvynioja foliją, išrikiuoja penkias 
monetas ant stalo, prieš stiklinę. Nė žodžio daugiau 
netardamas, nuleidęs galvą, kad akys būtų sulig 

stiklinės briauna, pradeda savo mėgstamą žaidimą, 
demonstruojantį jo miklumą. | 

| Pirmoji moneta: kavos ygmuo pakyla, bet 
kava neišsilieja. 

Antroji moneta: kava neišsilieja. 

Trečioji moneta: kava neišsilieja. 

Abu vyrai pasilenkę, kiekvienas iš savo 
pusės, įbedę žvilgsnį į popierinę stiklinę. Juodo 
skysčio kepuraitė, neįtikėtinai išsipūtusi, pakilusi 
virš krašto. Mirtinoje tyloje dešine ranka legionierius 
paima ketvirtą monetą, paneria ją į kavą, ne- 
leisdamas patekti orui. Iš stiklinės neišsilieja nė 
„ lašas. 

Šią akimirką į kabinėtą įeina Miuratis ir 
dar vienas inspektorius. Smakrą parėmęs ant 
sukryžiuotų rankų, Melutisas ženklu parodo jiems, 
kad nejudėtų. Propas beveik nekrypteli. 

Propas (tyliai). - Paskutinė, faraone. 

Prikandęs žadą, jis pamerkia monetą į 
skystį, truputį kilsteli ir paleidžia. 

Irkava staiga išsilieja. 

Abu vyrai, pasilenkę virš stalo, akimirką 
sustingsta, sulaikę kvapą, tarsi būtų sustojęs laikas. 

Melutisas pirmasis atsilošia kėdėje. Jis 
nesišypso. Neatrodo itin patenkintas. Dabar jis 
tenori vieno - žadėtos informacijos. 

O Propas žiūri, įsmeigęs žvilgsnį, neti- 
kėdamas savo akimis, į išsiliejusį ant stalo skystį. 

Melutisas (šiurkščiai). - Jei nepažįsti Ba- 
rano, tai kodėl movei kaip galvą pametęs Orli 
aerouoste? Kodėl? Dėl ko buvo nerami sąžinė? 

Kad priverstų Propą pažiūrėti į jį, ins- 
pektorius atgalia ranka nužeria stiklinę su kava per 
visą kambarį. 

Melutisas. - Klok teisybę! 

Jo abu pavaldiniai stovi nebylūs- už Ie- 
gionieriaus. Šis, pagaliau atsitokėjęs, atgauna savo 
nerūpestingą povyzą: jei pralaimėjo, tai pralai- 
mėjo... 

Propas. - ...Ketvirtadienio naktį lėbavau su 
tokiais tipeliais Neji... Puota blogai baigėsi... Galite 
patikrinti. 

Melutisas, įsmeigęs į legionierių akis, iš 
peties daužo stalą. | 

Melutisas (maurodamas). - Meluoji! 

Propas abejingai gūžteli pečiais, tarsi 
sakydamas: “Nori tikėk, nori - ne". Jo krėslas, 
kaip ir inspektoriaus, sukiojasi. Nesidėdamas į 
širdį vyresniojo inspektoriaus nusiteikimo, jis 
atsispiria koja ir apsisuka, leisdamas suprasti, 
kad nenori jo matyti. 


63. 


Francas Propas, baigęs suktis ant kėdės, 
atsiduria veidu priešais kabineto duris. Bet dabar 
jau prašvitę, lempos užgesintos. Tarpduryje, 
atvesti inspektoriaus, stovi storulis su trumpa 
barzdike irdu jo bendrai, dalyvavę tą vakarą 
pasilinksminime. 

Iš netvarkingų apdarų ir iš veidų matyti, 
kad jie buvo ištraukti iš lovų. 

Kabinetė, be jų, yra Melutisas ir Miura- 
tis. 

Akimirką tie trys liudytojai tylėdami, tarsi 
užburti, spokso į Propą. Legionierius skutasi 
elektrine mašinėle. Jo veidą puošia įprastinė 
šypsena, itin įžūli, itin patenkinta. 

Storulis. - Tai jis. 

Propas (nenatūraliu ir mechaniniu balsu). 
- „„Tėtės nėra! Tėtės nėra!.. | 

Jis vėl apsisuka ant kėdės ir ramiai 
skutasi toliau. Storulis apsigręžia ir išeina. Du kiti 
vyriškiai, prieš išeidami paskui jį, tik pritariamai 
linkteli į vyresniojo inspektoriaus pusę. 

Vyresnysis inspektorius uždaro paskui 
juos duris. Jis vėl vienas su Propu. Prieina 
susimąstęs prie stalo ir kreipiasij jį šįsyk su 
kažkokiu neprofesiniu. susidomėjimu, tarsi 
neįstengdamas kažkuo patikėti ar kažką su- 
prasti. 

Melutisas. - Ant besisukančio disko plat- 
formos garaže? 

Jis pirštu vedžioja ant stalo ratus. Propas 
tvirtai linkteli, kad taip. 


Melutisas. - Ir tu galėjai panorėjęs sustab- 
dyti? 
Propas vėl patvirtina galvos linktelėjimu 


ir vedžioja skustuvu aplink šypseną, kuriai 
nusispjaut į visą pasaulį. 

Melutisas (aiškiai susižavėjęs). - O kokia 
buvo ta mergina? 

Propas. - Per graži tau, faraone. 

Nelaukta yra tai, kad Melutisas, toli gražu 
nesupykęs, pritariamai linguoja galva. 

Baranas staiga pabunda ir atsisėda 
panelės Austerlic lovoje su baldakimu. 

Vaterlo šalia nėra. 

Saulė veržiasi į miegamąjį pro langų 
užuolaidas. Lauke visai šviesu. 

Baranas šoka iš lovos, jis apsirengęs pono 
Austerlico mėlyna pižama. Skubiai basnirčia 
perbėga per butą, ieškodamas merginos. 

Jos nėrair virtuvėje. 

Baranas grįžta į svetainę. Lygiai tą 
akimirką atsiveria laukujės durys. Pasirodo Vaterlo, 
įsispraudusi į siaurą lietpaltį - skaisti, gražiai 
susišukavusi, džiugiai nusišypso ir, uždariusi duris, 
atsiremia į vieną sąvarą. Rankose laiko tos dienos 
laikraščius. 

Vaterlo (švelniai). - Kodėl tu neatsiradai 
anksčiau? 

Baranas. - Anksčiau negu kas? 

Vaterlo. - Anksčiau negu visa šita... Prieš 
tris mėnesius, savaitę, pati nežinau kada! 

Ji prieina prie jo, pasistiebia ant pirštų galų 
ir pabučiuoja į lūpas. į 

Baraną, atrodo, jos sugrįžimas tik pusiau 
nuramino. 

Nė žodžio netardamas, pasuka vestibiulio 
link, atidaro duris į vonios kambarį. Atsuka vonios 
čiaupus. 

Vaterlo atseka įkandin, nusivelka lietpaltį. 
Po lietpalčiu ji užsitraukusi tik juodą vilnonį triko, 
panašų į tuos, kuriuos dėvi gimnastai. 

Žiūri į Baraną, sklaistantį švarius marš- 
kinius, kuriuos ji jam paruošė. Ji nusiteikusi 
jausmingai, bet dar truputį baiminasi. 

Vaterlo. - Tai tėtės marškiniai. 

Ji eina prietreniravimosi dviračio, stovinčio 
viename vonios kambario kampe. Padėjusi rankas 
ant vairo, imalėtai minti pedalus. 

Baranas prisėda ant vonios krašto ir tikrina 
vandens temperatūrą. 

Baranas. - Koks tas tavo tėvas? 

Vaterlo. - Įstabus. Kodėl? 

Baranas. - O motina seniai mirusi? 

Vaterlo. - Mirė, kai aš atėjau į pasaulį. 

Baranas. - Jis antrąkart nevedė? 

Vaterlo. - Ne... Bet kodėl tu klausi? 

Ji liovėsi sukusi pedalus. Baranas trukteli 
pečiais, pakeičia pokalbio temą. 

Baranas. - Ką rašo laikraščiai? 

Mergina vėl ima minti kojomis. 

Vaterlo (tarsi niekur nieko). - Amerikietis 
prisipažino, kad buvo rūsyje su tavimi. 

Barano nereagavimas į tai, ką jis laiko 
absoliučiu dalyku, stulbinantis. Jis net negūžteli 
pečiais. Netiki, štai ir viskas. Tarsi būtų neišgirdęs, 
toliau leidžia vandenį į vonią: karštas vanduo, šaltas 
vanduo, o mintys kažkur kitur. 

Baranas (romiu balsu). - Šiąnakt sapnavau 
vandenį... Visur buvo pilna vandens... (Patylėjęs) 
Pažinojau žmogų, kuris Indokinijoje išsėdėjo 
duobėje, pilnoje vandens... Aštuoniolika valandų... 
Vienas... Tai bent vyrukas. 


65. 


Beveik tuo pat metu, inspektorių kam- 
baryje, Neji. 

Lempa, kuria naudojamasi tardymo me- 
tu, nukreipta ne į kaltinamąjį, bet į policininką, 
sėdintį už stalo. Ji tai užgęsta, tai užsidega. 
Policininkas taiso laidą: kažkur šiol iso kon- 
taktas. 
Sėdėdamas krėsie. „prieš: jis a 
nodamas sumuštinį ir i i alų, Propas 
skaito laikraštjs | 

Prie kito stalo inspektorius Gorikas še- 
petėliu valo rašomosios mašinėlės klavišus. 

Propas (neutraliu balsu). - Šlykštu, kai 
spausdinami tokie melai! 

Nusviedžia laikraštį toli nuo savęs. Į jo 
žodžius atsiliepia pašaipus balsas. 

Melutisas. - Tai tam, kad įvarytume baimės 
tavo draugui Baranui. 

Vyresnysis inspektorius stovi kambario 
tarpduryje, ką tik grįžęs iš lauko. Nusivelka lietpaltį. 
Atrodo pailsėjęs, pasitikintis savimi ir net šypsosi, 
artėdamas prie savo belaisvio. 

Propas (gūžteli pečiais). - Koks jis man 
draugas! Užtat jam ir nusispjaut. 

Legionierius žiūri Melutisui tiesiai į akis. Ir 
jo veidą vėl puošia šypsena. 

Propas. - O jei, tarkim, jis mano draugas!.. 
Žinai, ką jis galvoja? Kad aš ne koks šunkara. 
Todėl jam vis tiek nusispjaut!.. 

Vyresnysis inspektorius linguoja galva, 
savaip įvertindamas šio samprotavimo teisingumą. 
Bet dabar jo eilė smogti smūgį. Jis išsitraukia iš 
viršutinės švarko kišenės popierių. 

Melutisas. - O aš, kaip matai, paklausiau 
tavo patarimo. Liepiau dar kartą apžiūrėti seifą. 
(Pauzė). Iš niekur jis jokios kombinacijos negavo. 
Jei specialistas neapsirinka, jūs išbandėte jų tris ar 
keturis tūkstančius, kol suradote tikrąją. Tei- 
singai? 

w Propas neatsiliepia, jo akys nieko nesako. 
Inspektorius numeta- jam popierių, kurį laikė 
rankose. Jame raudonu rašalu įrašyti tik:septyni 
kombinacijos ia 2 

1861815.. k 

Melutisas. - Atleisk, Francai, toks tave 

nuliūdinti. Jei būtumėt ėmę visas galimas 
kombinacijas pagal eilę, būtumėte gerokai 
anksčiau užtikę gerąją. Pasirodo, čia reikia 
matematikos. 

Nuleidęs akis, Propas žvelgia kurį laiką į 
popierių, paskui, užuot atsakęs, prapliumpa juo- 
ku. 

Melutisas, kuris iki tol atrodė labai 
patenkintas savimi, išbąla ir įtariai žiūri į.legio- 
nierių. 

Propas perlenkia popierių du kartus, kad 
paaiškintų inspektoriui, kas jį taip pralinksmino. Jis 
daro tai taip, kad perlenkimais skaitmenų 
kombinacija pasidalija į tris dalis. 

18/6/1815 

Propas. - Tu išmanai istoriją, faraone?.. 
Lyg ir panašu į datą? 

Melutisas paima popierių, žiūri į jį, į Propą. 
Atsako lengvai truktelėdamas pečiais, nes, šiaip ar 
taip, ši smulkmena neturi reikšmės jo vedamam 
tardymui. 

Melutisas. - Vaterlo mūšis. 


66. 


Šaltas šviesus vidurdienis Orli aerouoste. 

Aerouosto aikštelėje stovi plieninės 
spalvos automobilis “D. S.", už vairo sėdi Vatego. 
Ji dėvi tą patį šviesų lietpaltį, kaip rytą, kai grįžo 
namo, į savo butą, pas Baraną. 

Žiūri pro priekinį stiklą, kaip mašinos 
link eina jauna moteris leopardo kailiniais, ką tik 
išėjusi iš muitinės salės su lagaminėliu rankoje - 
Izabelė. 

Vaterlo pasilenkia atidaryti automobilio 
durelių. Izabelė sėdasi šalia jos ir užtrenkia 
dureles. : 

“ Išpradžiųjos tylėdamos žiūri viena į kitą. 
Jos puikiai viena antrą pažįsta, jas sieja ramus 
prieraišumo jausmas, bet šią minutę, šitaip 
susiklosčius įvykiams, jų žvilgsnyje atsispindi 
kažkoks liūdnas nerimas... 

Vaterlo (tyliai). - Pinigai pas tėvą? 

Izabelė tik linkteli galva, kad taip. Šalia 
Vaterlo, už kurią yra vyresnė keliolika metų, ji nė 
kiek nepanaši į tą Izabelę, kurią pažino Baranas, 
tai kita moters. 

Vaterlo. - Kaip jis? 

Izabelė parodo laikraštį, kurį laiko ranko- 
je - ji, matyt, bent keletą kartų jį perskaitė, 
skrisdama lėktuvu. ' 

Izabelė. - Kas, tu manai, po viso šito bus? 

Vaterlo nuleidžia galvą ant jaunosios 
moters peties. Ji aiškiai ieško paramos - motinos 
ar vyresnės sesers paramos. Izabelė, beje, kalba 
savo įprastu įsakmiu tonu. 

Izabelė. - Tik ne čia, prašau tave. Laikykis 
tiesiai. 

Mergina paklūsta. Ji vėl tvirtai įsitaiso prieš 
vairą, įjungia starterį ir lėtai vairuoja mašiną prie 
išvažiavimo iš aikštelės. 


67. 


Per "D. S." priekinį stiklą teka muilino 
vandens srautai. Mašina važiuoja pirmyn auto- 
serviso automatinės mašinų plovyklos bėgiais. 
Apsirengę geltonais neperšlampamais drabužiais 

vyrai pluša, mazgodami mašinos kėbulą, paskui ją 
ima šiūruoti didžiuliai elektriniai šepečiai. 

Mašinoje, ant priekinių sėdynių, užsida- 
riusios langus, sėdi Izabelė ir Vaterlo. Dabar jos gali 
visiškai saugiai kalbėtis, atskirtos nuo pasaulio 
labiau negu akvariume. 

Vaterlo. - ... Aš nenorėjau žudyti to 
sargybinio. Bet jis mane užklupo, kai ėjau su 
pinigais iš saugyklos... Ėmė šaukti... 

Izabelė. - Kodėl man nieko nesakei 
penktadienį vakare? : 

Vaterlo. - Kad imtų nerimauti tėvas? 

Ji purto galvą, vos neraudodama. Izabelė, 
ramindama, uždeda jai ant peties ranką, valandėlę 
pamąsto, veide spindi ryžtas ir atkaklumas. To, kas 
padaryta, nebepakeisi. Dabar reikia ištaisyti Vaterlo 
klaidas. 

Šoninius langus šluoja didžiulės baltų putų 
srovės. 

Izabelė. - Tu, aišku, nežinai, kur dabar 
Baranas? 

Dideliam jaunosios moters nustebimui, 
Vaterlo teigiamai linkteli gala. 

Vaterlo. - Pas mane. 

Izabelė. - Pas tave? 

Vaterlo. - Taip, tėvo bute! Pas mus!.. Jis 
nori, kad atneščiau jam tavo medicinos kortelę. 

Iš lauko pusės burgzdami šiūruoja stiklus 
dideli juodi šepečiai. 

Izabelė. - Jeigu jis tiki ta kortele, tegul eina 
ir pats ją pasiima. Nusivesk jį šį vakarą į rūsį. (Lyg ir 
suabejojusi akimirką, ryžtasi) Kur jo revolveris? 

Vaterlo persigandusi purto galvą. Ne- 
pajėgia ištarti nė vieno žodžio. 

Izabelė (atšiauriau).- Kur jo revoNveris? 

Jaunoji mergina tebetyli, bet jos žvilgsnis 
nejučiomis nukrypsta į automobilio skyrelį pirš- 
tinėms. Izabelės žvilgsnis nuslenka ta pačia 
kryptimi. 

Vaterlo (pati save padrąsindama). - O 
paskui važiuosime pas tėvą?.. Gyvensime kaip 
anksčiau? 

Izabelė ištraukia iš skyrelio sunkų “Smito 
ir Vesono" revolverį, beveik nežvilgtelėjusi į jį, įsideda 
į lagaminėlį. O paskui žiūri į Vaterlo, užjausdama 
jos nostalgiją, liūdesį, kuriuos išsako dviem žodžiais, 
ištartais valdingu balsu. 

Izabelė. - Kaip anksčiau. 


68. 


Tvyksint fotoaparatų blyksnėms, fotore- 
porteriai, bėgdami atbulomis, lydi būrį policininkų, 
apsupusių Propą ir Melutisą. 

Viskas vyksta Kriminalinės brigados kori- 
doriuose. 

Legionierius ir vyresnysis inspektorius 
surakinti vienas su kitu antrankiais. 

„ Nustelbdami blyksnių spragsėjimą, iš visų 
pusių aidi padriki klausimai: “Kas šovė į sar- 
gybinį?.." “Jie turėjo seifo kombinaciją?" “Ar tiesa, 
kad Baranas simpatizavo F.L. N.*?" "Ar jis buvo 
ultradešinysis fanatikas?" 

Jie grūdasi pirmyn - aplinkui baisinga 
maišatis, žaibuoja blyksniai, vyrai stumdydamiesi 
stengiasi prasiveržti prie Melutiso, o policininkai 
šiurkščiai stumia juos šalin. 


*F.L. N. - Nacionalinio išsivadavimo frontas Alžyre 

Vienas įžūlesnis Žurnalistas čiumpa 
vyresnįjį inspektorių už peties. 

- Inspektcriau!.. Barano lagamine rasta tik 
viena pora pirštinių. Vadinasi, jis buvo vienas! 

Melutisas piktai kilsteli dešinę, ryškiai 
apšviestą ranką, tuo pačiu judesiu pakeldamas 
prirakintą prie jo kairę Propo ranką. 

Kito atsakymo į žurnalisto klausimą nėra - 
tik tos dvi sukaustytos antrankiais rankos. 

Paskui vėl ima blyksėti fotoaparatai, būrys 
žengia toliau, lydimas balsų klegesio. 

Už poros žingsnių vėl sustoja. Apsuptas 
savo vyrų, kuriems vargais negalais sekasi skinti 
jam kelią, Melutisas persimeta keliais žodžiais su 
vienu savo kolega. 

Melutisas. - Veduosi jį į apatinį aukštą... 
Jis įsivėlęs į dar vieną bylą. 

O kreipdamasis į žurnalistus sako: 

Melutisas. - Ponai, dėl Dievo meilės... Viską 
sužinosite, perskaitę savo įprastinį laikraštį! 

Pro šitą pokalbį prasiveržia Propo balsas. 
Jis sužavėtas ir kalba garsiai, bet aiškiai nuskamba 
tik paskutiniai jo sakiniai. 

Propas. - ...Aš nepažįstu Barano... Betgi 
paprašykite ji, kad susisiektų su manimi... Aš niekad 
nesiskiriu su šituo ponu, vyresniuoju inspektoriumi 
Melutisu! 

Ir dabar jis linksmai kilsteli savo kairę 
ranką, o su jair dešinę Melutiso ranką, surakintas 
per riešus. Pasigirsta šaižus skambutis. 

69. 


Skambutis nutyla. 

Vaterlo atidaro laukujes duris. Tarpduryje 
stovi kokių keturiasdešimties metų moteris - su 
paltu, rankoje laiko sulankstytą laikraštį. 

Vaterlo, apsirengusi sijonu ir megztiniu, 
su akiniais ant nosies, rankoje laiko atverstą 
storą medicinos knygą, burnoje įsikandusi 
parkerį. 

Vaterlo (išsiėmusi iš burnos parkerį). - 
Atleiskite, Žilberta, bet ruošiuosi baisiai sunkiam 
egzaminui. Sutvarkysite butą rytoj. 

Žilberta. - Galėjote įspėti. 

Vaterlo. - Man labai nemalonu, Žilberta. 

Patarnautoja nustebusi, kad jai net nelei- 
džiama įeiti. Vaterlo užstoja praėjimą, bet per šios 
petį ji meta nepatiklų žvilgsnį į butą. 

Žilberta. - Atnešiau laikraštį. Ten rašo, kad 
jūs padėjote žudikui. 

Vaterlo (suglumusi). - Aš? 

Moteris. - Taip, kai jis tikrino tarnautojų 
sveikatą. 

Vaterlo, ir pasijutusi nesmagiai, ir 
kartu su palengvėjimu, linguoja galvą, paima 
laikraštį. 

Žilberta. - Gerai. Einu. 

Ji nueina. Vaterlo uždaro duris. Už jos, 
prisispaudęs prie sienos, stovi Baranas, jo akis 
slepia tamsūs akinių stiklai, apsirengęs jis tamsiai 
mėlynu pono Austerlico apsiaustu. 

Mergina jam nusišypso, nusiima aki- 
nius. 

Čia pat kažkas vėl paskambina. 

Vaterlo, susierzinusi, kad grįžo patar- 


139 


nautoja, atveria duris, vėl slėpdama už savęs 
Baraną. 

Bet tarpduryje stovi ne patarnautoja, o 
du Melutiso pavaldiniai, inspektoriai Miuratis ir 
Godaras. 

Miuratis. - Kriminalinė policija, panele. 

Vaterlo staiga tarsi suakmenėja. 

Miuratis. - Jūs - Dominika Austerlic, 
studentė medikė? 

Mergina sustingusia iš siaubo širdimi 
neryžtingai linkteli galva. 

Miuratis (ieidamas). - Norime užduoti jums 
keletą klausimų. 

Vaterlo lieka tik žengti atatupstai, plačiau 
atlapojant duris, kurios slepia Baraną. 

Inspektorius Godaras atsigręžia į duris, 
kurių ji neuždaro, siekia uždaryti jas pats. 

Vaterlo (su nevilties įkvėpta drąsa). - 
Palikite!.. Tuoj grįš patarnautoja! 

Ji ištaria šiuos žodžius truputį per garsiai, 
truputį per greitai, ir policininkai įdėmiai žiūri į ją, 
paskui į duris. 

Jie taip pat pastebi, kad iš sutrikusios 
Vaterlo rankų ant grindų iškrito laikraštis, kurį jai 
buvo įdavusi patarnautoja. 

Pagaliau jie įžengia į svetainę. 

Miuratis. - Jūs tris dienas padėjote daktarui 
Dinui Baranui... 

Svetainės durys užsidaro paskui abu 
vyrus ir. Vaterlo, vidury žodžio nutraukdamos į jų 
pokalbį. 

Įsivyravusioje tyloje Baranas atstumia 
durų sąvarą; už kufios slėpėsi. Sustingęs, 
įsitempęs, su tamsiais anas ant ak veidas 
it iš Marmuro... 2 

Baranas meta žvilgsnį į laikraštį, gulintį 
ant grindų. 

Šisai sulankstytas taip, kad pirmame 
puslapyje matyti riebių raidžių antraštės galas ir 
didelė nuotrauka. 

Štai tos antraštės galas: 

PASKAMBINK MAN. 

Fotografijoje - stambiu planu, juodoje, 
grūdėtoje - Propas Kriminalinės brigados 
koridoriuje, iškėlęs ranką, prirakintą prie Melutiso 
rankos. 

Baranas tyliai apeina atvirąją durų pusę ir 
pasišalina. 


70. 


Inspektorių kambaryje Gorikas pakelia 
stovinčio ant stalo telefono ragelį. Sprendžiant iš 
veido išraiškos, jis girdi kažką didžiai nepaprasto. 

Atsigręžia į Melutisą, kuris stovi prie lango, 
vienmarškinis, atleidęs kaklaraiščio mazgą. 

Propas taip pat čia. Nusisukęs nugara, jis 
žvelgia pro langą į didžiuosius Defansos kvartalo 
pastatus, laisvus Žmones namų narvuose. 

Gorikas. - Šefe!.. Čia toks, kuriam jūros 
marios iki kelių! Mus su juo sujungė komutatorius. 
(Smakru jis parodo į legionierių) Nori pasikalbėti 
su juo. 

Melutisas čiumpa telefono ragelį. 

Melutisas. - Kas jūs? 

„Barano balsas. - Ojūs?. 
| Melutisas (nedvejodamas). - „ Francas 
Propas. :. 

Kitame laido gale Baranas..SU“ u tamsiais 


141 


akiniais ant nosies neatpažįsta nepakartojamo 
amerikietiško legionieriaus akcento, bet apsispręsti 
jam nereikia nė sekundės. 

Baranas. - Laba diena, mesjė Propai. Man 
apmaudu dėl to, ką dėl manęs išgyvenate. 

Melutisas atkelia ragelį nuo ausies, truputį 
nusivylęs, kad sumanyta klasta nepavyko. 

Melutisas (Gorikui). - Ar jie komutatoriuje 
gali nustatyti, iš kur skambinama? 

Gorikas patvirtindamas linkteli galva. Prie 
jų švytėdamas prieina Propas. Melutisas perduoda 
jam ragelį, o pats paima ausinę. 

Propas (į ragelį). - Dabar jau ne jis, tai aš. 
Kas kalba? 

Barano balsas. - Dinas Baranas. 

Propas. - Aš tavęs nepažįstu, ponas Ba- 
ranai, bet esu visa širdimi su tavimi. 

Tai sakydamas legionierius, iššiepęs visus 
dantis, šypsosi vyresniajam inspektoriui, kuris 
klausosi mediniu veidu. 

Propas. - ...Kuo galėčiau būt naudingas? 

Barano balsas. - Koksjis, tas Melutisas? 

Propas. - Būna ir blogesnių... Šiaip ar taip, 
jis dabar klausosi, ką tu sakai. 

Iš tiesų, vyresnysis inspektorius nepra- 
leidžia nė vieno jų pokalbio žodžio ir nenuleidžia 
nuo Propo įdėmaus, skvarbaus žvilgsnio. 

Kitame laido gale, atsirėmęs į baltą 
telefono automato sieną - jo žvilgsnį slepia tamsūs 
akiniai - Baranas trumpam nutyla. Paskui: 

Baranas. - Tegul jis ateina į Bovo kavinę, 
Bretejo aikštėje, ketvirtą valandą. Žinoma, vienas... 
kaip tau atrodo, ar tai įmanoma? 

Pasilenkęs virš stalo, kur stovi telefonas, 
Propas žvilgsniu klausia Melutisą. Bet vyresniojo 

inspektoriaus veidas nieko nereiškia, nebent vis 
blogėjančią nuotaiką. 

Propas. - Pabandysiu įį įkalbėti... O dabar 
nešdinkis: jie tave suseks. 

Barano balsas. - Išsisuksiu, neimk į galvą. 

Propas (šypsodamasis). - Aš ir neimu. 

Jau bedėdamas ragelį, legionierius 
žvilgteli į įsitempusį Melutiso veidą ir persigalvoja. 

Propas. - Sakyk, kokios ten, laisvėje, mer- 
ginos? 

Kitame laido gale Baranas, nustebęs, bet 
su šypsena lūpose, atsigręžia kažko pasižiūrėti. 
Nusiima tamsius akinius. 

Baranas. - Su kaukėmis. Inkognito. Ne- 
perprantamos. £ 

Dabar mes matome, kad jis skambina iš 
tos rūbinės Val de Grase, kur prieš keletą dienų 
lankėsi legionierius, ieškodamas gydytojo, kuris 
sutiktų vykti į Kongą. 

Šviesiaplaukė gailestingoji sesutė, Propo 
draugužė, stovi daugmaž kaip tada. Apsirengusi 
baltu chalatu, ji kilsteli marlinę kaukę, kurią buvo 
beužsidedanti, ir nusišypso Baranui. 

Baranas (į ragelį). - Pasitaisau. Be kaukių! 
Perprantamos! 

Propas. - Yeahh!.. 

Ir legionierius padeda ragelį, juo labiau 
patenkintas, kad iš to, kas buvo pasakyta, Melutisas 
nesuprato nieko. 

Vyresnysis inspektorius taip pat padeda į 
vietą ausinę. Įsmeigia į Propą piktas, kerštingas 
akis, bet nešaukia, visą savo įsiūtį išsako prislopintu 
balsu: 

Melutisas. - Ateityje atsimink, kad asme- 
niški pokalbiai telefonu draudžiami. 

71. 


Bretejo aikštė. Popietis. 

Inspektorius Melutisas su lietpalčiu žings- 
niuoja šaligatviu, stabteli, paspiria tuščią degtukų 
dėžutę į lataką, paskui įeina į Bovo kavinę. 

Atsiremia nugara į bufetą, prie kasos. 

Melutisas (šeimininkei). - Stiklinę baltojo. 

Jam pripila. Melutisas nesidairo, neieško 
Barano. Laukia. 

Šeimininkė, kelneris, lankytojai, sėdintys 
už stalo, įduria į policininką akis, tiksliai įspėję, kad 
„tai policininkas. 

Paskui suskamba telefonas. Šeimininkė 
pakelia ragelį ir atsigręžia į Melutisą, gurkšnojantį 
savo baltąjį vyną. 

Šeimininkė. - Inspektorius Melutisas - tai 
jūs? | ; 

Melutisas, nieko neatsakydamas, paima 
ragelį, kurį ji ištiesia jam per bufetą. 

Melutisas (į ragelį) - Kur tu, dakai)? 

Baranas. - Netoliese. Galite mane pama- 
tyti. 

Melutisas atsigręžia. Pro kavinės langus 
jis mato aikštėje telefono automato būdelę. Ir už 
šitos būdelės stiklų, penkiasdešimties žingsnių 
atstumu, stovi Baranas, tamsiai mėlynu pono 
Austerlico apsiaustu ir, prispaudęs ragelį prie 
ausies, Žiūri į jį. 

Šie du vyrai susitinka pirmą kartą. Jie stebi 
vienas kitą - per tuščią erdvę. Triukšmas kavinėje, 
triukšmas gatvėje jiems staiga nutilo. 

 Baranas. - Jei pajudėsite iš vietos, daugiau | 
manęs nepamatysite. 

Melutisas. - Aš nejudu, kalbėk. 

Baranas. - Franco Propo su manim nusyje 
nebuvo. 

Melutisas. - Tai tu čia tik tam atsidanginai, 
kad šitą pasakytum? 

Gydytojas būdelėje stebi ir Melutisą, ir 
aplinką. | 

Baranas. - Ne tik tam... Revolverio aš 
neturiu, sargybinio aš nenužudžiau, pinigų nepa- 
ėmiau. Kai seifą atidariau, jis buvo tuščias. 

Melutisas dėbteli baisiomis akimis į be- 
siklausančią kavinės šeimininkę. Ji nusigręžia. Jis 
vėl stebi Baraną pro stiklą. 

Melutisas. - Jei visa tai tiesa, eime su 
manimi kabinetą! 

Baranas. - Ateisiu. Tik duokite man laiko 
iki vidurnakčio. 

Melutisas. - O kur tu eisi? 

Baranas. - | kiną. 

Aplinkinis triukšmas staiga vėl pratrūksta. 
Bretejo aikštėje ir kavinėje įprastinis žiemos 
popietis. 

Abu vyrai nenuleidžia vienas nuo kito akių. 
Paskui vėl stoja tyla. 

Melutisas. - Sutinku, Pelene. Iki vidur- 
nakčio. Bet įspėju: sulig mažiausiu bandymu i šalį - 
neišneši sveiko kailio! 

Baranas. - Nejudėkite iš vietos, aš nešu 
savo kailį. 

Gydytojas pakabina ragelį. 

Stebi pro būdelės langus inspektorių, kuris 
taip pat pakabina ragelį ir stovi nejudėdamas prie 
kavinės bufeto. 

Baranas išeina iš būdelės, perkerta aikštę, 
staiga vėl subildėjus eismui, ir nutolsta plačiais 
žingsniais. 

Melutisas kavinėje išsitraukia iš vidinės 
lietpalčio kišenės mažytės racijos anteną. Kalba 
ramiu balsu. 

Melutisas. - Sekite jį. Nelieskite. 

Kitoje aikštės pusėje ant suolo sėdi Gori- 
kas. Jis taip pat išsitraukia iš apsiausto anteną ir 
kalba stodamasis. 

Gorikas. - Einu, šefe. 

Kol jis atseka tarp praeivių Baraną, jį lydi 
prislopęs, bet atpažįstamas Melutiso balsas. 

Melutisas. - Priešais jį eina Miuratis. Mik- 
liau. 

Baranas iš tiesų praeina, nieko nenu- 
manydamas, pro inspektorių Miuratį, kuris dedasi 
sekąs akimis merginą gražiomis kojomis. 

Iš antrojo pavaldinio kišenės pasigirsta 
Melutiso balsas: 

Melutisas. - Tavo eilė, Miurati. 
| Šisai pasileidžia įkandin Barano, beveik 
lipdamas jam ant kulnų. . 

Melutisas. - Oo! Atsargiau!... Pamažiau!.. 

Ir Miuratis, sekdamas iš tam tikro nuotolio 
gydytoją, paklūsta Melutiso nurodymams, kaip 
orkestro muzikantas dirigentui. 

Ant šviečiančio ekrano - vienas šalia kito 
du didžiuliai pirštų atspaudai. 

Mes patalpoje, kuri skęsta tamsoje. 

Atspaudas kairėje labai ryškus. Atspaudas 
dešinėje išgleizotas, beveik neįžiūrimas. Tačiau 
viršutinėje tų dviejų šviečiančių atvaizdų dalyje yra 
panašumo. 

Moteris. - Dešinysis atspaudas aptiktas 
ant vieno automato rūsyje. Bet tai negali būti įkaltis, 
jis per daug neryškus. 

Melutisas. - Aš nugabensiu Propą į “SIN- 
TEKO" iratnešiu jums gerą. 

“ Šviesa užsidega. Tai kriminalinės eks- 
pertizės laboratorija. Moteris pilku chalatu, kuri 
kalbėjo, atsigręžia į inspektorių Melutisą, stovintį 
už jos, įremia į jį žvilgsnį, kuriame atsispindi daugiau 
negu nepritarimas: lyg ir kokia baimė, sumišusi su 
pasidygėjimu. 

Vyresnysis inspektorius puikiai tai jaučia. 
Akimirką nuleidžia akis, bet tuoj pat pakelia. 

Melutisas (staiga įsiutęs). - Darau tai, ką 
privalau daryti!.Net jei Baranas nenužudė 
sargybinio, jis buvo ten! Ir Propas buvo su juo! Ir 
žinote ką? Jie vėl pradės tą patį iš naujo! Vieną 
gražią dieną jie vėl pradės tą patį iš naujo! 

Laborantė nusigręžia, nedrįsdama nieko 
sakyti viršininkui. Ji užgesina pirštų atspaudų 
atvaizdus. 

Melutisas (ramiau). - Darau tai, ką privalau 
daryti. 

Vaterlo lovos su baldakimu galvūgalyje 
degalempa. 

Ant jos guli Baranas atmerktomis 
akimis. 

Jis jau nusimetęs pono Austerlico dra- 
bužius, apsirengęs tais pačiais marškiniais, kos- 
tiumu, apsiaustu, kaip tada rūsyje. 

Staiga jis strykteli kaip laukinis žvėris. 

Pereina per miegamąjį, vestibiulį, didžiąją 
svetainę. |žengia į virtuvę. 

Vaterlo stovi ten prie atidaryto šaldytuvo. 
Laiko dešinėje rankoje kiaušinį. Ji tokia susi- 
nervinusi, jog, pasirodžius Baranui, sutraiško 
kiaušinį saujoje. . 

Apsirengusi baltu apsiaustu, pasiruošusi 
išeiti. 

Žiūri įBaraną, apgraibomis ieško serve- 
tėlės rankoms nusišluostyti, stengiasi atrodyti rami. 

Baranas. - Laikas, Vaterlo. 

Atsakymo nelaukia. Pereina per svetainę 
ir pasuka prie laukųjų durų. 

Vaterlo pirmoji atsiranda prie durų, kai 
Baranas prieina, ji stovi atsirėmusi į jas, 
išskėtusi kryžiumi rankas, veblena Sui. „usi 
balsu, kuris pamažu užlūžta ir kurį pagaliau 
nuslopina rauda. 

Vaterlo. - Neikime. Maldauju, neikime!.. 
Išvažiuokime toli, nesvarbu kur!.. Moku virti 
spageti. Galėsi rūkyti tėtės cigarus. Myliu tave... 
Laikysiu egzaminus. Skaitysiu Prustą. Kreipsiuosi 
į tave trečiuoju asmeniu, kaip į valdovą. Išmoksiu 
gerai mylėtis lovoje... Bet maldauju: neikime! 

Baranas sustingsta ir porą sekundžių žiūri 
įją, Merginos akyse - ašaros ir baimė. 

Baranas. - Man reikia tos kortelės. 

Defansos kvartalas, šviečia gatvės žibin- 
tai, bet šaligatviai ištuštėję. Judėjimas aprimęs, 
vienuoliktos valandos žiemos vakaro nuslopę 
garsai. Šalta. 

Trisdešimtyje “SINTEKO" aukštų tamsu 
ir tylu. 

Tuščioje gatvėje, už stiklinio pastato, 
užgęsta Vaterlo mašinos žibintai. 

Baranas ir mergina išeina iš automobilio, 
kiekvienas iš savo pusės. Gydytojas, paėmęs 
Vaterlo po ranka, vedasi ją prie atsarginių durų, 
kurių raktą ji turi. 

Jie įeina, paprasčiausiai uždarydami 
paskui save duris. Tyliai ima leistis laiptais žemyn, 
į rūsį. 

Pusiaukelėje Baranas stabteli ties lan- 
geliu, iš kurio matyti didžiulis bendrovės garažas. 
Jis mato iš viršaus stiklinėje būdelėje sargybinį, 
skaitantį laikraštį. 

Leidžiasi toliau žemyn. 

Apačioje jie eina per katilinę, po mil- 
žiniškais raudonais ir baltais vamzdžiais, iki didelių 
sustumiamų plieninių durų. 

“Tuo pačiu raktu, kaip viršuj, Vaterlo 
atrakina siauras dureles šitose duryse. Jie patenka 
į raudonąjį labirinto kvartalą su ilgais tyliais 
koridoriais, apšviestais naktinių Ilempelių. 

Iš vidaus sustumiamos durys - didžiulis, 
nuo grindų iki lubų, pano, reklamuojantis vieną 
lūpų dažų markę. Tai spalvota fotografija, 
vaizduojanti milžinišką moters veidą su bučiniui 
praverta burna. Taigi meilužiai jeina į labirintą pro 
vieną šios burnos, šio veido dalį. 

Šiek tiek vėliau kambaryje, kuriame ji dirbo 
medicinos apžiūros metu, Vaterlo naršo po 
stalčius, traukia kaip pakliuvo iš lentynų aplankus, 
nevykusiai apsimeta ieškanti Izabelės Moro medi- 
cinos kortelės. 

Jos rankos tirta. Per skubą jai iš rankų ant 

grindų iškrinta kažkokie popieriai, ji puola jų pakelti, 
niekaip neįstengia įkišti jų į vietą. 

Ji taip baisiai sutrikusi, jog viską meta šalin 
ir susineria rankas, kad jos netirtėtų. 

Čia ji nukreipia žvilgsnį į Baraną, kuris stovi 
nejudėdamas tarpduryje, susikišęs rankas į 
apsiausto kišenes. 

Įsmigęs į ją gydytojo žvilgsnis griežtas ir 
kartu ramus. Kaip ir balsas, kuris nuskamba 
pagaliau kambario tyloje. 

Baranas. - Tu nuoširdžiai padirbėjai, 
Vaterlo. Bet mes einame į pabaigą, na, pirmyn. 

Mergina baltu apsiaustu, išblyškusi kaip 
numirėlė, stengiasi susitvardyti. Ji pasilenkia ties 
kartoteka. Ją tebekrečia drebulys. 

Baranas. - Tu taip pat jaudinaisi, kai šovei 
į sargybinį? 

Vaterlo, tarsi elektros nutrenkta, su 
siaubu atsigręžia į jį. Nepajėgdama ištarti nė 
žodžio, ji purto galvą, stengiasi paneigti. Paskui 
staiga neištveria, griebia abiem saujom plaukus 
ir raudodama atatupsta atsitrenkia į kabineto sieną. 

Tada ji aiškiai išgirsta koridoriumi artė- 
jančius žingsnius. Lėtai pakelia ašaromis apsipylusį 
veidą, jos akyse - siaubas. 

Kažkas sustoja už Barano. Jam į nugarą 
įsiremia melsvas revoNerio - jo revolverio - vamzdis. 
Jis neatsigręžia, net neišsitraukia rankų iš apsiausto 
kišenių. 

Baranas. - Kam tu jai įdėjai į rankas mano 
revolverį, Izabele? 

Izabelė. - Kad ji paliktų čia tave ap- 
kaltinantį įrodymą. O ne tam, kad iššautų. 

Abu kalba natūraliais balsais, beveik 
mandagiai. 

Baranas lėtai apsigręžia. 

Izabelė, dešinėje rankoje laikanti sunkų 
revolverį, apsirengusi tais pačiais leopardo 
kailiniais, kaip ir per pirmą jų susitikimą Marselyje. 
Bet tai kita moteris. Toji ten buvo sunerimusi, 
nuolanki, sentimentali, šitoji - atšiauri, žvilgsnyje - 
šaltas ryžtas. 

Izabelė. - Šiaip ar taip, ji pasielgė 
teisingai. 

Baranas nuleidžia akis į nutaikytą į jį 
revolverį. Mato priešais žvilgantį būgnelį su 
tuščiais, be šovinių lizdais, išskyrus vieną - tą, kuris 
tuoj pasisuks, kai kirs dūžiklis, ir kuriame blizga 
varinis smaigalys. 

Blykstelėjęs akimis, gydytojas pakelia jas 
į Izabelę, kuri taiko į ji mažiau negu per metrą. 

Baranas. - Turitik vieną šovinį. Įsivaizduok, 
kad nepataikysi. 

Ji atkerta čia pat, ramiai. 

Izabelė. - |sivaizduok, kad pataikysiu. 

„ Paklusdamas Izabelės įsakymui, kai ji 
šaltai kilsteli ginklo vamzdį, Baranas lėtai traukiasi 
apžiūros kabineto durų link. 

Viena durų pusė pravira ir sudaro statmeną 
kampą su kitos patalpos siena. 

Baranas atatupstas įžengia į kabinetą, 
kur lempos užgesusios ir viskas išlikę taip, kaip 
buvo tada, kai, ilgai kalėjęs, jis išėjo iš šito rūsio. 

Jam ir į galvą neateina, kad jis artėja 
prie kito į jį atstatyto pistoleto, kurį laiko vyro 
ranka. Nutaikytas vamzdis, kol jis traukiasi atbulas 
kabineto prieblandoje, juda kartu su juo. 

Izabelė. - Stok čia. Gerai. 

Baranas sustingsta kabineto viduryje, 
veidu į jaunąją moterį. Staiga jis pastebi, 

neišsiduodamas žvilgsniu, kad Melutisas ir vienas 
jo inspektorių, Miuratis, stovi prisišlieję prie sienos 
su pistoletais rankoje už atlapų durų, slepiančių 
juos nuo Izabelės. 

Ji sustojo tarpduryje, tiesi su savo 
leopardo kailiniais. Už jos nebyli, tarsi apkerėta, 
stovi Vaterlo. 

Izabelė. - Kada tu supratai, kad Vaterlo 
dirba su manimi? 

Baranas. - Kai ji man pasakė savo 
pravardę. Tai buvo seifo kombinacija. Aišku, jums 
ją davėjos tėvas? 

Izabelė. - Ir tai viskas? o 

Baranas. - Ne. Aš pasirausiau jos bute. Ir 
radau štai šitą. 

Baranas nežymiai makteli smakru Izabe- 
lės link. 

Policininkai už durų, užgniaužę alsavimą, 
klauso prisipažinimų, kuriuos išgauna iš Izabelės 
gydytojas. 

Izabelė. - Ką "šitą"? 

Baranas. - Savo revolverį. Golfo maiše. 

Izabelė. - Ir palikai jį ten? 

Baranas. - Norėjau išsiaiškint iki galo. 

Tyla. Jaunoji moteris suima "Smitą ir 
Vesoną'', kurį laiko dešinėje rankoje. 

Izabelė. - Truputį per daug matei. Man labai 
gaila. 

Gydytojas, įsmeigęs į ją žvilgsnį, jaučia, 
kad ji tuoj šaus, bando kiek galėdamas laimėti 
laiko. 

Baranas. - O tau buvo gaila, kai Iėkei tiesiai 
ant manęs garaže? 

Vaterlo priėjo prie Izabelės su nutekėjusių 
ašarų žymėmis ant veido. Gal ji nori sustabdyti 

pirštą, besitaikantį paspausti revolverio gaiduką? 
Ji skubiai atsako už draugę. 

Vaterlo. - Tai buvo ne ji, tai buvau aš. 

Izabelė. - Aš jau buvau Šveicarijoje su 
pinigais. 

Baranas. - Pas Vaterlo tėvą? 

Izabelė. - Ne tavo reikalas. 

Baranas. - Ašvis dėlto taip pat šios šeimos 
narys. Paklausk ją. 

Jis parodo į Vaterlo, vos ne vos pastebimai 
linktelėjęs galva. Izabelė nejučiomis sekundei 
nukreipia akis į merginą. Baranas spėja nerti į šalį, 
pasprukdamas iš jos šaunamojo lauko linijos. 
Izabelė kaipmat iššauna. Kulka pataiko į ins- 
pektorių Muuratį, staiga iššokusį iš už durų. Jis griūva. 
Visa tai įvyksta vienu akies mirksniu, kiek reikia 
nuaidėti šūviui, bet šis mirksnis ištįsęs, kaip esti 
tada, kai žmogų kankina košmaras. 

Vaterlo suklinka iš siaubo, atšokdama 
atgal. Izabelė čiumpa ją už rankos ir išbėga iš 
kabineto. 

Baranas leidžiasi prie kitų durų į kori- 
dorių. | 

Melutisas puola ant kelių prie nušauto 
inspektoriaus. Jis šaukia kaip beprotis į savo mažytę 
raciją. 

Melutisas. - Ji šovė į Miuratį! Ji šovė į 
Miuratį! 

Baranas, bėgdamas per baltąjį koridorių, 
taip pat šaukia visa gerkle: 

- Revolveris tuščias!.. Revolveris tuščias!.. 

Bet jo balsą tuoj pat nustelbia kitas garsas. 

Bėgdamos raudonojo kvartalo link, 
moterys peržengė signalizacijos šviesos pluoštą, ir 
per visą pastatą nuaidėjo kurtinantis skambutis. 

Staiga užsidega lempos. Ūždamos 
atsidaro išėjimų iš rūsio durys. Į koridorius puola 
ginkluoti policininkai. Vaterlo ir Izabelė, 
pasukusios vienoje labirinto kryžkelėje, bėga 
kiek kojos neša. Susitaršiusiais plaukais, 
paklaikusios dėl to pavojaus signalo, jos mato, kaip 
priešais išdygstavienas Melutiso pavaldinys. 

Izabelė tebelaiko dešinėje rankoje Barano 
revolverį. Visai pametusi galvą, nutaiko tuščią 
ginklą į policininką, kuris laiko rankoje pistoletą - 
automatą. Jis metasi šalin, prie sienos, ir paleidžia 
šūvių papliūpą per koridorių. 

Akimirką Izabelė ir Vaterlo sustingsta 
stačios tarp dūmų ir sienų tinko skeveldrų. Paskui 
abi tarsi pakirstos krinta ant žemės. 

Pavojaus signalas pastate nutilo. Po ką 
tik Čia vyravusios maišaties stoja gūdi tyla. 

Šioje tyloje Baranas koja paspiria revolverį, 
iškritusį iš Izabelės rankos. 

Gydytojas stovi žvelgdamas į abi 
moteris, gulinčias iš abiejų koridoriaus pusių, 
beveik galva prie galvos taip, kad jų plaukai 
susipynę ant grindų. 

Mato, kad jos negyvos. Nusigręžia. Už 
poros žingsnių sustingęs ir toks pat nebylus stovi 
Melutisas, apsuptas savo vyrų. 

Vienas jų, Gorikas, prieina prie Barano,. 
paima po ranka ir vedasi baltojo kvartalo link. 
Praeidamas pro vyresnįjį inspektorių, gydytojas 
stabteli ir kreipasi į jį Iediniu balsu: 

Baranas. - Žadėjai iki vidurnakčio. Žinai, 
kaip vadinasi tas, kuris nesilaiko duoto žodžio?.. 
Šunkara! 

Ir nužygiuoja, apsuptas jį lydinčių poli- 
cininkų. 

Įsižeidęs Melutisas pasižiūri pirmiausia į 
šalia jo pasilikusius vyrus, automatiškai pasitaiso 
uniformą, timpteli kaklaraiščio mazgą. Ir staiga, 
siusdamas iš pykčio, atsigręžia į tolstantį Baraną ir 
prapliumpa: 

Melutisas. - Atau ne geroji fėja! Ne skautas! 
Pašvilpt man ant tavęs, girdi? Pašvilpt!.. 

Praėjus pusvalandžiui, nedideliame poli- 
Cininkų būrelyje ant krėslo baltajame koridoriuje, 
kur savo eilės pas gydytoją laukė tarnautojai, sėdi 
Baranas 


Melutisas išeina iš kabineto su kokių 
penkiasdešimties metų vyru, kuris spaudžia jam 
ranką. Juos lydi “SINTEKO" personalo virši- 
ninkas. 

Melutisas (kreipiasi į jį ydintį vyrą). - Mano 
raportą gausite rytoj rytą. 

Kol aniedu eina koridoriumi prie liftų, 
vyresnysis inspektorius ilgai žiūri į Baraną. Pyktis 
jam dar nepraėjo. 

Melutisas. - Eikš čia. 

Baranas atsikelia ir eina paskui jį iki 
saugyklos. Melutisui davus ženklą, vienas poli- 
cininkas pastumia pano "Visi kartu" ir nuspaudžia 
rankenėlę, atidarančią šarvuotąsias duris. 

Betoninėje skrynioje, parietęs kojas ir 
apkabinęs jas rankomis, nuleidęs galvą, visiškai 
nejudėdamas, ant grindų sėdi Propas. Griežtu 
galvos linktelėjimu Melutisas parodo jį Baranui. 

Melutisas. - Jūs turbūt turite baisiai daug 
ką vienas kitam pasakyti! 

Propas akimirką kilsteli akis ir vėl sėdi 
kaip sėdėjęs, kažko laukdamas. Jo veide - jokios 
išraiškos. 

Baranas. - Kas jis? 

Melutisas (suirzęs). - Žmogus, su kuriuo 
kalbėjai telefonu. 

Baranas abejingai palinguoja galva ir 
ramiai grįžta į koridorių. 

Melutisas (Propui). - Kelkis. 

Legionierius stojasi ant kojų vikriai kaip 
žvėris, nepalietęs rankomis grindų. Pašaipiai 
šypsodamasis, žiūri į vyresnįjį inspektorių ir pirštu 
apvedaratą aplink, rodydamas į saugyklos sienas. 

Propas. - Nesivargink, ieškodamas mano 
pirštų atspaudų: jų čia nėra. 

Melutisas. - Nejaugi tu manai, kad aš ką 
nors panašaus darysiu? 

„Propas. - Manau. 

Melutisas ženklu parodo savo vyrams, kad 
įeitų į saugyklą, ir praleidžia juos. Kol Propui dedami 
antrankiai, vyresnysis inspektorius prieina prie 
Barano, kuris laukia, atsirėmęs į koridoriaus sieną. 

Kreipiasi į jį konfidencialiu, beveik drau- 
gišku tonu. 

Melutisas. - Kadangi tai nebeturi reikšmės, 
daktare, galite dabar man pasakyti, kad buvote 
drauge. 

Baranas. - Kam? Kad jis būtų griežčiau 
nubaustas? 

Vyresnysis inspektorius nesusivaldęs 
pakelia balsą. 

Melutisas. - Kad išaiškėtų teisybė! 

Baranas išsitraukia iš kišenės degtukų 
dėžutę ir susimąstęs žaidžia ja, gardžiuodamasis, 
kad verčia policininką laukti. 

Baranas. - Teisybė yra ta, kad aš buvau 
vienas... Jei ne, pasakyčiau, juk taip? 

Melutisas žiūri į jį negeromis akimis. 

Šią minutę iš saugyklos su antrankiais 
ant riešų išeina lėgionierius. Atsigręžia ir 
ištraukia iš vieno jį vedančių policininkų burnos 
cigaretę. 

Su šita užgesusia cigarete burnoje, jis 
žengia pirmyn koridoriumi savo lengva ir nerū- 
pestinga eisena, nežiūrėdamas nei į Baraną, nei į 
Melutisą. Kai eina pro Baraną, šisai brūkšteli 
degtuką ir, taip pat nepakeldamas akių, nežiū- 
rėdamas į jį, ištiesia jam ugnies. 

Propas sustoja ties degančiu degtuku, 
pasilenkia. Savo surakintomis rankomis trumpą 
akimirką, - tiek, kiek reikia cigaretei uždegti, - 
palaiko Barano ranką. 

Tai viskas. 

Eina toliau su policininkais iš šonų. 

Įdėmiai, kaip medžiotojas, Melutisas stebi 
Čia tą, kuris tolsta, čia tą, kuris liko, stengdamasis 
sugauti bent žvilgsnį, paprasčiausią žvilgsnį, kuris 
patvirtintų jo teigimą, kad ten darbuotasi dviejų 
vyrų. 

Bet jie nežvilgteli vienas į kitą. 

Propas nutolsta koridoriumi, kerta kryž- 
kelę, sustoja prie liftų. Jis norėtų atsigręžti, vos 
ištveria nepasižiūrėjęs. 

Jo toks pat šiek tiek įsitempęs veidas, 
kaip ir gydytojo, kuris taip pat neleidžia sau pasukti 
galvos ir stovi atsirėmęs į koridoriaus sieną, 
įsmeigęs akis į grindis, įdėmiai klausydamasis 
žingsnių, kurie išeina iš jo gyvenimo. 

Baranas girdi, kaip susiveria lifto durys ir 
jis pakyla aukštyn. | 

Tada jis staiga atsigręžia į Melutisą, jo 
veidas - grobuonio žvėries, jame ir kartėlis, ir viltis, 
ir maištas, ir nieko nesuprantančio vyresniojo 
inspektoriaus akivaizdoje dabar, kai nuotykis 
baigtas, šį sykį iš jo lūpų nuaidi Propo šūksnis: 

- Yeahh!... 

Ir žinote ką? Melutisas neklydo. Po kurio 
laiko jie susitiko ir pradėjo viską iš naujo. Šį sykį 
seifas buvo pilnas, ir reikalas pavyko. 

